c: text/html

collection: archivebot

text:
သၢၵ်ႈသေ,ၽြႃးပဵၼ်ၹဝ်ႈယေႇႁေႃးဝႃ,ၶဝ်ပဵၼ်ၼႂ်
ႁဝ်းၶႃႈၶဝ် ၵူၼ်းၵူႈမဵဝ်းမဵဝ်း၊ ၵႂၢမ်းၽႃ,သႃ,ၵူႈမဵဝ်းမဵဝ်း၊ ဢမ်,မိူၼ်ၵၼ်သေတႃႇၵေႃႈ၊ ၵွပ်ႈပိူဝ်ႈတၢင်းယိူင်းဢၢၼ်းမိူၼ်ၵၼ်လႄႈ ၽွမ်ႉႁူမ်ႈၵၼ်ဢေႃႈ။ တီႈလမ်ႇလွင်ႈမၼ်းတႄႉႁဝ်းၶႃႈၶဝ် ၶႂ်ႈယွင်ႈဢၢမ်း (ယွင်ႈယေႃး) ၽြႃးပဵၼ်ၹဝ်ႈယေ,ႁေႃးဝႃ, ဢၼ်တီႈပဵၼ်ၹဝ်ႈၶွင် သမ်,မႃ,ၵျၢမ်းလိၵ်ႈလႄႈ ဢၼ်တီႈၾၢၼ်,သၢင်း ၵူႈၹိူဝ်ႉၵူႈမဵဝ်းၼၼ်ႉၶႃႈဢေႃႈ။ ၶတ်ႉၹႂ်သေႁဵတ်းမိူၼ်ၼင်,ၹဝ်ႈယေ,သုၶရိၸ်ႈယဝ်ႉလႄႈ ႁၢၼ်ႉၸႂ်တီႈလႂ်ႈပဵၼ်ၶရိၸ်ႈ ယၢၼ်,ၶႃႈဢေႃႈ။ ဢဝ်ၶၢဝ်းယၢမ်းသေ ၹွႆႈထႅမ်ပၼ်ပိူၼ်ႈ ႁႂ်ႈႁူႉလွင်ႈသမ်,မႃ,ၵျၢမ်းလိၵ်ႈလႄႈ လွင်ႈဝၢၼ်ႈမိူင်းၽြႃးပဵၼ်ၹဝ်ႈယေ,ႁေႃးဝႃ,ဢေႃႈ။
ႁေႃးလၢတ်ႈၼႄလွင်ႈၽြႃးပဵၼ်ၹဝ်ႈယေႇႁေႃးဝႃ,လႄႈ လွင်ႈဝၢၼ်ႈမိူင်းၸဝ်ႈၼၼ်ႉ ၵွပ်ႈၼႆလႄႈ ၵူၼ်ႈၵပ်ႈၼမ်ႁူႉဝႃႈ ႁဝ်းၶႃႈၶဝ်ပဵၼ်သၢၵ်ႈသေ,ၽြႃးပဵၼ်ၹဝ်ႈယေႇႁေႃးဝႃ,။ လဵပ်ႈႁဵၼ်း လူတူၺ်း တီႈဝႅပ်ႉသၢႆႉႁဝ်းၶႃႈ တူၺ်းၶႃႈလႄႈ။ လူၵျၢမ်းလိၵ်ႈ တီႈ online။ လွင်ႈႁဝ်းၶႃႈတင်း လွင်ႈယုမ်,ယမ်ၼၼ်ႉ လဵပ်ႈႁဵၼ်းႁႂ်းႁူႉလိူဝ်ၼႆႉၶႃႈလႄႈ။

robotstxt: allowed

filter: keep


text:
The Tower of Babel (Genesis 11: 1-9)
လိၵ်ႈတႆး (Shan)
သဝ်လၢင်းလူင်ၼႂ်းမိူင်းပႃႇပေႇလႃႉ
- ၶိင်ႇမိူဝ်ႈၼၼ်ႉၵူၼ်းၼိူဝ်လိၼ်မိူင်းတင်းသဵင်ႈတင်းလူင်လၢတ်ႈၵႂၢမ်းၽႃႇသႃႇဢၼ်လဵဝ်ၵၼ်လၢတ်ႈၵႂၢမ်းမဵဝ်းလဵဝ်ၵၼ်ၵူၺ်းဢေႃႈ။-
- ၼႂ်းမိူဝ်ႈဢၼ်ၶဝ်ယင်းတိုၵ်ႉပႆၵႂႃႇၶၢဝ်းတၢင်းၼႃႈဝၼ်းဢွၵ်ႇယူႇၼၼ်ႉ ၶဝ်ႁွတ်ႈၵႂႃႇၵႃႈတီႈဢၼ်ပၢင်ႇလီပဵင်းလီၵႃႈၼႂ်းမိူင်းသိၼႃႇ၊လႄႈၶျႃးတီႈယူႇၵႃႈတီႈၼၼ်ႈဢေႃႈ။-
- ၶဝ်ၼင်ႇၵၼ်လၢတ်ႈတီႈၵၼ်လႄႈဝႃႈ၊ “မႃး႟။ ႁဝ်းဢွၼ်ၵၼ်ႁဵတ်းမၢၵ်ႇဢုတ်ႇလႄႈၽဝ်ၵႅၼ်ႇၵႅၼ်ႇတႃႉႁဝ်း၊” ဝႃႈၼင်ႇၼႆဢေႃႈ။ ၶဝ်ၵေႃႈလႆႈမၢၵ်ႇဢုတ်ႇပုၼ်ႈတႃႇတႄႇတင်ႈ၊ဢိၵ်ႇလူၺ်ႈၵႆးတဝ်းမဵဝ်းၼိုင်ႈဢၼ်ၼွၵ်းဢၢင်းၵတေႇဢေႃႈ။-
- ၶဝ်လၢတ်ႈလႄႈဝႃႈ၊ “မႃး႟။ ၵူဝ်ႁဝ်းတၵ်းၽၢတ်ႇၽႄၵၼ်ၵႂႃႇၵႃႈၼိူဝ်လိၼ်မိူင်းၼႆႉလႄႈႁဝ်းဢွၼ်ၵၼ်တႄႇတင်ႈဝဵင်းဢိၵ်ႇလူၺ်ႈသဝ်လၢင်းလူင်ဢၼ်သုင်ၶိုတ်းပဵင်းၽႃႉပဵင်းမွၵ်ႇလႄႈႁဵတ်းႁႂ်ႈၸိုဝ်ႈသဵင်ႁဝ်းႁူင်ႁၢင်းတႃႉႁဝ်း၊” ဝႃႈၼင်ႇၼႆဢေႃႈ။
- မိူဝ်ႈၼၼ်ႉ၊ထႃႇဝရႃႉၽြႃး၊ၵျွလူင်းမႃးလူတူၺ်းဝဵင်းဢိၵ်ႇတင်းသဝ်လၢင်းလူင်ဢၼ်ၵူၼ်းၸိူဝ်းၼၼ်ႉတႄႇႁဵတ်းယူႇၼၼ်ႉသေယဝ်ႉ။-
- မၼ်းၸဝ်ႈလၢတ်ႈလႄႈဝႃႈ၊ “တူၺ်းလူးၶဝ်ပဵၼ်ၵူၼ်းမဵဝ်းလဵဝ်ၵၼ်လၢတ်ႈၵႂၢမ်းၽႃႇသႃႇဢၼ်လဵဝ်ၵၼ်လႄႈၶဝ်ၸၢင်ႈႁဵတ်းၸိူဝ်ႉၼင်ႇၼႆဢွၼ်တၢင်းယဝ်ႉ၊လိုၼ်းၼၼ်ႉၶဝ်ၵျၢမ်ႇဝႆႉႁႂ်ႈႁဵတ်းသင်ၵေႃႈၶဝ်တေႁဵတ်းၵႂႃႇယဝ်ႉ။-
- ၼင်ႇႁိုဝ်ၶဝ်ၼင်ႇၵၼ်တၵ်းဢမ်ႇႁုထွမ်ႇၵႂၢမ်းၵၼ်ၸိုင်၊မႃး႟။ ႁဝ်းလူင်းၵႂႃႇႁဵတ်းႁႂ်ႈၵႂၢမ်းၶဝ်သုၵ်ႉသၢၵ်ႉသူၼ်သၢၼ်ၵၼ်ၵႂႃႇတႃႉႁဝ်း၊” ဝႃႈၼင်ႇၼႆဢေႃႈ။-
- ႁဵတ်းၼၼ်လႄႈ၊ထႃႇဝရႃႉၽြႃး၊ႁႂ်ႈၶဝ်ၽၢတ်ႇၽႄၸွတ်ႇၸႅတ်ႇၵႂႃႇၵႃႈၼိူဝ်လိၼ်မိူင်းလႄႈ၊ၶဝ်ဢမ်ႇၸၢင်ႈတႄႇႁဵတ်းဝဵင်းၼၼ်ႉယဝ်ႉ။-
- ဝဵင်းၼၼ်ႉလႆႈႁွင်ႉဝႃႈ၊ဝဵင်းပႃႇပေႇလႃႉ၊ ဝႃႈၼႆၵွပ်ႈပိူဝ်ႈထႃႇဝရႃႉၽြႃး၊ႁဵတ်းႁႂ်ႈၵႂၢမ်းၵူၼ်းသုၵ်ႉသၢၵ်ႉသူၼ်သၢၼ်ၵၼ်ၵႂႃႇၼၼ်ႉသေယဝ်ႉ၊တႄႇဢဝ်တီႈၼၼ်ႈၵႂႃႇမၼ်းၸဝ်ႈႁႂ်ႈၵူၼ်းၽၢတ်ႇၽႄၸွတ်ႇတူဝ်ႈၵႂႃႇၵႃႈၼိူဝ်လိၼ်မိူင်းၵူႈတီႈၵူႈလႅၼ်ဢေႃႈ။
Source: သမ်ႇမႃႇၵျၢမ်းလိၵ်ႈ ထႃႇဝရႃႉၽြႃး Shan Bible. Thailand Bible Society.
Contributed by Wolfgang Kuhl
Information about Shan |
Numbers |
Tower of Babel
Tower of Babel in Tai-Kadai languages
Kam,
Lao,
Shan,
Thai
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
လိၵ်ႈဢင်းၵိတ်ႉ
လိၵ်ႈဢဵင်းၵလဵတ်ႈ (မြန်မာ: အင်္ဂလိပ်စာ) ၵႂၢမ်းဢဵင်းၵလဵတ်ႈၼႆႉ ၵၢပ်ႈပၢၼ်ယၢမ်းလဵဝ် ၼႂ်းၵမ်ႇၽႃႇၼႆႉ ၵူၼ်း 3FC0 ၸႂ်ႉတိုဝ်းၼမ်သေပိူၼ်ႈယဝ်ႈ။ ၵူၼ်းၼႂ်းၵမ်ႇၽႃႇ ယၢမ်းလဵဝ်ၵေႃႈ ဢွၼ်ၵၼ် ၸႂ်ႉတိုဝ်းၵႂၢမ်းဢဵင်းၵလဵတ်ႈသေ လၢတ်ႈတေႃၵပ်းသိုပ်ႇၵၼ်ယူႇ။ ၵႂၢမ်းဢဵင်းၵလဵတ်ႈၼႆႉ ပဵၼ်ၵႂၢမ်းၵျႃႇမၼီႇပွတ်းတူၵ်း သွင်ဢၼ်ၼၼ်ႉယဝ်ႉ။ ၵႂၢမ်းၵျႃႇမၼီႇပွတ်းတူၵ်း သွင်ဢၼ်ၼၼ်ႉတႄႉ ပဵၼ်ၵႂၢမ်းၻၢတ်ႉၶျ်လႄႈ ၵျႃႇမၢၼ်ႇ ၸိူင်ႉၼင်ႇ ၸၢဝ်းၵႂၢမ်းဢိၼ်ႇတူဝ် ယူးရူပ်ႉၼၼ်ႉယဝ်ႈ။ လိၵ်ႈဢဵင်းၵလဵတ်ႈၼႆႉၵေႃႈ ၼႂ်းၵမ်ႇၽႃႇၼႆႉ ပဵၼ်လိၵ်ႈဢၼ်ပိူၼ်ႈၸႂ်ႉတိုဝ်း ၼႂ်းလုမ်းၼမ်သေပိူၼ်ႈ မၢႆသွင်ယဝ်ႈ။ လၢႆးတႅမ်ႈလိၵ်ႈၶဝ်တႄႉ ပဵၼ်လၢႆးတႅမ်ႈလိၵ်ႈ လႅတ်ႉတိၼ်ႇ။ မိူဝ်ႈဢေႇၻီႇ 450 ၼၼ်ႉ ၵႂၢမ်းဢဵင်းၵလဵတ်ႈၼႆႉ လုၵ်ႉတီႈ ၵူၼ်းၸၢဝ်းၶိူဝ်းၵျႃႇမၼီႇသေ ႁွတ်ႈထိုင်မႃးတီႈမိူင်းပရိတ်ႉတဵင်ႇယဝ်ႈ။ ၵႂၢမ်းၵျႃႇမၢၼ်ႇၼႆႉတႄႉ ပဵၼ်ၵႂၢမ်းဢင်ႇၵလူဝ်ႇသႅတ်ႉသွၼ်ႇ Anglo-Saxon ဢၼ်ပဵၼ်ၵႂၢမ်းၵဝ်ႇၵႄႇ ဢဵင်းၵလဵတ်ႈၶဝ်သေ ၵူၼ်းၸၢဝ်းၶိူဝ်းၵျႃႇမၼီႇၶဝ် လၢတ်ႈၵႂၢမ်းဢၼ်ၼၼ်ႉယဝ်ႈ။ ၵႂၢမ်းဢဵင်းၵလဵတ်ႈ ပၢၼ်မႂ်ႇၼႆႉတႄႉ ၵူၼ်းၼႂ်းၵမ်ႇၽႃႇ တင်းၼမ် ဢွၼ်ၵၼ်ၸႂ်ႉတိိုဝ်းလၢတ်ႈဝႆႉယူႇ။ ၵူၼ်းဢၼ်လၢတ်ႈၵႂၢမ်း ဢဵင်းၵလဵတ်ႈ မီးယူႇ 350 လၢၼ်ႉသေ ၵူၼ်းၼိုင်ႈလၢၼ်ႉၼၼ်ႉ လဵပ်ႈႁဵၼ်း ၵႂၢမ်းဢဵင်းၵလဵတ်ႈဝႆႉယူႇလႄႈ တေလႆႈဝႃႈ မၼ်းၽႄႈတိူၼ်းႁူမ်ႇလူမ်ႈၵႂၢမ်းပိူၼ်ႈယူႇ။
ပိုၼ်း[မူၼ်ႉမႄး | မႄးထတ်းငဝ်ႈငႃႇ]
ၶေႃႈၵႂၢမ်း ဢဵင်းၵလဵတ်ႈၼႆႉ တႄႇၸႂ်ႉတိုဝ်း တမ်ႈတီႈ မိူင်းဢိင်ႇၵလၢၼ်ႇ ဢၼ်မီးၼိူဝ်ၵုၼ် ၵရဵၵ်ႉပရိတ်ႉတဵင်ႇ ၼႂ်းတိူၵ်ႈယူးရူပ်ႉၼၼ်ႉယဝ်ႈ။ ၵူၼ်းၸၢဝ်းၶိူဝ်းၵျႃႇမၢၼ်ႇ (သႅၼ်ႉၸုၼ်ႇ၊ ဢင်းၵိတ်ႉလႄႈ ၵျူး)ၶဝ် ႁွတ်ႈထိုင်မႃး တီပရိတ်ႉတဵင်ႇသေ ၶဝ်ၵႂႃႇယူႇသဝ်း တမ်ႈတီႈ ပွတ်းဢွၵ်ႇလႄႈ ပွတ်းတူၵ်းယဝ်ႈ။ ၶဝ်ၵႂႃႇ ႁဵတ်းႁေႃႁဵတ်းႁိူၼ်း ယူႇသဝ်းသေ လိုပ်ႈလမ်းပႅတ်ႈ ၵူၼ်းပိုၼ်ႉတီႈ ဢၼ်တိုၼ်းယူႇသဝ်းဝႆႉ ၸဵမ်ၵွၼ်ႇၼၼ်ႉယဝ်ႈ။ ၶေႃႈၵႂၢမ်းၵျႃႇမၼ်းၼိတ်ႉၼၼ်ႉ ၸင်ႇယဵၼ်းပဵၼ်မႃး ၵႂၢမ်းဢဵင်းၵလဵတ်ႈယူႇ။ လုၵ်ႈတီႈ ဝေႃးႁႃႇရ Angles-Englas သေ ၸင်ႇတေပဵၼ်မႃး English ၼႆယဝ်ႈ။ ၵႂၢမ်းဢဵင်းၵလဵတ်ႈ မိူဝ်ႈၵွၼ်ႇၼၼ်ႉ တင်းၵႂၢမ်းဢဵင်းၵလဵတ်ႈ ယၢမ်းလဵဝ်ၼႆႉ ပႅၵ်ႇပိူင်ႈၵၼ်တႄႉတႄႉသေ ၵူၼ်းဢၼ်လၢတ်ႈၵႂၢမ်း ဢဵင်းၵလဵတ်ႈယၢမ်းလဵဝ် ယင်းႁူႉပွင်ႇယၢပ်ႇၼႆယဝ်ႈ။ ၵႂၢမ်းမၢင်ၶေႃႈၼႆႉ သဵင်မၼ်းငၢႆးၵၼ်ယူႇသေတႃႉ မၢင်ၶေႃႈၼႆႉတႄႉ တိုၼ်းပႅၵ်ႇပိူင်ႈၵၼ်ယဝ်ႈ။ ၵႂၢမ်းဢၼ်မိူၼ်ၵႂၢမ်းဢဵင်းၵလဵတ်ႈၼၼ်ႉ ပဵၼ်ၵႂၢမ်းၾရီႇသျၢၼ်ႇသေ တေႃႇထိုင်ယၢမ်းလဵဝ် ၵူၼ်း 5 သႅၼ်လိူဝ် ဢၼ်ယူႇသဝ်း ၼႂ်းမိူင်းၵျႃႇမၼီႇ၊ ၼႄႇတႃႇလၢၼ်ႇ လႄႈ တဵင်းမၢတ်ႉၶဝ် တိုၵ်ႉလၢတ်ႈဝႆႉယူႇ။ ပိၵ်ႉသမ်ႉဝႃႈ ၵွၢမ်းဢဵင်းၵလဵတ်ႈလႄႈ ၵျၢမ်းၾရီႇသျၢၼ်ႇၼၼ်ႉ ငၢႆးၵၼ်သေတႃႉ သမ်ႉပွင်ႇၵၼ် ယၢပ်ႇဝႆႉယူႇ။ ဝၢႆးလင်ၼၼ်ႉ ၵူၼ်းတၢင်ႇမဵဝ်းၵေႃႈ ၶဝ်ႈႁွတ်ႈထိုင်မႃး တမ်ႈတီႈ ဢိင်ႇၵလၢၼ်ႇသေ သိုပ်ႇလၢတ်ႈၶေႃႈၵႂၢမ်းၽႂ်မၼ်း၊ ဝၢႆးၼၼ်ႉ သမ်ႉဢဝ်ၶေႃႈၵႂၢမ်းၶဝ် ၸိမ်လေႃးဢဵင်းၵလဵတ်ႈသေ လၢတ်ႈမႃးလႄႈ ၸင်ႇပဵၼ်မႃး ၵႂၢမ်းဢဵင်းၵလဵတ်ႈ ယၢမ်းလဵဝ်ယဝ်ႈ။ တီႈတႅၵ်ႈမၼ်း မိူၼ်ၼင်ႇ မိူဝ်ႈမွၵ်ႈ ဢေႇတီႇ 800 ၼၼ်ႉ ၸူၼ်ပၢင်ႇလၢႆႇတၢတ်ႉၶျ်လႄႈ ၼေႃးရိတ်ႉၸ်ၶဝ် ႁွင်ႉဝႃႈ Vikings ၼႆယဝ်ႈ။ ၵႂၢမ်းၶဝ်ၸိူဝ်းၼၼ်ႉ မႃးမီး ၼႂ်းၵႂၢမ်းဢဵင်းၵလဵတ်ႈဝႆႉ တင်းၼမ်၊ ၵႂၢမ်းၶဝ်ၼၼ်ႉ ငဝ်ႈမၼ်းပဵၼ် ၵျၢမ်းၵျႃႇမၼ်းၼိတ်ႉၸ်သေ ပဵၼ်ၵႂၢမ်းၵဝ်ႇၵႄႇ ဢဵင်းၵလဵတ်ႈယဝ်ႈ။ မိူဝ်ႈဢေႇၻီႇ 1066 ၼၼ်ႉ ဝီႇလီႇယမ်ႇ ဢွင်ႇပႄႈသိုၵ်းသေ ၶိုၼ်ႈပဵၼ်ၶုၼ် တီႈဢိင်ႇၵလၢၼ်ႇယဝ်ႈ။ ၶုၼ်ဝီႇလီႇယၢၼ်ႇၼႆႉ ပဵၼ်ၵူၼ်းဢၼ်လၢတ်ႈၵႂၢမ်း ၼေႃႇမၢၼ်ႇလႄႈ မၼ်းလႆႈဢဝ် ပပ်ႉလိၵ်ႈၼေႃႇမၢၼ်ႇ ၽႅဝ်မႃး ဢိင်ႇၵလၢၼ်ႇယဝ်ႉ။ ၵႂၢမ်းၼေႃႇမၢၼ်ႇၼႆႉ သမ်ႉငၢႆးၵၼ် တင်းၵႂၢမ်းၾရၢင်ႇသဵတ်ႈသေပိူၼ်ႈယဝ်ႈ။ ယွၼ်ႉပိူဝ်ႈ ဝီႇလီႇယမ်ႇ ဢွင်ႇပႄႉသိုၵ်း ၶဝ်ႈထိုင်ဢိင်ႇၵလၢၼ်ႇလႄႈ တီႈမိူင်းဢိင်ႇၵလၢၼ်ႇၼၼ်ႉ ၵႂၢမ်းလေႃးလႄး ၶေႃႈၵႂၢမ်းလေႃးလႄး ၸိူင်ႉၼင်ႇ ၾရၢင်ႇသဵတ်ႈ-ဢင်ႇၵလူဝ်ႇသႅတ်ႉၽုၼ်ႇ ပဵၼ်မႃးသေ ၸင်ႇတေသိုပ်ႇပဵၼ်မႃး ၵႂၢမ်းဢဵင်းၵလဵတ်ႈ ၵႂၢင်ႈၵႂၢင်ႈၶႂၢင်ၶႂၢင်ယူႇ။ ဝၢႆးၼၼ်ႉ ထႅင်ႈ 300 ပီ 400 ပီၼႂ်းဝူင်ႈၼၼ်ႉ လွင်ႈၸႂ်ႉတိုဝ်း ပိူင်လိၵ်ႈ သၻ်ႉၻႃႇ ဢဵင်းၵလဵတ်ႈၶဝ်ၵေႃႈ လႅၵ်ႈလၢႆႈမႃးယဝ်ႈ။ လိၵ်ႈဢဵင်းၵလဵတ်ႈၼႆႉ ႁိမ်ဢဝ် တူဝ်လိၵ်ႈ ၼေႃႇမႅၼ်ႇတင်းၼမ်သေ မႃးၸႂ်ႉတိုဝ်းလႄႈ ၸင်ႇပဵၼ်မႃး Middle English ယဝ်ႈ။ ၵျွတ်ႉၾႃႇရီႇၵႃႉသႃႇၼႆႉ ပဵၼ်ၽူႈတႅမ်ႈလိၵ်ႈ Middle English ဢၼ်ပိူၼ်ႈႁူႉၸၵ်းၼမ်ၵေႃႉၼိုင်ႈယဝ်ႈ။ ဝၢႆးၼၼ်ႉ သဵင်ဢွၵ်ႇမၼ်း လႅၵ််ႈလၢႆႈမႃး တင်းၼမ်သေ Middle English ၼၼ်ႉ ၸင်ႇၶိုၼ်းပဵၼ်မႃး လိၵ်ႈဢဵင်းၵလဵတ်ႈပၢၼ်မႂ်ႇယဝ်ႈ။ တီႈၼႂ်းၽိုၼ်လိၵ်ႈ သျဵၵ်ႉသပီးယႃးၼၼ်ႉ တေလႆႈႁၼ် လၢႆးတႅမ်ႈလိၵ်ႈ ပၢၼ်ၵဝ်ႇ တင်းၼမ်ယူႇ။ ၵူၺ်းၵႃႈ လၢႆးတႅမ်ႈလိၵ်ႈမၼ်းၼၼ်ႉ တေလႆႈဝႃႈ ပဵၼ်လၢႆးတႅမ်ႈလိၵ်ႈ လူင်ႈၼႃႈ ၸွမ်းၵၢပ်ႈပၢၼ်မႂ်ႇၼႆယူႇ။ လိၵ်ႈဢဵင်းၵလဵတ်ႈၼႆႉ သိုပ်ႇဢဝ် ၶေႃႈၵႂၢမ်းတၢင်ႇၽႃႇသႃႇ မႃးၸိမ်လေႃးယူႇ ထႅင်ႈတိၵ်းတိၵ်းယဝ်ႉ။ ၼႂ်းလိၵ်ႈဢဵင်းၵလဵတ်ႈၼၼ်ႉ ၵႂၢမ်းၾရၢင်ႇသဵတ်ႈ ၶဝ်ႈပႃး 30%၊ 40%ယူႇ။ လိူဝ်သေၼၼ်ႉ ၵႂၢမ်းၶႄႇ၊ ၵျႃႇပၢၼ်ႇ၊ ဢိၼ်ႇတိယ၊ သပဵၼ်ႇ၊ ပေႃႇတူႇၵီႇၸိူဝ်းၼႆႉၵေႃႈ မၢင်ၸိူဝ်း ဢဝ်ၸႂ်ႉၵမ်းသိုဝ်ႈ၊ မၢင်ၸိူဝ်း လႅၵ်ႈလၢႆႈသေ ၸႂ်ႉၵႂႃႇၼႂ်းၶေႃႈၵႂၢမ်း ဢဵင်းၵလဵတ်ႈၶဝ်ယူႇ။ ၵွပ်ႈပိူဝ်ႈသင်ၼႆၸိုင် ၽူႈလူင်ႉပၢႆးသၢႆႊၶဝ် ၽူႈလဵပ်ႈႁဵၼ်း ၽူႈၶူၼ်ႉၶႂႃႉၶဝ်ၼႆႉ ၽွင်းမိူဝ်ႈ ၶဝ်လဵပ်ႈႁဵၼ်း သေလွင်ႈလွင်ႈၼၼ်ႉ ၶဝ်လူဝ်ႇလႆႈ ၵပ်းသိုပ်ႇလၢတ်ႈတေႃႇ ၵူၼ်းတၢင်ႇၸိူဝ်းယူႇ။ ၵွပ်ႈၼၼ် ၶဝ်လႆႈၵပ်းသိုပ်ႇ လၢတ်ႈတေႃႇ ၵူၼ်းတၢင်ႇၸိူဝ်း ၸိူဝ်းၼၼ်ႉသေ ပုၼ်ႈတႃႇတေ လဵပ်ႈႁဵၼ်း ၵၢၼ်ပၢႆးသၢႆႊၼၼ်ႉၵေႃႈ ၶေႃႈႁွင်ႉ ၶေႃႈဝေႃးႁႃႇရမၼ်း လႆႈလိူၵ်ႈသေ ႁွင်ႉၼၼ်ႉယဝ်ႈ။ ပေႃးဢဝ်ပိုၼ်းဝႃႈၸိုင် လွင်ႈဢၼ် ဢဵင်းၵလဵတ်ႈၶဝ် ၶႂၢၵ်ႈမိူင်းၼၼ်ႉၵေႃႈ ႁဵတ်းႁႂ်ႈ လိၵ်ႈၶဝ် ၵႂၢမ်းၶဝ် ၽႄႈၸွတ်ႇၵႂႃႇ ၵူႈတီႈယူႇ။ ယၢမ်းလဵဝ် ၵႂၢမ်းဢဵင်းၵလဵတ်ႈၼႆႉ ပဵၼ်ၵႂၢမ်းဢၼ်ၶဝ်ႈတၢင်းတိုဝ်းဝႆႉ ဢၼ်ၼိုင်ႈယူႇ။ တီႈတႅၵ်ႈမၼ်း မိူၼ်ၼင်ႇ မိူင်းဢိၼ်ႇတိယ၊ ဢေႃးၸတေးလီးယႃး၊ ၶၼေႇတႃႇ၊ ႁွင်ႇၵွင်ႇ၊ ပႃႇၵိတ်ႉၸတၢၼ်ႇ၊ တိူၵ်ႈဢႃႇၾရိၵၸၢၼ်း ၸိူဝ်းၼၼ်ႉ ၵႂၢမ်းဢဵင်းၵလဵတ်ႈၼႆႉ ၶဝ်ႈတၢင်းတိုဝ်း လိူဝ်သေ ၵႂၢမ်းတၢင်ႇၸိူဝ်းၵႂႃႇယဝ်ႈ။[1] မိူင်းၸိူဝ်းၼၼ်ႉ ၵႃႈၵွၼ်ႇတွၼ်းဢွၼ်ႇ ယၢမ်ႈပဵၼ်မိူင်းၶီႈၶႃႈ ဢဵင်းၵလဵတ်ႈမႃးၼၼ်ႉယဝ်ႈ။ လိူဝ်သေၼၼ်ႉ မိူင်းဢိင်ႇၵလၢတ်ႇ မိူင်းဢမေႇရိၵၢၼ်ႇၶဝ်ၸိူဝ်းၼႆႉ သမ်ႉပဵၼ် မိူင်းဢၼ် ပၢႆးမၢၵ်ႈမီး ပၢႆးမိူင်းၸိူဝ်းၼႆႉ တိုၼ်းမီးႁိၵ်ႈမီးဢူဝႆႉလႄႈ တႃႇတေၵပ်းသိုပ်ႇၶဝ်ၼၼ်ႉ ၵူၼ်းတၢင်ႇၸိူဝ်း လႆႈၸႂ်ႉတိုဝ်းၵႂၢမ်းဢဵင်းၵလဵတ်ႈ၊ လႆႈလဵပ်ႈႁဵၼ်း ၵႂၢမ်းဢဵင်းၵလဵတ်ႈယူႇ။ ၸႂ်ႉတိုဝ်း တႃႇတေၸၢင်ႈလႆႈ လွၵ်းလၢႆးပၢႆးပိင်ႇၺႃႇ၊ တၢင်းၸွႆႈထႅမ် ပၢႆးမၢၵ်ႈမီး၊ တၢင်းၸွႆႈထႅမ် ပၢႆးၽုၵ်ႇသွမ်ႈၸိူဝ်းၼၼ်ႉယူႇ။ လိူဝ်သေၼၼ်ႉ မိူင်းၼႂ်းၵမ်ႇၽႃႇၵူႈမိူင်းမိူင်းၵေႃႈ လိူဝ်သေ ၶေႃႈၵႂၢမ်းဢၼ်ၸႂ်ႉၼႂ်းမိူင်းၽႂ်မၼ်းၼၼ်ႉ ၽႃႇသႃႇၶေႃႈၵႂၢမ်း ဢဵင်းၵလဵတ်ႈၼႆႉ ဝႆႉပဵၼ် ထၢၼ်ႈမၢႆသွင်သေ ဢွၼ်ၵၼ် ပူင်သွၼ်ပၼ်ၵၼ်ၼၼ်ႉယဝ်ႈ။ [2] D42 sup> ၸိူင်း၊ ဢပုမ်ႇ၊ ၸၢတ်ႈ၊ ပိုၼ်းဢၼ်ၸိုဝ်ႈသဵင်ယႂ်ႇၸိူဝ်းၼၼ်ႉၵေႃႈ လႆႈႁၼ်ၼႂ်းလိၵ်ႈဢဵင်းၵလဵတ်ႈယဝ်ႉ။ ဝွၵ်းလႄႈ ၸၢတ်ႈၸိူင်း သျဵၵ်ႉသပီးယႃး ဢၼ်လိုဝ်းလင်ယူႇ တင်းၵမ်ႇၽႃႇၼၼ်ႉၵေႃႈ သမ်ႉတႅမ်ႈဝႆႉ ၽၢႆႇဢဵင်းၵလဵတ်ႈယဝ်ႈ။ လိူဝ်သေၼၼ်ႉ ငဝ်းတူင်ႉ၊ ၽဵင်းၵႂၢမ်းၸိူဝ်းၼႆႉၵေႃႈ သမ်ႉၸႂ်ႉၽၢႆႇဢဵင်းၵလဵတ်ႈၼၼ်ႉယဝ်ႉ။ ၵၢပ်ႈပၢၼ်ယၢမ်းလဵဝ် လွၵ်းလၢႆးပၢႆးပိင်ႇၺႃႇ ၵူႈပိူင်ပိူင်ၼၼ်ႉ တႅမ်ႈဝႆႉ ၽၢႆႇဢဵင်းၵလဵတ်ႈလႄႈ ၵူၼ်းဢၼ်ႁဵၼ်းဢဝ် ဢဵင်းၵလဵတ်ႈၵေႃႈ ၼမ်လိူဝ်မႃး ၵူႈၶၢဝ်းယၢမ်းယူႇ။ ပီ 2016 ၼႆႉ ၵူၼ်းဢၼ်ဝႆႉၵႂၢမ်းဢဵင်းၵလဵတ်ႈ ပဵၼ်မၢႆၼိုင်ႈသေ လၢတ်ႈၵႂၢမ်းဢဵင်းၵလဵတ်ႈ မီးယူႇ 400 လၢၼ်ႉ။ ဢၼ်ဝႆႉၵႂၢမ်းဢဵင်းၵလဵတ်ႈ ပဵၼ်မၢႆသွင်သေ လၢတ်ႈၵႂၢမ်းဢဵင်းၵလဵတ်ႈၼၼ်ႉ သမ်ႉမီးယူႇ 1.1 ၿီႇလီႇယၢၼ်ႇယဝ်ႉ။ ၼႂ်းၵမ်ႇၽႃႇၼႆႉ ၵူၼ်းဢၼ်လၢတ်ႈၵႂၢမ်းဢဵင်းၵလဵတ်ႈၼႆႉ ပဵၼ်မၢႆသၢမ်ယဝ်ႉ။ မၢႆၼိုင်ႈတင်းမၢႆသွင်တႄႉ ပဵၼ်ၵႂၢမ်းၶႄႇလႄႈ ၵႂၢမ်းသပဵၼ်ႇ။ ၵႂၢမ်းဢဵင်းၵလဵတ်ႈၼႆႉ လႆႈဝႃႈ ပဵၼ်ၵႂၢမ်းဢၼ်ၵူၼ်းၵူႈၶိူဝ်းၶိူဝ်း ဢွၼ်ၵၼ် ဢဝ်ၸႂ်ႉတိုဝ်း ၵပ်းသိုပ်ႇတိတ်းတေႃႇၵၼ်ဝႆႉယူႇယဝ်ႉ။ ၵၢပ်ႈပၢၼ်မႂ်ႇ ယၢမ်းလဵဝ်ၼႆႉ ၶိူင်ႈယိပ်းၶိူင်ႈတိုဝ်း ၼႂ်းၽူင်းၸိူဝ်းၼႆႉၵေႃႈ တိုၼ်းပႃးဝႆႉ လိၵ်ႈဢဵင်းၵလဵတ်ႈ လႆႈဢဝ်ၸႂ်ႉတိုဝ်း ၵပ်းသိုပ်ႇၵၼ်မႃးယူႇ။ ၵူၼ်းမိူင်းၼိုင်ႈလႄႈ မိူင်းၼိုင်ႈ ၵူၼ်းၶိူဝ်းၼိုင်ႈလႄႈ ၶိူဝ်းၼိုင်ႈ ပေႃးၵႂႃႇႁၼ်ၵၼ်ၸိုင် တႃႇတေလၢတ်ႈတေႃႇၵၼ်ၼၼ်ႉ ၵမ်ႉပႃႈၼမ် လႆႈၸႂ်ႉၵႂၢမ်းဢ 3FB8 ဵင်းၵလဵတ်ႈယဝ်ႈ။


text:
ၶၢဝ်ႇမိူင်းႁူမ်ႈတုမ်
ၸုမ်းၸွႆႈလိူဝ်ၸၢတ်ႈၸိုင်ႈလုမ်ႈၾႃႉ ၶဝ်ႈထိုင်ၵူၼ်းပၢႆႈၽေးၼႂ်းမိူင်းၶၢင်
- Details
- Published Date
- Written by ၼဵတ်းသၢၼ်ႈ
ၸုမ်းၸၢတ်ႈၸိုင်ႈလုမ်ႈၾႃႉ လႆႈပိုၼ်ၽၢဝ်ႇဝႃႈၸုမ်းၸွႆႈလိူဝ် ၸၢတ်ႈၸိုင်ႈ လုမ်ႈၾႃႉ ဢၼ်ပၵ်း သဝ်းယူႇ တီႈတႃႈၵုင်ႈ မိူင်းႁူမ်ႈတုမ်မၢၼ်ႈလႆႈသူင်ႇတၢင်းၸွႆႈထႅမ်ၶဝ်ႈၼမ်ႉတၢင်းၵိၼ် ၸူးၵူၼ်း ပၢႆႈၽေးဢၼ်လႆႈပိုၼ်ႉပွႆႇပႅတ်ႈႁိူၼ်းယေး သေပၢႆႈ ၽေးသိုၵ်းၼႂ်းၵႄႈသိုၵ်း လူင်ပွင်ၸိုင်ႈ မၢၼ်ႈ လႄႈ သိုၵ်းၶၢင် ပဵၼ်ပၢင်တိုၵ်းၵၼ်မႃး
လူင်ပွင်ၸိုင်ႈမၢၼ်ႈ ႁၢမ်းလွင်ႈပူင်ႇသႂ် ၼိူဝ်ငိုၼ်းၶဝ်ႈ လုၵ်ႉၵၢၼ်ၶၢႆၶူဝ်းၶွင်သၽႃႇဝ
- Details
- Published Date
- Written by သႅင်ႁႃႈၼမ်ႉ
မိူဝ်ႈဝၼ်းထိ 22/03/12 ၼၼ်ႉ ၸုမ်းပႂ်ႉလူလွမ် ၼမ်ႉမၼ်း လႄႈ ၵႅတ်ႉ ၼႂ်းမိူင်းရၶႅင်ႇ ပိုၼ်ၽၢဝ်ႇဝႃႈ လူင်ပွင်ၸိုင်ႈမၢၼ်ႈ ဢမ်ႇမီးလွင်ႈ ပူင်ႇသႂ် ၼိူဝ်ငိုၼ်းတွင်း ဢၼ်လႆႈမႃးယွၼ်ႉ ၵၢၼ်ၶၢႆၶူဝ်းၶွင် သၽႃႇဝ ၼႂ်းၸိုင်ႈမိူင်း မိူၼ်ၼင်ႇၼမ်ႉမၼ်း လႄႈ ၵႅတ်ႉ ဝႃႈၼႆ။
ၵူၼ်းမိူင်းတႃႈဝၢႆ တုၵ်းယွၼ်းလူင်ပွင်ၸိုင်ႈမၢၼ်ႈ ၶိုၼ်းထတ်း ၵၢၼ်သၢင်ႈတႃႈႁိူဝ်း
- Details
- Published Date
- Written by ယွတ်ႈတႆး
ၵူၼ်းမိူင်းတႃႈဝၢႆ တုၵ်းယွၼ်းႁႂ်ႈ လူင်ပွင်ၸိုင်ႈမၢၼ်ႈ ၶိုၼ်းထတ်း သၢင်လႄႈ ႁႂ်ႈၵူၼ်းမိူင်း မီးသုၼ်ႇႁူႉႁၼ်ၸွမ်း ၵပ်းၵၢႆႇလူၺ်ႈ ၶူင်း ၵၢၼ် ၵၢၼ်သၢင်ႈ တႃႈႁိူဝ်းပၢႆးမၢၵ်ႈမီး ဢၼ်လႆႈၵိုတ်းယင်ႉၵႂႃႇ မိူဝ်ႈ လိူၼ်ၵဝ်ႈ ပီၵၢႆ၊ ၵူၺ်းမီးၽႅၼ် ၵၢၼ်တေသိုပ်ႇသၢင်ႈၶိုၼ်း ၼႆ။
HRW တိုၵ်းသူၼ်း UN ၶဝ်ႈၵႄႈလိတ်ႈပၢင်တိုၵ်း ၼႂ်းမိူင်းၶၢင်
- Details
- Published Date
- Written by ၼဵတ်းသၢၼ်ႈ
ႁၢႆးငၢၼ်းၶွင် ၸုမ်းလူလွမ်သုၼ်ႇလႆႈသုၼ်ႇပဵၼ်ၵူၼ်းၸၢတ်ႈ ၸိုင်ႈလုမ်ႈၾႃႉၽိုၼ်မႂ်ႇလၢတ်ႈဝႃႈ ပဵၵ်ႉသမ်ႉမီးလွင်ႈလႅၵ်ႈလၢႆႈ ၵၢၼ်မိူင်း ၼႂ်းမိူင်းမၢၼ်ႈသေတႃႉ တႃႇၵူၼ်းၸၢဝ်းၶိူဝ်းပႆႇႁၼ် လွင်ႈ လႅၵ်ႈလၢႆႈသင်ၼႆ။
မၢၼ်ႈပွႆႇတူဝ်ၽူႈၼမ်း KNU ဢၼ်ထုၵ်ႇၵုမ်းၶင် 20 ပီ
- Details
- Published Date
- Written by ယွတ်ႈတႆး
တပ်ႉသိုၵ်းႁူမ်ႈတုမ် ၸိူဝ်ႉၸၢတ်ႈ ယၢင်းၽိူၵ်ႇ ႁၢႆးငၢၼ်းမိူဝ်ႈဝၼ်းထိ 19/03/2012 ဝႃႈသိုၵ်းမၢၼ်ႈ ပွႆႇတူဝ် ၽူႈၼမ်း KNU ၵေႃႉဢၼ် ထုၵ်ႇတိၺွပ်း ၼႂ်းမိူင်းၶႄႇသေ ထုၵ်ႇလုမ်းတြႃးမၢၼ်ႈ တႅပ်းတတ်း တူၵ်းၶွၵ်ႈ 20 ပီမိူဝ်ႈပူၼ်ႉမႃးၼႆ။
ဢုပ်ႇဢူဝ်းၵိုတ်းသိုၵ်း/ယိုဝ်း ပၢင်တိုၵ်းပႆႇယဵၼ် မၢၼ်ႈပဵၼ် ၾၢႆႇယိုဝ်းဢွၼ်တၢင်း
- Details
- Published Date
- Written by ၼဵတ်းသၢၼ်ႈ
ဝၢႆးဢုပ်ႇဢူဝ်း ၵိုတ်းယိုဝ်းၵၼ် ပႆႇထိုင်ပဵၼ်ၼမ်ႉ ပဵၼ်တူဝ် တူၵ်းလူင်း လၢႆးမိုဝ်းၵၼ်ယဝ်ႉ သိုၵ်းမၢၼ်ႈသိုပ်ႇ ပိုတ်ႇပၢင်တိုၵ်း တေႃႇၸုမ်းၶၢင် လွတ်ႈလႅဝ်း KIA မိူဝ်ႈဝၼ်းၸၼ် ပူၼ်ႉမႃးၼႆႉၼႆ။
ၶႄႇဢီးသူၼ်းႁႂ်ႈမၢၼ်ႈ သိုပ်ႇသၢင်ႈၽၢႆ ၼႂ်းမိူင်းၶၢင်
- Details
- Published Date
- Written by ယွတ်ႈတႆး
လူင်ပွင်ၸိုင်ႈမိူင်းၶေႇ ၽႅၼ်ၵၢၼ် ဢီးသူၼ်းႁႂ်ႈ လူင်ပွင်ၸိုင်ႈမၢၼ်ႈ သိုပ်ႇသၢင်ႈၽၢႆမိတ်ႉသူင်ႇ ၼႂ်းမိူင်းၶၢင်ဢၼ် လႆႈလူင်းတိုၼ်းၵႂႃႇ 3600 လၢၼ်ႉတေႃႊလႃႊ သေၵိုတ်းယင်ႉမႃး မိူဝ်ႈလိူၼ် 9 ပီၵၢႆ ၼႆ။


text:
ၶၢဝ်ႇမိူင်းတႆး
SSA/SSPP ၸတ်းပၢင်ၶုၵ်းထူပ်း ဝၼ်းလုၵ်ႉ ၽိုၼ်ႉ ၶွပ်ႈၶူပ်ႇ (54) ပီ
- Details
- Published Date
- Written by လႅင်ႇၶၢဝ်ႇ ပွတ်းႁွင်ႇ
ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး SSA/SSPP ၸတ်းပၢင်ၶုၵ်းထူပ်းဝၼ်းၵိူတ်ႇလၢႆးလုၵ်ႉၽိုၼ်ႉ ၶွပ်ႈၶူပ်ႇ(54)ပီ တီႈငဝ်ႈငုၼ်းဝၢၼ်ႈႁၢႆး မီးၽူႈယႂ်ႇၵူၼ်းလူင်လႄႈ ၵေႃႉသိုၵ်းၵေႃႉႁၢၼ် ၸဵမ်ပီႈၼွင်ႉ ၵူၼ်းမိူင်း ၶဝ်ႈႁူမ်ႈ 800 ပၢႆ။
ဝၼ်းထိ 21/05/2012 ပူၼ်ႉမႃးယၢမ်းၵၢင်ၼႂ် 6:00 မူင်းထိုင် 9:30: ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်း ၸိုင်ႈတႆး လႆႈၸတ်းပၢင်ၵႅဝ်ႈၶုၵ်းထူပ်းဝၼ်းၵိူတ်ႇလၢႆးလုၵ်ႉၽိုၼ်ႉၶွပ်ႈၶူပ်ႇ (54) ပီ တီႈငဝ်ႈငုၼ်း ဝၢၼ်ႈႁႆး မီးၽူႈယႂ်ႇၵူၼ်း လူင်တီႈငဝ်ႈငုၼ်း၊ ၵူၼ်းသိုၵ်းဢိၵ်ႇၵူၼ်းမိူင်း ၶဝ်ႈႁူမ်ႈ 800 ပၢႆ။
တီႈပၢင်ၵႅဝ်ႈၼႆႉ မီးမၢႆၶပ်ႉ တၵ်ႉယမ်ၸွမ်ပိဝ်ၸိုင်ႈတႆး၊ ၸွမ်ပိဝ်ပႃႇတီႇမႂ်ႇသုင်ၸိုင်ႈတႆး၊ ၸွမ်ပိဝ်တပ်ႉသိုၵ်း ၸိုင်ႈတႆး၊ ၼပ်ႉယမ်ၽူႈႁတ်းႁၢၼ်လုၵ်ႉၽိုၼ်ႉ ၸိူဝ်းလႆႈလူႇၼိူဝ်ႉလူႇလိူတ်ႈတႃႇၸိူဝ်ႉၸၢတ်ႈ ဝၢၼ်ႈမိူင်း မႃး။
ၸွမ်သိုၵ်းၸဝ်ႈသိူဝ်ထႅၼ်ႈ ၽူႈၼမ်းၼႃႈ(1) ပႃႇတီႇမႂ်ႇသုင်ၸိုင်ႈတႆး မွၵ်ႇလၢတ်ႈၶေႃႈၵႂၢမ်း ပိုတ်ႇၽုၺ်ႇ ပၢင်ၵႅဝ်ႈသေ ၶူၼ်ႉၶႆႈၼႄႁူဝ်ႁုပ်ႈပိုၼ်းလၢႆးလုၵ်ႉၽိုၼ်ႉလွင်ႈလႆႈယိပ်းၵွင်ႈၵၢင်ႇတေႃႇသူႈတႃႇၸိုင်ႈတႆး ဢၼ်တႄႇမႃးမိူဝ်ႈပီ 1958။ ၸွမ်ႁၢၼ် ၸဝ်ႈၶိူဝ်းတႆး ၵႅမ်ႁူဝ်ပဝ်ႈပႃႇတီႇမႂ်ႇသုင်ၸိုင်ႈတႆး မွၵ်ႇလၢတ်ႈၶေႃႈ ၵႂၢမ်းယွင်ႈယေႃးဢဝ်ၵုင်ႇမုၼ် သင်ႇၶႃႇၸဝ်ႈ၊ ပေႃႈမႄႈၵူၼ်းမိူင်းၸဵမ်ၼႂ်းမိူင်းၼွၵ်ႈမိူင်း ဢိၵ်ႇပႃးဢူၺ်းလီ ၵူႈမူႇၵူႈၸုမ်း ၸိူဝ်းၸွႆႈထႅမ်ပႃႇတီႇ မႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးမႃး။
သိုပ်ႇသေၼၼ်ႉ ၸဝ်ႈသိုၵ်းလူင်ၶုၼ်သႅင် မွၵ်ႇလၢတ်ႈၶေႃႈၵႂၢမ်း ၶူၼ်ႉၶႆႈၼႄပိုၼ်ႉႁူႉပၢႆးႁၼ် ၵဵဝ်ႇလူၺ်ႈလွင်ႈသိုၵ်း လႄႈ လွင်ႈငမ်းယဵၼ်၊ လွင်ႈတွၼ်ႈသွၼ်လႄႈ လွင်ႈၸဵပ်းသၢင်ႈၸိုင်ႈတႆး မိူဝ်ႈပူၼ်ႉမႃး၊ လွင်ႈၵၢၼ်ပူၵ်းပွင်တွၼ်ႈ လိၼ်ႁုၼ်ႈမုၼ်းၶိုၼ်ႈယႂ်ႇ ဢၼ်တပ်ႉသိုၵ်းၸိုင်ႈတႆးၸွႆႈထႅမ် ပေႃႈမႄႈ ၵူၼ်းမိူင်းမႃး၊ လွင်ႈတေဢမ်ႇလႆႈလူင်လိုမ်း ၸိူဝ်ႉၸၢတ်ႈၸဝ်ႈၵဝ်ႇ ပေႃႈမႄႈၵူၼ်းမိူင်း ဢိၵ်ႇဢူၺ်းလီ ၸဵမ်ၸိူဝ်းၼႆႉ။
ၼွၵ်ႈသေၼၼ်ႉ ၼႂ်းပၢင်ၵႅဝ်ႈမီးပၢင်လူႇတၢၼ်းၸႅၵ်ႇဝၢၵ်ႈၵူႉသူဝ်ႇပၼ်ၵေႃႉသိုၵ်းၵေႃႉႁၢၼ် ၸိူဝ်းလႆႈလူႇၼိူဝ်ႉလူႇ လိူတ်ႈ တႃႇၸိူဝ်ႉၸၢတ်ႈဝၢၼ်ႈမိူင်းလႄႈ ၵၢပ်ႈသွမ်းၵၢပ်ႈပဵၼ်းသင်ႇၶႃႇၸဝ်ႈ တႃႇ(21)ဝတ်ႉ တီႈဝတ်ႉလူင်ဝၢၼ်ႈႁႆး ၵႂႃႇၼႆယဝ်ႉ။
ၼႂ်းဝၼ်းလုၵ်ႉၽိုၼ်ႉၵႅတ်ႇၶႄဢဝ်ၶိုၼ်းမိူင်းၸိုင်ႈတႆးၼႆႉ ငဝ်ႈငုၼ်းၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး RCSS/SSA လွႆတႆးလႅင်းၵေႃႈၸတ်းပၢင်ၶုၵ်းထူပ်းဝၼ်းလုၵ်ႉၽိုၼ်ႉၵႅတ်ႇၶႄ ဢဝ်ၶိုၼ်းမိူင်းမႃးၵူႈပီ။
ဝၼ်းလုၵ်ႉၽိုၼ်ႉၵႅတ်ႇၶႄဢဝ်ၶိုၼ်းမိူင်းၸိုင်ႈတႆးတႄႇမႃးမိူဝ်ႈဝၼ်းထိ 21/05/1958။ ယွၼ်ႉၸုမ်းသိုၵ်းမၢၼ်ႈ ဢမ်ႇ ႁဵတ်းၸွမ်းၶေႃႈလႆႈၸႂ်ပၢင်လူင် 1947 သေၶႂၢၵ်ႈမိူင်းမႃးလႄႈ ၸဝ်ႈၼွႆႉ ႁွင်ႉ သေႃးယၼ်ႇ တႃႉ ၶိူဝ်းၸဝ်ႈၶိူဝ်းၶုၼ်မိူင်း မၢဝ်းလူင် ဢွၼ်ဢဝ်ၵူၼ်း 31 ၵေႃႉၵွင်ႈ 7 လဝ်း ၵိၼ်ၼမ်ႉသတ်ႈၸႃႇ ၵၼ်တီႈ ၽင်ႇၶူင်းတီႈၼိုင်ႈယဝ်ႉ ပူၵ်းတင်ႈ တပ်ႉၼုမ်ႇသိုၵ်းႁၢၼ်တႆး ပိူဝ်ႈတႃႇဢဝ်ၶိုၼ်းၸိုင်ႈတႆး ၵႃႈဢမ်ႇလႆႈ ဢမ်ႇၸူးမႃး၊ မိူဝ်ႈလဵဝ်ၶွပ်ႈၶူပ်ႇ 54 ပီယဝ်ႉ။


text:
ပိုၼ်ႉႁူႉလၢၵ်ႇလၢႆး
ပိူၵ်ႇၶႆႇၵႆႇ ၸၢင်ႈဢဝ်ႁဵတ်းသင်လႆႈ
- Details
- Published Date
- Written by သႅင်ႁႃႈၼမ်ႉ
ၶႆႇၵႆႇ ဢမ်ႇၸႂ်ႈဝႃႈၼႂ်းမၼ်း ၵိူမ်ႈမၼ်း မွၼ်းမၼ်းၵူၺ်းဢၼ်ၸၢင်ႈပၼ်ၽွၼ်းလီ/ႁၢႆႉတေႃႇၵူၼ်းႁဝ်းလႆႈ၊ ပိူၵ်ႇမၼ်း ၵေႃႈယင်းၸၢင်ႈဢဝ်မႃးၸႂ်ႉတိုဝ်းပဵၼ်ၽွၼ်းလီ ၶိူင်ႈၶွင်တႃႇႁၢင်ႈၶိူင်ႈ ၼႂ်းႁေႃၼႂ်းႁိူၼ်းလႆႈမိူၼ်ၵၼ်။ မိူၼ်ၼင်ႇႁၢင်ႈ ၽၢင်ဢၼ်ဢဝ်မႃးၾၢၵ်ႇၼႆႉ ႁဵတ်းဝႆႉႁၢင်ႈလီတေႉတေႉ။ လိူဝ်ၼၼ်ႉ သင်ၶႂ်ႈဢဝ် ႁဵတ်းပဵၼ်ၶွင်ၾၢၵ်ႇ ဢူၺ်းၵေႃႉ ဢူၺ်းသေႈ ဢမ်ႇၼၼ်ၵေႃႉႁၵ်ႉၵေႃႉပႅင်းၼႆၸိုင်ၸၢမ်းႁဵတ်းၾၢၵ်ႇတူၺ်းဝႃႈၶဝ်တေ ၵဵပ်းသိမ်း ၶူဝ်းတွၼ်ႈႁဝ်းလႆႈ ႁိုင်ၵႃႈႁိုဝ်ၼႆ ၸိူဝ်းၼႆႉ။


text:
ၵၢၼ်တၢၼ်းၵထိၼ်ဝတ်ႉၾႃႉဝဵင်းဢိၼ်း သိုၵ်းမၢၼ်ႈဢမ်ႇပၼ်သင်ၶၶဝ်ႈသိမ်ႇ
ၵူၼ်းဝၢၼ်ႈလၵ်းတႅင်ႇ-ပဵင်းလူင် ႁဵတ်းပၢင်ပွႆးတၢၼ်း ၵထိၼ် (သၢင်ႇၵၢၼ်း)
တမ်ႈတီႈဝတ်ႉၾႃႉ ဝဵင်းဢိၼ်း လႅၼ်လိၼ်တႆး-ထႆး၊ မႄႈလဵင်ႉထႆး ၵုင်းထဵပ်ႈ
ပဵၼ်ၸဝ်ႈတႃႇၼလူင်၊ မီးၸၢဝ်းပုတ်ႉလႄႈ ၸၢဝ်းတၢင်ႇၸၢတ်ႈ ၶဝ်ႈႁူမ်ႈတင်းၼမ်။
ၵူၺ်းၵႃႈ သိုၵ်းမၢၼ်ႈႁၢမ်ႈ/ ဢမ်ႇပၼ်သင်ၶၶဝ်ႈသိမ်ႇ ႁဵတ်းသင်ၶၵမ်။
ဝၼ်းထိ 28/11/12 ယၢမ်း 09:00 မူင်း (လိူၼ် 12 မူၼ်း)၊ ဢိင်ၼိူဝ်ၶုၼ်ၵၼ်ၼိၵႃး ၽယႃးၶမ်း (မႄႈလဵင်ႉၵူၼ်းထႆး) ၵုင်းထဵပ်ႈ (မိူင်းၵွၵ်ႇ) ႁပ်ႉပဵၼ်ၸဝ်ႈတႃႇၼလူင်သေ ႁူမ်ႈတၵ်ႈၵႃႇသတ်ႉထႃး ဝၢၼ်ႈလၵ်းတႅင်ႇ-ပဵင်းလူင် ဢွၼ်ၵၼ်ႁဵတ်းပဵၼ်ပၢင်ပွႆး တၢၼ်းသၢင်ႇၵၢၼ်း (ၵထိၼ်)။ မီးၵၢၼ်ႁူမ်ႈ ၵၼ်လဵပ်ႈ (ႁႄႇ)သၢင်ႇၵၢၼ်းၵထိၼ်၊ တူၼ်ႈတၢင်းတၢၼ်း လုၵ်ႉၼႂ်းဝၢၼ်ႈလၵ်းတႅင်ႇ ၶိုၼ်ႈၸူးတမ်ႈ တီႈၵွင်းမူးလူင် မႃရၸိၼၸေၻီ ဢၼ်ႁူဝ်ပဝ်ႈလူင်ၵွၼ်းၸိူင်းဢွၼ်ႁူဝ်ၵေႃႇသၢင်ႈဝႆႉ မိူဝ်ႈပီသႃ သၼႃ 2511 ၊ ဢွၼ်ၵၼ်လဵပ်ႈၵွင်းမူး 3 ႁွပ်ႈ။ ဝၢႆးၼၼ်ႉ သိုပ်ႇမႃးလဵပ်ႈဝိႁၢရ်လူင် 3 ႁွပ်ႈ၊ ၸင်ႇၶဝ်ႈ ႁွမ်းတၢၼ်း ယၢတ်ႇၼမ်ႉၶႂမ်ႈတဝ်ႈ ဢဝ်ပွၼ်းမင်ႇၵလႃႇ။
ၼႂ်းၵၢၼ်တၢၼ်းၽႃႈၵထိၼ်ၼႆႉ ၸဝ်ႈၶူးပၺ်ႇၺႃႇ ၸဝ်ႈၵွၼ်းဝတ်ႉၾႃႉဝဵင်းဢိၼ်း ၵၢဝ်ႇသမုၼိယၵႃ ထႃ ဢၼုမေႃးတၼႃႇဝႃႈ-ၵၢၼ်တၢၼ်းၽႃႈသၢင်ႇၵၢၼ်း ၵထိၼ် လိူၼ် 12 မူၼ်းၼႆႉ ပဵၼ်ၾိင်ႈထုင်း တႆး ႁဵတ်းသၢင်ႈမႃးပၢၼ်သိုပ်ႇပၢၼ်၊ ပဵၼ်ၵႃလတႃႇၼ၊ တႃႇၼတၢၼ်းၸွမ်းၶၢဝ်းယၢမ်း၊ ပဵၼ်မႁႃၵုသူလ်ယႂ်ႇလူင်။ ၵၢၼ်တၢၼ်းၽႃႈသၢင်ႇၵၢၼ်းၵထိၼ်ၼႆႉ ပုတ်ႉထၸဝ်ႈဢၼုၺၢတ်ႈ ပၼ်သေပဵၼ်မႃး။
ၵပ်းၵၢႆႇလွင်ႈၼႆႉ မိူဝ်ႈပၢၼ်ပုတ်ႉၸဝ်ႈ (ၽြႃးပဵၼ်ၸဝ်ႈ) မီးၸဝ်ႈရႁၼ်/ၸဝ်ႈၽိၵ်ႉၶု 30 တူၼ် မိူင်းပႃႇထႃႇၶဝ် ၶႂ်ႈၵႂႃႇၸူးဝႆႈသႃ ၽြႃးပဵၼ်ၸဝ်ႈ ဢၼ်ယူႇသဝ်းတီႈဝတ်ႉၸေတဝၼ် မိူင်းသႃဝတ်ႉထိ။ ၶဝ်ၸဝ်ႈၸင်ႇဢွၼ်ၵၼ် ပႆတၢင်းမိူဝ်းၸူးတီႈမိူင်းသႃဝတ်ႉထိ၊ ၵူၺ်းၵႃႈ ဢမ်ႇတၼ်းထိုင်သေ သမ်ႉမႅၼ်ႈၶၢဝ်းယၢမ်းၶဝ်ႈဝႃႇလိူၼ် 8 မူၼ်း၊ ၸဝ်ႈၽိၵ်ႉၶုၶဝ်ၸင်ႇဢွၼ်ၵၼ်ဢတိတ်ႉထၢၼ်ႇ ဢဝ်ဝႃႇသႃၼႂ်းထိူၼ်ႇ၊ ပေႃးထိုင်ဢွၵ်ႇဝႃႇသႃးမႃးယဝ်ႉ ၸင်ႇဢွၼ်ၵၼ်မိူဝ်းၸူးၽြႃးပဵၼ်ၸဝ်ႈ တီႈဝတ်ႉၸေႇတဝၼ် မႁႃဝိႁႃရ မိူင်းသႃဝတ်ႉထိ။ မိူဝ်ႈလႆႈၶဝ်ႈ ႁူပ်ႉၼၼ်ႉ ၸဝ်ႈၽိၵ်ႉၶုၶဝ်ၵေႃႈ လႆႈလဝ်ႈလၢတ်ႈလွင်ႈယၢပ်ႇၽိုတ်ႇ ၵူႈလွင်ႈလွင်ႈ ပႃးၸဵမ်ၶိူင်ႈ ၼုင်ႈတၢင်းဝႆ ၽွင်းယူႇၼႂ်းထိူၼ်ႇ။ ဢိင်ၼိူဝ်လွင်ႈၼႆႉသေ ၽြႃးပဵၼ်ၸဝ်ႈၸင်ႇဢၼုၺၢတ်ႈ ႁႂ်ႈတၢၼ်းၽႃႈၵထိၼ်၊ ၼၢင်းဝိသႃၶႃပဵၼ် ၵေႃႉတၢၼ်းဢွၼ်တၢင်းသုတ်း။ ၵၢၼ်လႆႈတၢၼ်းသၢင်ႇၵၢၼ် ၽႃႈၵထိၼ်ၼႆႉ ပဵၼ်မႁႃၵုသူလ် တႄႉတႄႉ- ဝႃႈၼႆ။
ၸွမ်းၼင်ႇၼႂ်းဝိၼႆး (ဝိၼယ)တၢင်းပုတ်ႉထသႃသၼႃ မီးဝႆႉဝႃႈ သင်ၶတူၼ်ဢၼ်ႁပ်ႉၽႃႈၵထိၼ် (သၢင်ႇၵၢၼ်းၶိၼ်း)ၼၼ်ႉ၊ ဝၢႆးႁပ်ႉၽႃႈသၢင်ႇၵၢၼ်းၵထိၼ်ယဝ်ႉ တေလႆႈၵႂႃႇႁဵတ်းသၶၵမ် (ၵၢၼ်သင်ၶ) ၼႂ်းသိမ်ႇ မိူၼ်ၼင်ႇၵၢဝ်ႇႁေႃးၵႂၢမ်းယွင်ႈယေႃး၊ ၸုၼ်ႉသၢင်ႇၵၢၼ်းၵဝ်ႇ၊ ဢတိတ်ႉထၢၼ် သၢင်ႇၵၢၼ်းမႂ်ႇ၊ ၵၢဝ်ႇႁေႃးဢၼုမေႃးတၼႃႇယဝ်ႉ တၢင်းၸဝ်ႈတႃႇၼ လႄႈသင်ၶ ၼႂ်းဝတ်ႉဢၼ်ႁပ်ႉ ၵထိၼ် ၸင်ႇလႆႈႁပ်ႉ ၽွၼ်းလီၵထိၼ်တဵမ်ထူၼ်ႈ။
ဝၢႆးတၢၼ်းၵထိၼ်ယဝ်ႉ ပိူဝ်ႈတႃႇႁဵတ်းသင်ၶၵမ်ၼၼ်ႉ သင်ၶၸဝ်ႈတီႈဝတ်ႉၾႃႉဝဵင်းဢိၼ်းၶဝ်ဝႃႈ သိမ်ႇႁဝ်း ၵေႃႈမီးယူႇ၊ ၵွပ်ႈၼႆ ႁဝ်းထုၵ်ႇလီၵႂႃႇၶဝ်ႈသိမ်ႇႁဝ်း၊ ၼႆသေၵႂႃႇယွၼ်းၶဝ်ႈသိမ်ႇၵဝ်ႇ ဝတ်ႉၾႃႉဝဵင်းဢိၼ်း ဢၼ်ယၢၼ်ဝတ်ႉမွၵ်ႈ 10 ဝႃး၊ ၼႂ်းလိၼ် ၾင်ႇမိူင်းတႆး တီႈၼႂ်းတပ်ႉမၢၼ်ႈ ဢၼ်သိုၵ်းမၢၼ်ႈႁုပ်ႈယိုတ်း ဢဝ်တီႈလိၼ်ဝတ်ႉ ပႃးတင်းသိမ်ႇ ႁဵတ်းတပ်ႉလွမ်ႉႁူဝ်ႉဝႆႉလၢႆ လၢႆၸၼ်ႉ ၸဵမ်မိူဝ်ႈ 9-10 ပီပူၼ်ႉမႃး။ သင်ၶၸဝ်ႈၶဝ်ယွၼ်းၶဝ်ႈသိမ်ႇမွၵ်ႈ 30 မိၼိတ်ႉ၊ ၵူၺ်းၵႃႈ သိုၵ်းမၢၼ်ႈၶဝ်ဢမ်ႇပၼ်ၶဝ်ႈလႄႈ လႆႈၵႂႃႇၶဝ်ႈသိမ်ႇ ဝတ်ႉတၢင်ႇတီႈ-ၼႆယဝ်ႉ။
သိမ်ႇ (ဢုပေႃးသထ) ဝတ်ႉၾႃႉဝဵင်းဢိၼ်းၼႆႉ တႄႇၵေႃႇသၢင်ႈမႃးမိူဝ်ႈပီသႃသၼႃ 2525 ။ ထိုင်မႃးၵၢင်ပီ သႃသၼႃ 2545 သိုၵ်းမၢၼ်ႈႁုပ်ႈယိုတ်းဢဝ်တီႈလိၼ်ဝတ်ႉၾႃႉဝဵင်းဢိၼ်း ၼိူဝ်ၵွင်း ၾင်ႇမိူင်းတႆးသေ ၶုတ်းလုၵ်းထႅၼ်ႉ၊ ႁဵတ်းတီႈယူႇ၊ လွမ်ႉႁူဝ်ႉ ဝႆႉလၢႆလၢႆၸၼ်ႉ တေႃႇထိုင်မိူဝ်ႈလဵဝ်။ ၼႂ်းဝၢင်းတီႈလိၼ်ဝတ်ႉ ဢၼ်သိုၵ်းမၢၼ်ႈႁုပ်ႈယိုတ်းႁဵတ်းတပ်ႉၼႆႉ မီးပႃးသိမ်ႇ၊ သႃလႃး (ၸလွပ်ႈ)၊ ႁူင်းၼွၼ်းသင်ၶၸဝ်ႈၸိူဝ်းၼႆႉ။ ၵပ်းၵၢႆႇလွင်ႈၼႆႉ ၵမ်ႈၽွင်ႈဝႃႈလၢႆးႁဵတ်းသိုၵ်းမၢၼ်ႈ ပဵၼ်ၵၢၼ်ယႃႉသႃသၼႃ- ၼႆယဝ်ႉ။
Tags: Culture, News


text:
ၸဝ်ႈသင်ၶတႆးတူဝ်ႈတၼ်းတင်ႈႁပ်ႉၵၢၼ် လႅၵ်ႈလၢႆႈၼႂ်းမိူင်းမၢၼ်ႈ
သင်ၶၼုမ်ႇ ၸိူဝ်းၵႂႃႇႁဵၼ်းလိၵ်ႈလၢႆးပၢႆးပၺ်ႇၺႃႇၼွၵ်ႈမိူင်း ၶဝ်ဝႃႈ
တူဝ်ႈတၼ်းတင်ႈႁပ်ႉလွင်ႈ လႅၵ်ႈလၢႆႈၵၢၼ်မိူင်းမၢၼ်ႈ
ဢၼ်လူင်ပွင်ၸိုင်ႈတဵင်းၸဵင်ႇ ဢွၼ်ႁူဝ်ၶိုင်ပွင်ႁဵတ်းသၢင်ႈ။ ပူၼ်ႉမႃး
ဢမ်ႇႁိုင်ၼႆႉၵေႃႈ ၼႂ်းၸုမ်းသင်ၶၸဝ်ႈ လႆႈႁပ်ႉၶူး PhD ထႅင်ႈ။
ၸွမ်းၼင်ႇႁၢႆးငၢၼ်း ဢၼ်တၢင်းသင်ၶတႆး ဢွၵ်ႇမႃးၵမ်းလိုၼ်းသုတ်း ၵဵဝ်ႇၵပ်းလွင်ႈၵၢၼ်ပၢႆး ပၺ်ႇၺႃႇၼၼ်ႉ ယူႇတီႈသင်ၶၼုမ်ႇ ၸိူဝ်းဢွၵ်ႇၶၢဝ်းတၢင်းၵႂႃႇႁဵၼ်းလိၵ်ႈလၢႆးပၢႆးပၺ်ႇၺႃႇ တၢင်းၼွၵ်ႈမိူင်းလႄႈ ၸိူဝ်းတိုၵ်ႉႁဵၼ်း ယူႇၼွၵ်ႈမိူင်း ၶဝ်လၢတ်ႈဝႃႈ ၵဵဝ်ႇၵပ်းလွင်ႈပၢႆးပၺ်ႇၺႃႇၼၼ်ႉ တူဝ်ႈတၼ်းတင်ႈႁပ်ႉလွင်ႈလႅၵ်ႈလၢႆႈ ၼႂ်းမိူင်းမၢၼ်ႈ ဢၼ်လူင်ပွင်ၸိုင်ႈတဵင်းၸဵင်ႇ ဢွၼ်ႁူဝ် ၶိုင်ပွင်ႁဵတ်းသၢင်ႈမႃး- ၼႆယဝ်ႉ။
ပိူဝ်ႈတႃႇႁႂ်ႈသင်ၶတႆး လႆႈၵႂႃႇႁဵၼ်းၼွၵ်ႈမိူင်းတူၼ်ၼိုင်ႈယဝ်ႉတူၼ်ၼိုင်ႈ၊ ၸုပ်ႈၼိုင်ႈယဝ်ႉၸုပ်ႈၼိုင်ႈ မႃးႁၢၼ်ႉတေႃႇဝၼ်းမိူဝ်ႈၼႆႉ ပဵၼ်ၸဝ်ႈတူၼ်ၶူးၻွၵ်းတိူဝ်ႊၶမ်းမၢႆ ထမ်မသႃမိ ဢွၼ်ႁူဝ်ၶိုင်ပွင် မႃးၸဵမ်မိူဝ်ႈပီ 1991 ၊ မိူဝ်ႈလဵဝ်လႆႈၶၢဝ်းတၢင်း 21 ပီ။ မၼ်းၸဝ်ႈၼႆႉ ပဵၼ်တႆးၵေႃႉႁႅၵ်ႈသုတ်း လႄႈပဵၼ်သင်ၶတႆး ၸဝ်ႈႁႅၵ်ႈသုတ်း ဢၼ်လႆႈ(ၸုမ်ႈၶူး) D.Phil တီႈၸၼ်ႉၸွမ် ဢွၵ်ႊၾိူတ်ႊသ် (Oxford) မိူင်းဢိင်းၵလဵတ်ႈ။
တင်ႈတႄႇမၼ်းၸဝ်ႈဢွၼ်ႁူဝ်ႁဵတ်းမႃးၼႃႈၵၢၼ်ပိူဝ်ႈတႃႇႁႂ်ႈသင်ၶတႆးလႆႈဢွၵ်ႇႁဵၼ်းလိၵ်ႈလၢႆး တၢင်ႇၸိုင်ႈမိူင်းၼႆႉ မိူဝ်ႈလဵဝ် မီးသင်ၶတင်းမူတ်း 81 တူၼ် ဢၼ်လႆႈၸုမ်းၶူးတၢင်းမိူင်းၼွၵ်ႈ။ PhD 3 ၸဝ်ႈ၊ MA 36 တူၼ်၊ BA 30 တူၼ်၊ သမ်ႉ Diploma 12 တူၼ်။
ၼွၵ်ႈသေၼၼ်ႉ ဢၼ်ယင်းတိုၵ်ႉႁဵၼ်းယူႇၼွၵ်ႈမိူင်းယၢမ်းလဵဝ် တီႈမိူင်းသီရိလင်းၵႃ၊ ဢိၼ်ႊၻီႊယိူဝ်ႊ၊ မိူင်းထႆး၊ မိူင်းဢိင်းၵလဵတ်ႈ ၸိူဝ်းၼႆႉမီးဢမ်ႇယွမ်း 28 တူၼ်။ ပိူင်လူင်မၼ်း 1 တႃႇႁပ်ႉၸုမ်ႈၶူး PhD ၊ 2 တႃႇႁပ်ႉၸုမ်ႈၶူး M.Phil ။ တႃႇႁပ်ႉၸုမ်ႈၶူး MA 10 တူၼ်၊ တႃႇႁပ်ႉၸုမ်ႈၶူး BA 15 တူၼ်။ ၸဝ်ႈဢၼ်လႆႈၸုမ်ႈၶူး PhD လိုၼ်းသုတ်း ပဵၼ်ၸဝ်ႈၸေႃးတိၵ ၶိူဝ်းယိုၼ်း၊ ၵူၺ်းၵႃႈ မိူဝ်ႈလဵဝ် မၼ်းၸဝ်ႈလႆႈလုၵ်ႉတီႈၸၢတ်ႈပၢၼ်သင်ၶ မႃးပဵၼ် ၵူၼ်းလမ်ယဝ်ႉ။
ၸၢႆးၸေႃးတိၵ ၶိူဝ်းယိုၼ်းၼႆႉ (ၵူၼ်းၸႃတိပၢင်လူင်) လႆႈႁပ်ႉၸုမ်ႈၶူး PhD မိူဝ်ႈဝၼ်းထိ 31/10/12 တီႈလၼ်ႊတၼ်ႊ တီႈႁူင်း ႁဵၼ်း ၾၢႆႇလဵပ်ႈႁဵၼ်းပွတ်းဝၼ်းဢွၵ်ႇလႄႈဢပ်ႊၾရိၵႃႊ (School of Oriental and African Studies-SOAS) တီႈဝဵင်းလူင် လၼ်ႊတၼ်ႊ မိူင်းဢိၵ်းၵလဵတ်ႈ ၽွင်းတိုၵ်ႉ ယူႇၼႂ်းတူင်ႇဝူင်း သင်ၶ။ ဢွၼ်ၼႃႈၼႆႉ မၼ်းၸဝ်ႈလႆႈတႅမ်ႈလိၵ်ႈၽိုၼ်လၢႆးၵဵဝ်ႇ ၵပ်းၸဝ်ႈဢမၢတ်ႈ လူင် မိူင်းၼွင်၊ ပိူဝ်ႈတႃႇႁပ်ႉ ၸုမ်ႈၶူး ဢၼ်မီးၸိုဝ်ႈဝႃႈ မႁႃသတိပထႃၼသုတ်ႉတ ဢၼ်ၸဝ်ႈ ဢမၢတ်ႈလူင် တႅမ်ႈဝႆႉပဵၼ်လင်ႇၵႃႇလႄႈ တၼ်းႁဵင်းၶွင်လိၵ်ႈလၢႆးပၢႆးၵမ်ၼႂ်းတူင်ႇဝူင်းပုတ်ႉထၽႃသႃ ထေရဝႃတမိူင်းတႆး (The Poetic Dhamma of Zao Amat Long’s Mahasatipatthana Sutta and Place of Traditional Literature in Shan Therawada Buddhism) ။ ဢွၼ်တၢင်းလႆႈႁပ်ႉၸုမ်ႈၶူး BA, MA တီႈသီရိလင်းၵႃ၊ တင်ႈတႄႇပီ 2010 မႃး ႁၢၼ်ႉတေႃႇပေႃးလႆႈၻွၵ်းတိူဝ်ႊ PhD ၼႆႉ လႆႈပဵၼ်ၶူးသွၼ်ၼႂ်းႁူင်းႁဵၼ်း (SOAS) ။
ယူႇတီႈၸၢႆးၸေႃးတိၵ ၶိူဝ်းယိုၼ်း ၵေႃႈလၢတ်ႈဝႃႈ- ၵႃႈပူၼ်ႉမႃး ပၢႆးပၺ်ႇၺႃႇတႆးႁဝ်းတူၵ်းတႅမ်ႇ၊ ၼင်ႇႁိုဝ်တေလႆႈႁဵၼ်းလိၵ်ႈ လၢႆးၸၼ်ႉသုင်ၼၼ်ႉ ၸင်ႇလႆႈႁဵတ်းသင်ၶသေဢွၵ်ႇၵႂႃႇႁဵၼ်းၼွၵ်ႈ မိူင်း။ မိူဝ်ႈလဵဝ် မိူင်းမၢၼ်ႈမီးလွင်ႈလႅၵ်ႈလၢႆႈယူႇၼႆႉ ဢၼ်တႆးႁဝ်းလႆႈၵႂႃႇႁဵၼ်းၼွၵ်ႈမိူင်းသေမီး ပၺ်ႇၺႃႇၼမ်ႉၵတ်ႉ ၼမ်မႃးၼႆႉ ယုမ်ႇယမ်ဝႃႈတေပဵၼ်ၽွၼ်းလီ တႃႇၸိူဝ်ႉၸၢတ်ႈ ဝၢၼ်ႈမိူင်း ႁဝ်းယူႇ- ဝႃႈၼႆ။
လၢတ်ႈၼႄပႃးဝႃႈ- မိူဝ်ႈလဵဝ် ၸဝ်ႈၼေႃႇၶမ်းလႃႈ ထမ်မသႃမိၵေႃႈ တၢင်ႇၽိုၼ်လိၵ်ႈဝႆႉတီႈ ၸၼ်ႉၸွမ်သီရိလင်းၵႃ (Peradeniya) ၊ ၸွမ်းၼင်ႇၸဝ်ႈၼႃႈတီႈၾၢႆႇၵဵဝ်ႇၶွင်ႈၶဝ်ထတ်းသၢင် တူၺ်းၼၼ်ႉ မၼ်းၸဝ်ႈ ပူၼ်ႉၸၼ်ႉလိၵ်ႈ (ဢွင်ႇ)ယဝ်ႉ၊ ၵူၺ်းၵႃႈ ယင်းပႆႇလႆႈႁပ်ႉၸုမ်းၶူး- ဝႃႈၼႆ။
မိူဝ်ႈႁူဝ်ပီ 2012 ၼႆႉ ၼၢင်းၸွမ်ဢေး MA လႆႈႁၢႆးငၢၼ်း ၸွမ်းၼင်ႇမၼ်းၼၢင်းလႆႈၶူၼ်ႉၶႂႃႉ ၼႂ်းၸႄႈ ဝဵင်းၵုၼ်ႁဵင်။ ၼႂ်းၵႃႈၵူၼ်း ၼုမ်ႇဢႃႇယု 18 ပီလူင်းတႂ်ႈမီးယူႇ 22,000 ၵေႃႉပၢႆ။ ၼႂ်းၼႆႉသၢမ်ပုၼ်ႈ-ၼိုင်ႈပုၼ်ႈ (1/3) ၵူၺ်းလႆႈၶဝ်ႈႁူင်းႁဵၼ်း။ လွင်ႈတၢင်း ဢၼ်ၵမ်ႈၼမ်ဢမ်ႇၶဝ်ႈႁူင်းႁဵၼ်းၼၼ်ႉ 1.ပေႃႈမႄႈဢမ်ႇ ပွင်ပဵၼ်လႆႈ။ 2.ႁူင်းႁဵၼ်းယူႇၵႆႁိူၼ်း။ 3.ဢမ်ႇႁူႉၵႂၢမ်းမၢၼ်ႈလႄႈ ထုၵ်ႇၸႅၵ်ႇၽႄ ယွၼ်ႉဢမ်ႇႁူႉၵႂၢမ်းမၢၼ်ႈ။ 4.ၵွပ်ႈထုၵ်ႇတပ်ႉသိုၵ်းမၢၼ်ႈၶီႇၼဵၵ်းတဵၵ်းတဵင်မႃးလႄႈ ပေႃႈမႄႈလုၵ်ႈ ဢွၼ်ႇ ဢမ်ႇမီးၵၢင်ၸႂ်ၶႂ်ႈပွႆႇလုၵ်ႈလၢင်း ၶဝ်ႈႁူင်းႁဵၼ်း။ 5.လူင်ပွင်ၸိုင်ႈမၢၼ်ႈ ၸႂ်ႉတိုဝ်းႁူင်းႁဵၼ်း တႃႇပိုၼ်ၽႄႈၾိင်ႈငႄႈၵႂၢမ်းလၢတ်ႈမၢၼ်ႈ။
ယၢမ်းလဵဝ် သင်ၶၸဝ်ႈၸိူဝ်းပူၼ်ႉၸၼ်ႉလိၵ်ႈ (ဢွင်ႇလိၵ်ႈ) မႃးၵမ်ႈၼမ်ၵေႃႈ ပွၵ်ႈမႃးမိူင်းတႆးသေ ပိုတ်ႇႁူင်းႁဵၼ်းသွၼ်ပၼ်လုၵ်ႈ ဢွၼ်ႇတႆး ၸိူဝ်းဢမ်ႇမီးတိုဝ်ႉတၢင်းၼႆႉယူႇ- ဝႃႈၼႆ။
Tags: Education, News


text:
သိုၵ်းမၢၼ်ႈတီႉၺွပ်း ထတ်းထၢမ် ၵုမ်းၶင်ၵူၼ်းဝၢၼ်ႈ ပွတ်းမိူင်းမိတ်ႈ
သိုၵ်းမၢၼ်ႈ ၵႂႃႇတီႉၺွပ်းၵုမ်းၶၢင် ထတ်းထၢမ်ပေႃႉထုပ်ႉ ၵူၼ်းဝၢၼ်ႈလွၵ်းလူင်
ဢိူင်ႇလွၵ်းလူင် ၸႄႈဝဵင်းမိူင်းမိတ်ႈ။
မၢပ်ႇၼႄးဝႃႈၵူၼ်ႈဝၢၼ်ႈၵမ်ႉထႅမ်သိုၵ်းထိူၼ်ႇ။
ၸၢႆးၵျေႃႇလႃႉၵႂႃႇ ၵုမ်းၶင်ဝႆႉ ၼႂ်းတပ်ႉပိဝ်ႇႁႃႇ၊ ႁၢၼ်ႉတေႃႇမိူဝ်ႈလဵဝ် ပဵၼ်ႁိုဝ်ဝႆႉၵေႃႈ ၽႂ်ပႆႇႁူႉၸွမ်း၊ မၢပ်ႇၽၢမ်းဝႃႈ ၵဵဝ်ႇၶွင်ႈသိုၵ်းထိူၼ်ႇ၊ ၽူႈမီးပုၼ်ႈၽွၼ်းၼႂ်းဝၢၼ်ႈ ယွၼ်းထူပ်းၵေႃႈ သိုၵ်းမၢၼ်ႈဢမ်ႇပၼ်ထူပ်း။ ၵူၼ်းလူင်ဝၢၼ်ႈ ၸၢႆးမျၢတ်ႉထုၼ်း ၵေႃႈထုၵ်ႇႁွင်ႉၵႂႃႇထတ်းထၢမ်ၼႂ်း တပ်ႉပိဝ်ႇႁႃႇ ၼင်ႇၵဝ်ႇ။ ၸၢႆးထုၼ်းငူၺ်ႇသမ်ႉ သိုၵ်းမၢၼ်ႈဢဝ် ၸိူၵ်ႈမတ်ႉမိုဝ်း ႁွင်ႉၵႂႃႇထတ်းထၢမ် ၼႂ်းထိူၼ်ႇ ႁိမ်းဝၢၼ်ႈ။ ၸၢႆးၵျေႃႇမိၼ်ႉ လႆႈထုၵ်ႇပေႃႉႁႅမ် တီႈၼႃႈ။ လုင်းလႃႉ တင်း ပႃႈလႃႉ ထုၵ်ႇမၢပ်ႇၽၢမ်းဝႃႈ ၵဵဝ်ႇၶွင်ႈၵၢၼ်မိူင်း၊ ၺႃးပေႃႉထုပ်ႉသေပွႆႇၶိုၼ်း။
ဝၢၼ်ႈလွၵ်းလူင် ဢိူင်ႇလွၵ်းလူင်ၼႆႉ မီးၾၢႆႇၸၢၼ်း ဝဵင်းမိူင်းမိတ်ႈ၊ ပေႃးလုၵ်ႉဝဵင်းမိူင်းမိတ်ႈ ၵႂႃႇၼႃႈ တၢင်းၸၢၼ်း တေလတ်းဝၢၼ်ႈႁူဝ်ၵူင်း၊ ဝၢၼ်ႈဢႃႇသၢၼ်ႇသေ ၶၢမ်ႈၼမ်ႉမွင်းၵေႃႈ ထိုင်ဝၢၼ်ႈလွၵ်းလူင်။
ဢွၼ်ၼႃႈၼႆႉ ငႃးသိုၵ်းမၢၼ်ႈ ၵႂႃႇၽႃႇၺႃးမၢၵ်ႇတႅၵ်ႇ 4 လုၵ်ႈ ၼိူဝ်သဵၼ်ႈတၢင်း ပွတ်းဝၢၼ်ႈပၢတ်ႈ ၸႄႈဝဵင်းမိူင်းမိတ်ႈ၊ မီးၵၢၼ်ဝၢတ်ႇၸဵပ်းၵမ်ႈၽွင်ႈ။ ယွၼ်ႉမၢၵ်ႇတႅၵ်ႇၼၼ်ႉလႄႈ သိုၵ်းမၢၼ်ႈၵႂႃႇႁဵတ်းႁၢႆႉတေႃႇၵူၼ်းဝၢၼ်ႈလွၵ်းလူင်၊ တီႉၺွပ်းၵူၼ်းၵႂႃႇႁႆႈ ၵႂႃႇၼႃး။
တပ်ႉသိုၵ်းယိပ်းၵွင်ႈၵၢင်ႇၸၢဝ်းၶိူဝ်း ဢၼ်တူင်ႉၼိုင်ယူႇပွတ်းတွၼ်ႈၼၼ်ႉ မီးတပ်ႉသိုၵ်းၶၢင် (KIA) ၊ တပ်ႉသိုၵ်း တဢၢင်း (TNLA) ၊ တပ်ႉသိုၵ်းၸိုင်ႈတႆး (SSAA/SSA) ၸိူဝ်းၼႆႉ။ သၢမ်တပ်ႉၼႆႉ ႁူမ်ႈၵၼ်ၶွတ်ႇၽွတ်ႈဝႆႉ တပ်ႉႁူမ်ႈ တုမ် ၸၢဝ်းၶိူဝ်း။
ၼႂ်းၸႄႈဝဵင်းမိူင်းမိတ်ႈၼႆႉ ၵႃႈၵွၼ်ႇပူၼ်ႉမႃး ပေႃးမီးၵူၼ်းမႃးတႅပ်းမႆႉ သိုၵ်းမၢၼ်ႈ ပႂ်ႉၵဵပ်းၵိၼ်ၶွၼ်ႇမႆႉသေ ပၼ်ၵူၼ်း ၵႃႉၶဝ် တေႃႉသူင်ႇၵႂႃႇၶၢႆတၢင်းမိူင်းၶႄႇ။ ၸူဝ်ႈမီးသိုၵ်း တပ်ႉႁူမ်ႈတုမ်ၸၢဝ်းၶိူဝ်း ၶဝ်ႈမႃးတူင်ႉၼိုင် ပွတ်းတွၼ်ႈၼႆႉ ၾၢႆႇတပ်ႉႁူမ်ႈတုမ်ၸၢဝ်းၶိူဝ်း ဢမ်ႇၵဵပ်းၵိၼ်ၶဝ်ႈၵိၼ်ၼမ်ႉတီႈၵူၼ်းဝၢၼ်ႈ၊ ၵူၺ်းၵႃႈ ပႂ်ႉၵဵပ်းၵိၼ်ၶွၼ်ႇမႆႉၸိူဝ်းၼႆႉ။ လွင်ႈၼႆႉ မၼ်းပဵၼ်ၶႂၢၵ်ႇၼၢမ်ၵိတ်ႇၶႂၢင် သိုၵ်းမၢၼ်ႈ၊ ၾၢႆႇသိုၵ်းမၢၼ်ႈ ဢမ်ႇၸၢင်ႈၵႂႃႇတူင်ႉၼိုင်/ ၵဵပ်းၶွၼ်ႇလႆႈ ထၢင်ႇႁၢင်ႈလွတ်ႈလႅဝ်းလႄႈ ၸင်ႇလႆႈပဵၼ်မႃးၸိူင်ႉၼႆ- ၵူၼ်းယူႇၼႂ်းပိုၼ်ႉတီႈ ၵေႃႉၼိုင်ႈလၢတ်ႈ ၼင်ႇၼႆ။
သိုပ်ႇဢၢၼ်ႇ
ၼၢင်းဝႃႇၼူႉ တုၵ်းယွၼ်းမၢၼ်ႈလူတ်းငိုၼ်း ၸႂ်ႉၸၢႆႇ တႃႇၵၢၼ်သိုၵ်း
ၽွင်းတႅၼ်းသၽႃးၵူၼ်းမိူင်း (ၵုၼ်ႁဵင်) ၼၢင်းဝႃႇၼု တၢင်ႇလၢတ်ႈၼႂ်းသၽႃး
ႁႂ်ႈလူတ်းယွမ်းငိုၼ်းၵႃႈၸႂ်ႉၸၢႆႇ ၾၢႆႇတပ်ႉသိုၵ်း၊ ဢဝ်မႃးၽိူမ်ႉထႅမ်သႂ်ႇတီႈ
ႁူဝ်ၶေႃႈ လွင်ႈငမ်းယဵၼ်။
ၼၢင်းဝႃႇၼု လၢတ်ႈဝႃႈ- လွင်ႈၼႆႉ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း တင်းလူင်ပွင်ၸိုင်ႈမၢၼ်ႈ ပေႃးၵေႃႇသၢင်ႈ လွင်ႈငမ်းယဵၼ်ၵၼ်ယဝ်ႉ။ ပေႃးတူၺ်းၼႂ်း လၵ်းၵၢၼ် 3 ပိူင်ၼၼ်ႉ (ဢယေးတူင်းပႃး)ၼၼ်ႉၵေႃႈ 1.ၸိုင်ႈမိူင်းႁူမ်ႈတုမ် ယႃႇႁႂ်ႈတႅၵ်ႇယၢႆႈ။ 2.လွင်ႈၽွမ်ႉႁူမ်ႈၸၢဝ်းၶိူဝ်း ယႃႇႁႂ်ႈတႅၵ်ႇယၢႆႈ။ 3. ဢႃႇၼႃႇၸိၵ်းၸွမ် ၸိုင်ႈမိူင်း ႁႂ်ႈမၼ်ႈၵိုမ်း) ၸိူဝ်းၼႆႉ။ ဢၼ်တေဢဝ်ငိုၼ်း 100 လၢၼ်ႉ ပဵၼ်ၵႃႈၸႂ်ႉၸၢႆႇၼႂ်း ၵၢၼ်ယၼ်ႇသိုၵ်းၼႆႉ မၼ်းတေတုမ်ႉတိူဝ်ႉလွင်ႈၽွမ်ႉႁူမ်ႈၸၢဝ်းၶိူဝ်း၊ ပေႃးဝႃႈ ၸၢဝ်းၶိူဝ်းဢမ်ႇၽွမ်ႉႁူမ်ႈၵၼ်ၵေႃႈ မၼ်းတုမ်ႉတိူဝ်ႉ ဢႃႇၼႃႇၸိၵ်းၸွမ်ဝၢၼ်ႈမိူင်း၊ ဢႃႇၼႃႇၸိၵ်းၸွမ်ဝၢၼ်ႈမိူင်းၵေႃႈ တေဢမ်ႇမၼ်ႈၵိုမ်း။ ၵွပ်ႈၼၼ် ငိုၼ်း 100 လၢၼ်ႉၼႆႉ ႁႂ်ႈဢဝ်ၵႂႃႇၸႂ်ႉ ၼႂ်းၵၢၼ်ပူၵ်းပွင်ၵၢၼ်ငမ်းယဵၼ်၊ ဢမ်ႇထုၵ်ႇလီၸႂ်ႉၼႂ်းၵၢၼ်ယၼ်ႇသိုၵ်း- ဝႃႈၼႆ။
ၵဵဝ်ႇၵပ်းလွင်ႈၼႆႉ ၼၢင်းဝႃႇၼု လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- ငိုၼ်းတွင်းၼႆႉ ထုၵ်ႇလီၸႂ်ႉၼႂ်းၵၢၼ် ၵေႃႇသၢင်ႈလွင်ႈငမ်းယဵၼ်၊ ပေႃးမီးငိုၼ်းၸႂ်ႉၸၢႆႇ တႃႇသၢင်ႈလွင်ႈငမ်းယဵၼ်ၵွၼ်ႇ လွင်ႈငမ်းယဵၼ်ၼႆႉ ၸုမ်းၸၢဝ်းၶိူဝ်းႁဝ်းၶဝ် ထုၵ်ႇလီၸွႆႈလူင်ပွင်ၸိုင်ႈၸိူင်ႉႁိုဝ်၊ ၸွႆႈတပ်ႉသိုၵ်းၸိူင်ႉႁိုဝ်ၼၼ်ႉ ၾၢႆႇၸၢဝ်းၶိူဝ်း တေဝူၼ်ႉသေ ၸၢင်ႈၸွႆႈမႃး။ လွင်ႈဢၼ်တပ်ႉသိုၵ်း ယွၼ်းမႃးငိုၼ်းၵႃႈၸႂ်ႉၸၢႆႇၼမ်လူင်လၢင်ၸိူင်ႉၼႆၼႆႉ ႁဝ်းၶႃႈၵေႃႈၸႂ်လဵၵ်ႉၸႂ်ၼွႆႉ၊ ငိုၼ်းၼႆႉ ႁႂ်ႈလႆႈၽႄမႅင်ႇၾၢႆႇ ႁူဝ်ၶေႃႈၵေႃႇသၢင်ႈလွင်ႈငမ်းယဵၼ်- ဝႃႈၼႆ။
ၼွၵ်ႈသေၼၼ်ႉ ၼၢင်းဝႃႇၼု ယင်းလၢတ်ႈထႅင်ႈဝႃႈ- ငိုၼ်းၵႃႈၸႂ်ႉၸၢႆႇတႃႇတပ်ႉသိုၵ်းၵႃႈပူၼ်ႉမႃး ၼႂ်းၶၢဝ်းတၢင်း ၸဵတ်းလိူၼ်ၼၼ်ႉ 4 ပုၼ်ႈ တိုၵ်ႉၸႂ်ႉၸၢႆႇၵႂႃႇ 1 ပုၼ်ႈၵူၺ်း၊ ယင်းတိုၵ်ႉၵိုတ်းယူႇ 3 ပုၼ်ႈ။ ၵမ်းၼႆႉသမ်ႉ မႃးယွၼ်းထႅင်ႈ 100 လၢၼ်ႉၼႆႉ ယူႇတီႈၽွင်းတႅၼ်းၵေႃႉၼိုင်ႈသေ လၢမ်းလႆႈဝႃႈ ၾၢႆႇတပ်ႉသိုၵ်းမၢၼ်ႈ တိုၼ်းတေႁၢင်ႈ/ယၼ်ႇသိုၵ်း တေႃႇၸုမ်းယိပ်းၵွင်ႈၵၢင်ႇၸၢဝ်းၶိူဝ်းႁၢဝ်ႈႁႅင်း- ဝႃႈၼႆ။
သိုပ်ႇဢၢၼ်ႇ
သိုၵ်းမၢၼ်ႈလွၵ်ႇငိုတ်ႈၵူၼ်းဝၢၼ်ႈ ဢမ်ႇပၼ်တႆႈၾႆး ယၢမ်းၵၢင်ၶိုၼ်း
သိုၵ်းမၢၼ်ႈ တပ်ႉၶလယ 151 ဢၼ်ပၵ်းတီႈႁွင်ႈလိုၵ်ႉ ၸႄႈဝဵင်းၵုၼ်ႁဵင်
လွၵ်ႇငိုတ်ႈၵူၼ်းဝၢၼ်ႈဝႃႈ ဝၢႆးလင် သိပ်းမူင်း ၵၢင်ၶိုၼ်း၊
ၽႂ်တၵ်းဢမ်ႇလႆႈတႆႈၾႆးၵႂႃႇမႃး၊ ပေႃးႁၼ်တေယိုဝ်း။
ၵဵဝ်ႇၵပ်းလွင်ႈၼႆႉ ၵူၼ်းဝၢၼ်ႈၼႂ်းပိုၼ်ႉတီႈ ဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈဝႃႈ- ၶိင်းမၢၼ်ႈၵေႃႉၼႆႉ မႃးတူၵ်းပုၼ်ႈ ၽွၼ်းတီႈၼႆႈ ပႆႇပေႃးႁိုင်၊ မိူဝ်ႈၵၢင်လိူၼ်ၼၼ်ႉၵေႃႈ ယိုဝ်းၵွင်ႈ 14-15 လုၵ်ႈ၊ ႁဵတ်းႁႂ်ႈၵူၼ်းဝၢၼ်ႈတူၵ်းၸႂ်လႂ်တိုၼ်ႇ။ မိူဝ်ႈဝူင်ႈပူၼ်ႉၵေႃႈ ၸီႉသင်ႇၵူၼ်းဝၢၼ်ႈဝႃႈ ပေႃးဝႃႈသိပ်းမူင်းၵၢင်ၶိုၼ်း ၽႂ်တေဢမ်ႇလႆႈၵႂႃႇတႂ်ႈမိူဝ်းၼိူဝ်၊ မိူဝ်ႈသိုၼ်း ၼႆႉသမ်ႉ မႃးလၢတ်ႈထႅင်ႈဝႃႈ ၽႂ်တေဢမ်ႇလႆႈတႆႈၾႆး။ ႁဝ်းၶႃႈၵူၼ်းဝၢၼ်ႈၵူၼ်းသူၼ်ၼႆႉ ပဵၼ်ၵူၼ်းႁဵတ်းၵိၼ်ႁႆႈ ၵိၼ်သူၼ်၊ ပေႃးဝႃႈ သူၼ် ႁႆႈ ၼႃးႁဝ်းၵႆ မၼ်းလႆႈပွၵ်ႈႁိူၼ်းလိုၵ်း၊ လႆႈႁုင်မိုဝ်ႉၵႅင်ၵိၼ်လိုၵ်း၊ မၢင်ပွၵ်ႈ မီးလွင်ႈယူႇ ဢမ်ႇလီ၊ မီးလွင်ႈၵိၼ်လူႇလူႉတၢႆၸိူဝ်းၼႆႉ တေႁဵတ်းႁိုဝ်ၵႂႃႇမႃးႁႃၵၼ်၊ လွင်ႈၼႆႉ ႁဵတ်းႁႂ်ႈၵူၼ်းဝၢၼ်ႈယူႇယၢပ်ႇ ၵိၼ်ယၢပ်ႇ။
သိုၵ်းမၢၼ်ႈတပ်ႉၶလယ 151 မႃးပၵ်းတီႈဝတ်ႉ/ ၵျွင်းမုၼ်ၸဝ်ႈ ဝၢၼ်ႈႁွင်ႈလိုၵ်ႉၼႆႉ မိူဝ်ႈလဵဝ် မီးႁိမ်း 2 ပီ၊ ပူၼ်ႉမႃး မိူဝ်ႈပီၵၢႆၼၼ်ႉ ဢိင်ၼိူဝ်ၵူၼ်းဝၢၼ်ႈ ၵႂႃႇတၢင်ႇလၢတ်ႈတီႈၼၢင်းဝႃႇၼု ၽွင်းတႅၼ်းသၽႃးၵူၼ်းမိူင်း (ၵုၼ်ႁဵင်)သေ ထွၼ်ဢွၵ်ႇၵႂႃႇ၊ ၵူၺ်းၵႃႈထွၼ်ဢွၵ်ႇၵႂႃႇ 5-6 ဝၼ်းၵူၺ်း မႃးယူႇၶိုၼ်း။
ၵူၼ်းဝၢၼ်ႈၵေႃႉၼိုင်ႈၵေႃႈ လၢတ်ႈထႅင်ႈဝႃႈ- ၼႂ်းဝႃႇၼႂ်းၵမ်ဝၼ်းသိလ်ၸိူဝ်းၼႆႉၵေႃႈ ၶဝ်ယူႇႁဵတ်းၼႆယဝ်ႉ၊ တၢၵ်ႇသိူဝ်ႈ ၶူဝ်းသိုၵ်းၸွမ်းဝတ်ႉဝႃး၊ ပိုတ်ႇၽဵင်းၵႂၢမ်းမေႃးပၼ်း၊ မၼ်းဢမ်ႇၵိုင်ႇလႅပ်ႈၼႂ်းလိၼ်သႃသၼႃ၊ ၵွပ်ႈၼၼ် ၸိူဝ်းမီးပုၼ်ႈ ၽွၼ်းၶဝ် ၶႅၼ်းတေႃႈလၢတ်ႈပၼ်လွင်ႈၼႆႉၽွင်ႈ- ဝႃႈၼႆ။
ပွတ်းတွၼ်ႈၼႆႉ ၸမ်ၼႃႈလိၼ်ၸုမ်းပီႇတုၸိတ်ႉ ၵႃလိ (ဢၼ်လုၵ်ႉတီႈ တပ်ႉၸုမ်း 7 တပ်ႉသိုၵ်းၸိုင်ႈတႆး SSPP/SSA လႅၵ်ႈလၢႆႈပဵၼ်မႃး) ။ ဢမ်ႇၵွမ်ႉၵႃႈ ၵူၼ်းဝၢၼ်ႈၵူၼ်းမိူင်းၵူၺ်း၊ ပိူဝ်ႈတႃႇၸုမ်းပီႇတုၸိတ်ႉ ၵႃလိ တူင်ႉၼိုင်ၵႂႃႇမႃး ယၢမ်းၵၢင်ၶမ်ႈၵၢင်ၶိုၼ်းၵေႃႈ တေယၢပ်ႇ၊ ၸၢင်ႈတုမ်ႉလေႃႇၺႃးၵၼ်- ၼႆယူႇ။
ၾၢႆႇၼိုင်ႈတၢင်းၼိုင်ႈ တင်ႈတႄႇၵၢင်လိူၼ်ဢွၵ်ႊထူဝ်ႊၿိူဝ်ႊ (2014)မႃးၼႆႉ သိုၵ်းမၢၼ်ႈတပ်ႉၶမယ 524 တင်း ၶလယ 246 တူင်ႉၼိုင်ၵႂႃႇမႃးၸွမ်းၵေးၼမ်ႉပၢင်၊ မီးၶၢဝ်ႇဝႃႈ ၶဝ်တေႁဵတ်းသဵၼ်ႈတၢင်းမႂ်ႇ ၸွမ်းသၢပ်ႇၶၢင်ႈၵေးၼမ်ႉပၢင် ပိူဝ်ႈတႃႇၵႂႃႇပွင်ႇတၢင်း မိူင်းၸၢင် မိူင်းသူႈ တႃႈသၢမ်ပူး ၸိူဝ်းၼႆႉ- ၼႆယဝ်ႉ။
သိုပ်ႇဢၢၼ်ႇ
ဝၢၼ်ႈႁႆး ၵႂႃႇၼေႇပျီႇတေႃႇ ဢုပ်ႇလွင်ႈ ငမ်းယဵၼ် ဢၼ်မၢၼ်ႈၼႄႉၼမ်းဝႆႉ
ပႃႇတီႇမႂ်ႇသုင်ၸိုင်ႈတႆး (SSPP/SSA) ၸဝ်ႈၶုၼ်သႅင် ဢွၼ်ႁူဝ်
ၵႂႃႇၼေႇပျီႇတေႃႇ၊ ဢုပ်ႇဢူဝ်း လွင်ႈၶွတ်ႇၽွတ်ႈ ၶွမ်ႊမတီႊပူၵ်းပွင်ပိုၼ်ႉတီႈ
ႁုၼ်ႈမုၼ်းၵတ်းယဵၼ် ၼိမ်သဝ်း ပိူဝ်ႈတႃႇလူတ်းယွမ်း ပၢင်တိုၵ်း။
ၵဵဝ်ႇၵပ်းလွင်ႈၼႆႉ ပူၼ်ႉမႃးမိူဝ်ႈဝၼ်းတီႈ 18/10/2014 ၵႅမ်ႁူဝ်ပဝ်ႈ 2 (UPWC) ဢူးတဵင်းၸေႃႇ ဢွၼ်ႁူဝ် ႁပ်ႉႁူပ်ႉထူပ်း ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA တီႈဝဵင်းလႃႈသဵဝ်ႈ။ တီႈပၢင်ႁူပ်ႉထူပ်းၼၼ်ႉ ၾၢႆႇမၢၼ်ႈမီး ဢူးတဵင်းၸေႃႇဢွၼ်ႁူဝ်၊ မီးၽူႈၵွၼ်းတိူင်းၸဵင်ႇႁွင်ႇဝၼ်းဢွၵ်ႇ ယမၶ (လႃႈသဵဝ်ႈ) ၸွမ်ႁၢၼ်ဢွင်ႇၸူဝ်း၊ ၽူႈၵွၼ်းတိူင်းသိုၵ်းဝၼ်းဢွၵ်ႇၵၢင် ယလၶ (ၶူဝ်လမ်) ၸွမ်ႁၢၼ်ၵူဝ်ႇၵူဝ်ႇၼၢႆႇ၊ ၸွမ်ၽွင်းလူင်ၸိုင်ႈတႆး ၸဝ်ႈဢွင်ႇမျၢတ်ႈ ဢိၵ်ႇလၢႆလၢႆၵေႃႉ၊ ပႃးၸဵမ်ၽွင်းလူင် ၾၢႆႇႁူမ်ႇလူမ်ႈလႄႈလႅၼ်လိၼ် ၸဝ်ႈသိုၵ်းလူင်ဢွင်ႇတူႇ၊ ၾၢႆႇတပ်ႉသိုၵ်းၸိုင်ႈတႆး (SSPP/SSA) ၽူႈၼမ်းၼႂ်းၵူႈလွင်ႈလွင်ႈ ၸဝ်ႈၶုၼ်သႅင် ဢွၼ်ႁူဝ်။
တီႈပၢင်ဢုပ်ႇဢူဝ်းၼၼ်ႉ ၾၢႆႇဢူးတဵင်းၸေႃႇ တၢင်ႇလၢတ်ႈဝႃႈ- ပိူဝ်ႈတႃႇၵႄႈလိတ်ႈပၼ်ႁႃ ပၢင်တိုၵ်းလႆႈၼၼ်ႉ သွင်ၾၢႆႇလီႁူမ်ႈၵၼ်ၶွတ်ႇၽွတ်ႈၶွမ်ႊမတီႊပူၵ်းပွင်ပိုၼ်ႉတီႈ ႁုၼ်ႈမုၼ်းၵတ်းယဵၼ်ၼိမ်သဝ်း- ဝႃႈၼႆ။ ၵပ်းၵၢႆႇလွင်ႈၼႆႉ ၾၢႆႇမၢၼ်ႈႁၼ်ထိုင်ဝႃႈ တေၸၢင်ႈလူတ်းလႆႈပၢင်တိုၵ်း။ ၼွၵ်ႈသေၼၼ်ႉ ၾၢႆႇဢူးတဵင်းၸေႃႇ ယင်းထၢမ်ဝႃႈ တေၶႂ်ႈပၵ်းလုမ်းတီႈလႂ်ထႅင်ႈ- ၸိူဝ်းၼႆႉ။
ၶၢဝ်းတၢင်း (SSPP/SSA) ၵႂႃႇၼေႇပျီႇတေႃႇပွၵ်ႈၼႆႉ ဝၼ်းတီႈ 28/10/2014 လုၵ်ႉဝၢၼ်ႈႁႆး ၵႂႃႇလိုဝ်ႈယင်ႉ ၼွၼ်းတီႈ ဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းတီႈ 29 မိူဝ်ႈၼႆႉၵေႃႈ လုၵ်ႉတီႈလႃႈသဵဝ်ႈ သိုပ်ႇၵႂႃႇ ၼေႇပျီႇတေႃႇ။
တပ်ႉသိုၵ်းၸိုင်ႈတႆး (SSPP/SSA)ၼႆႉ တူၵ်းလူင်းၵိုတ်းယိုဝ်း ၵေႃႇသၢင်ႈလွင်ႈငမ်းယဵၼ်ၵၼ်ဝႆႉ တင်း လူင်ပွင်ၸိုင်ႈမၢၼ်ႈ ၸၼ်ႉၸိုင်ႈမိူင်းႁူမ်ႈတုမ် မိူဝ်ႈဝၼ်းတီႈ 28/01/2012 ။ မိူဝ်ႈလဵဝ် လႆႈမႃးၸမ်ထိုင် 3 ပီယဝ်ႉ။ ၵူၺ်းၵႃႈ ၵိုတ်းယိုဝ်း ၵေႃႇသၢင်ႈလွင်ႈငမ်းယဵၼ်ၵၼ်မႃးယဝ်ႉၵေႃႈ သိုပ်ႇပဵၼ်ပၢင်တိုၵ်းၵၼ်မႃး ၼပ်ႉႁူဝ်ပၢၵ်ႇပွၵ်ႈ။
သိုပ်ႇဢၢၼ်ႇ
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်း လႄႈ ဢူငဝ်း ၵၼ် 44-46
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်း လႄႈ ဢူငဝ်း ၵၼ် 44-46 ။
ၸိုဝ်ႈသဵင်တင်းတူဝ်ၶိင်း ဢၼ်လႂ် ၸမ်ၸႂ်လိူဝ် ? တူဝ်ၶိင်းတင်းၶူဝ်းၶွင်
ဢၼ်လႂ် မီးၵႃႈၶၼ်လိူဝ် ? လႆႈတင်းလူႉ ဢၼ်လႂ် ၸဵပ်းသႅပ်ႇလိူဝ် ? ။
ၸိုဝ်ႈသဵင်တင်းတူဝ်ၶိင်း ဢၼ်လႂ်ၸမ်ၸႂ်လိူဝ် ?
တူဝ်ၶိင်းတင်းၶူဝ်းၶွင် ဢၼ်လႂ်မီးၵႃႈၶၼ်လိူဝ် ?
လႆႈတင်းလူႉ ဢၼ်လႂ်ၸဵပ်းသႅပ်ႇလိူဝ် ? ။
ယိင်ႈႁၵ်ႉၼမ် ယိင်ႈလႆႈၸၢႆႇၵႃႈၼမ်
ယိင်းၵဵပ်းႁွမ်ၼမ် ယိင်ႈလူႉယႂ်ႇသုမ်းလူင်။
ႁူႉၸၵ်းပဵင်းပေႃး ယႃႇၸႂ်ႉတိုဝ်းလိူဝ်
ႁူႉၸၵ်းၵိုတ်းယင်ႉ ယႃႇပဵၼ်ၶဵၼ်တေႃႇၽႂ်
ပဵၼ်လၢႆးယူႇယိုၼ်းယၢဝ်း။
ၵၼ် 45
ယဝ်ႉတူဝ်ႈလီ မိူၼ်ပႆႇယဝ်ႉတူဝ်ႈ
ၵူၺ်း ၸႂ်ႉတိုဝ်းမၼ်းပေႃးဢမ်ႇသုတ်းသဵင်ႈ
တဵမ်ပိၵ်း မိူၼ်ႁၢင်ႈပဝ်ႇ
ၵူၺ်း ၸႂ်ႉတိုဝ်းမၼ်းပေႃးဢမ်ႇမူတ်းၵဵင်ႈ။
သိုဝ်ႈလူင်မိူၼ်ၵူတ်ႉ
ၵတ်ႉလူင် မိူၼ်ဢမ်ႇလႆႈလွင်ႈ
မေႃလၢတ်ႈလူင် မိူၼ်ၵၵ်းၵႂ်။
ဢွၵ်ႇႁႅင်းပေႉၵတ်း
ယူႇၼိမ်ပေႉမႆႈ
ငမ်းယဵၼ် ပဵၼ်လၵ်းၸဵင်တႂ်ႈၾႃႉ။
ၵၼ် 46
မိူဝ်ႈတဝ်ယူႇတႂ်ႈၾႃႉ မႃႉပွႆႇၽုၼ်ႇပုၺ်ၼႂ်းတူင်ႈ
မိူဝ်ႈတဝ်ဢမ်ႇယူႇတႂ်ႈၾႃႉ မႃႉၵိူတ်ႇလုၵ်ႈၼႂ်းပၢင်သိုၵ်း။
ဢမ်ႇမီးၶဵၼ် ပဵင်းလွင်ႈဢမ်ႇႁူႉၸၵ်းပဵင်းပေႃး
ဢမ်ႇမီးတၢင်းၽိတ်း ပဵင်းလွင်ႈၶႂ်ႈလႆႈၶႂ်ႈပဵၼ်။
ၸင်ႇဝႃႈ ႁူႉၸၵ်းပဵင်းပေႃး ႁဵတ်းႁႂ်ႈပဵင်းပေႃး ယိုၼ်းယၢဝ်း။
သိုပ်ႇဢၢၼ်ႇ
မိူဝ်ႈမီးၶၢဝ်းယၢမ်း ထုၵ်ႇလီဢဝ်ႁႂ်ႈလႆႈပဵၼ် ၼမ်ႉတွၼ်း
ၵဵဝ်ႇၵပ်းလွင်ႈ ၵၢၼ်လူင်းလၢႆးမိုဝ်းပတ်းပိုၼ်ႉ ၸိုင်ႈမိူင်းၼၼ်ႉ ဢမႄႊရိၵၼ်ႊ
ၶႂ်ႈႁႂ်ႈပဵၼ်ငဝ်းလၢႆး ၼမ်ႉၶိုၼ်ႈ ႁႂ်ႈၼႅတ်ႈတၵ်း။ ပေႃးၼမ်ႉယွမ်းလူင်း
ၸၢင်ႈလႆႈၵူမ်ႈၵွမ်းသေတၵ်း၊ သမ်ႉလႆႈၼမ်ႉယၢပ်ႇ။
ၵဵဝ်ႇၵပ်းလွင်ႈၵၢၼ်မိူင်း ၸိုင်ႈမိူင်းႁူမ်ႈတုမ်မၢၼ်ႈၼႆႉ ယၢမ်းလဵဝ် လႆႈႁၼ်ဢမႄႊရိၵၼ်ႊ တူင်ႉၼိုင်မႃးၼမ်။ ပူၼ်ႉမႃးမိူဝ်ႈဝၼ်းတီႈ 12/10/2014 မၼ်းၸဝ်ႈ မႃးဢႅဝ်ႇယဵမ်ႈတီႈၵဵင်းမႆႇ၊ မႃးႁူပ်ႉထူပ်းၵၼ်တင်း ဢႅၼ်ႇပၢၼ်းလႃႉ၊ ၶုၼ်ဢူၵ်ႉၵႃႇၶဝ်ၸိူဝ်းၼႆႉၵေႃႈ တိုၵ်းသူၼ်းဝႃႈ- မိူဝ်ႈလဵဝ် ႁဝ်းတိုၵ်ႉမီးတိုဝ်ႉတၢင်းလီယူႇ၊ ႁဝ်းထုၵ်ႇလႆႈၸဵဝ်း ႁဵတ်းႁႂ်ႈပေႃးၸၢင်ႈတူၵ်းလူင်းၵၼ်တင်းမၢၼ်ႈ၊ ႁႂ်ႈႁိပ်ႈၼႅတ်ႈၸဵဝ်းႁဵတ်းဝႆးဝႆး၊ ၵွပ်ႈၶၢဝ်းယၢမ်းမၼ်း ဢေႇမႃးတိၵ်းတိၵ်း၊ မိူဝ်ႈၶၢဝ်းယၢမ်းတိုၵ်ႉမီးယူႇၼႆႉ ႁဝ်းထုၵ်ႇလႆႈၸဵဝ်းႁဵတ်း ႁႂ်ႈပေႃးလႆႈ- ဝႃႈၼႆ။
ဢၼ်ယူႇတီႈ ဢမႄႊရိၵၼ်ႊ တူင်ႉၼိုင်ႁူၺ်းသူၼ်းၸိူင်ႉၼႆၼႆႉ ၾၢႆႇၼိုင်ႈ လၢႆၾၢႆႇၵေႃႈႁၼ်ထိုင် ထတ်းသၢင်ဝႃႈ- ယွၼ်ႉပိူဝ်ႈၸွမ်ၸိုင်ႈမိူင်းဢမႄႊရိၵႃႊ ဢူဝ်ႊၿႃႊမႃႊ တေမႃးဢႅဝ်ႇယဵမ်ႈတီႈ ၸိုင်ႈမိူင်း ႁူမ်ႈတုမ်မၢၼ်ႈ ဝၼ်းတီႈ 12/11/2014 ၼႆႉလႄႈဢမႄႊရိၵၼ်ႊၶဝ် ၸင်ႇၵႂႃႇႁႃမိပ်ႇၸုမ်းယိပ်းၵွင်ႈၶဝ် ၸုမ်းၼိုင်ႈယဝ်ႉၸုမ်းၼိုင်ႈယူႇ။ ၵူၺ်းၵႃႈ ၸိူဝ်းဢၼ်ႁူႉၼွၵ်ႈႁၼ်ၼႂ်း ၵမ်ႈၽွင်ႈဝႃႈဢမ်ႇၸႂ်ႈမႃးမိပ်ႇ၊ မႃးႁူၺ်းသူၼ်းၵူၺ်း။ မိူဝ်ႈလဵဝ် တၢင်းဢမႄႊရိၵၼ်ႊၶဝ် ၼပ်ႉသွၼ်ႇႁၼ်ဝႃႈ ၸုမ်းယိပ်းၵွင်ႈၶဝ်ၼႆႉ ယင်းတိုၵ်ႉမီးတိုဝ်ႉမီးတၢင်းယူႇ၊ ပေႃးလဵၼ်ႈၽၢႆႉ မီးမိုဝ်းၼိူဝ်မိုဝ်းတႂ်ႈၵေႃႈ တိုၵ်ႉပဵၼ်မိုဝ်းၼိူဝ်ယူႇ၊ မိူဝ်ႈတိုၵ်ႉပဵၼ်မိုဝ်းၼိူဝ် မီးၶၢဝ်းယၢမ်းယူႇၼႆႉ ထုၵ်ႇလႆႈႁိပ်ႈၼႅတ်ႈၸဵဝ်းႁဵတ်း၊ ၵွပ်ႈဝႃႈ ၶၢဝ်းယၢမ်းတေ ဢမ်ႇပဵၼ်ၸိူင်ႉၼႆၵႂႃႇတိၵ်းတိၵ်း။
လွင်ႈတိုၵ်ႉပဵၼ်မိုဝ်းၾၢႆႇၼိူဝ်ယူႇၼၼ်ႉ ၵွပ်ႈပိူဝ်ႈဝႃႈ ဢူးတဵင်းၸဵင်ႇၼႆႉ မၼ်းပဵၼ်ၸွမ်ၸိုင်ႈမႃးၵေႃႈ ဢိင်ၼိူဝ်ၵၢၼ်လိူၵ်ႈတင်ႈဢၼ် ဢမ်ႇၶႅပ်ႉလႅပ်ႈ၊ ဢမ်ႇၸႂ်ႈၵၢၼ်လိူၵ်ႈတင်ႈဢၼ်သိုဝ်ႈသႂ်သေပဵၼ်မႃး၊ ဢဝ်ႁႅင်းတဵၵ်းပိူၼ်ႈသေပဵၼ်မႃးၵူၺ်း။ ၵွပ်ႈၼၼ် လွင်ႈဝႃႈတူဝ်မၼ်း ထုၵ်ႇမႅၼ်ႈၸွမ်းထမ်းတြႃး ဢၼ်ဝႃႈၼႆႉ ယင်းတိုၵ်ႉမီးဢေႇယူႇ။ ၵွပ်ႈပိူဝ်ႈတဵင်းၸဵင်ႇ ၶႂ်ႈလႆႈလွင်ႈထုၵ်ႇမႅၼ်ႈၸွမ်းထမ်းလႄႈ မၼ်းၸင်ႇၵွႆႈ ႁူပ်ႉထူပ်းဢုပ်ႇဢူဝ်းၵၼ်တင်း ၼၢင်းဢွင်ႇသၢၼ်းၸုၵျီႇ၊ ပိုၼ်ၽၢဝ်ႇၵိုတ်းယိုတ်း ၶူင်းၵၢၼ်ၽၢႆမိတ်ႉသူင်ႇ၊ ဢၼုၺၢတ်ႈ ပၼ်ၽိုၼ်ၶၢဝ်ႇ ၶႂ်ႈတႅမ်ႈသင်တႅမ်ႈလႆႈ ထၢင်ႇႁၢင်ႈလွတ်ႈလႅဝ်း၊ ပိုၼ်ၽၢဝ်ႇ ယိုၼ်ႈမိုဝ်းဢုပ်ႇဢူဝ်း လွင်ႈငမ်းယဵၼ်ၸိူဝ်းၼႆႉ။ လွင်ႈၼႆႉ လၢႆဝၢၼ်ႈလၢႆမိူင်းၵေႃႈ ၵေႃႈပၼ်ႁႅင်း၊ လႆႈဝႃႈလွင်ႈထုၵ်ႇမႅၼ်ႈၸွမ်းထမ်း မၼ်းၵေႃႈမီးၼမ်မႃး။
မိူဝ်ႈလဵဝ်ၼႆႉ ၸုမ်းယိပ်းၵွင်ႈၵၢင်ႇၸိူဝ်းၶိူဝ်း တိုၵ်ႉသဵတ်ႈၵႃႈသဵတ်ႈႁူဝ်လႆႈယူႇ၊ ပေႃးႁိုင်မႃး မၼ်းတေဢမ်ႇ သဵတ်ႈလႆႈ။ ၵွပ်ႈၼႆ ႁႂ်ႈၸဵဝ်းတူၵ်းလူင်းၵၼ်တင်းမၢၼ်ႈ၊ လွင်ႈၼႆႉ ဢမ်ႇပွင်ႇဝႃႈ ဢမ်ႇထုၵ်ႇမႅၼ်ႈၸွမ်း လွင်ႈတၢင်းလႄႈ ဢမ်ႇမီးလွင်ႈႁပ်ႉႁွင်းသေပိူင် သမ်ႉႁႂ်ႈလူင်းလၢႆးမိုဝ်း။
ၵမ်ႈၽွင်ႈဝႃႈ ၵၢၼ်တူၵ်းလူင်း ၵိုတ်းယိုဝ်းပတ်းပိုၼ်ႉၸိုင်ႈမိူင်းၼႆႉ ႁႂ်ႈပႂ်ႉပီ 2015 ၊ မီးၵၢၼ်လိူၵ်ႈတင်ႈမႂ်ႇသေ မီးမႃးၸွမ်ၸိုင်ႈမႂ်ႇယဝ်ႉ ၸင်ႇၵွႆႈႁဵတ်း။ ၵူၺ်းၵႃႈ ၸွမ်ၸိုင်ႈမႂ်ႇ ဢၼ်ၶိုၼ်ႈမႃးလူၺ်ႈ ၵၢၼ်လိူၵ်ႈတင်ႈ ဢၼ်သိုဝ်ႈသႂ် ၸွမ်းလွၵ်းပိူင်ၻီႊမူဝ်ႊၶရေႊၸီႇၼၼ်ႉ တႃႇၸုမ်းယိပ်းၵွင်ႈၵၢင်ႇၸၢဝ်းၶိူဝ်း တေသဵတ်ႈၵႃႈ သဵတ်ႈႁူဝ်လႆႈၼၼ်ႉ မၼ်းတေငၢႆႈ။
ယွၼ်ႉပိူဝ်ႈဝႃႈ- 1.တဵင်းၸဵင်ႇၼႆႉ မၼ်းယင်းတိုၵ်ႉပဵၼ်သိုၵ်းယူႇ၊ ပဵၼ်ၾၢႆႇသိုၵ်းလိူၵ်ႈမႃး။ ၵွပ်ႈၾၢႆႇသိုၵ်း လိူၵ်ႈမႃးလႄႈ ပဵၵ်ႉသမ်ႉဝႃႈ မၼ်းဢမ်ႇမီးဢႃႇၼႃႇ (ဢမ်းၼၢၸ်ႈ) ၼိူဝ်တပ်ႉသိုၵ်းၵေႃႈ မၼ်းယင်းတိုၵ်ႉမီး ဢေႃးၸႃႇ ၼိူဝ်တပ်ႉသိုၵ်းယူႇ၊ မိူဝ်ႈတဵင်းၸဵင်ႇတိုၵ်ႉလၢတ်ႈလႆႈယူႇၼႆႉ ႁဝ်းထုၵ်ႇလီၸဵဝ်းဢဝ်။ ၵေႃႉဢၼ်ၶိုၼ်ႈ မႃးမႂ်ႇၼႆႉ သင်ဝႃႈဢမ်ႇၸႂ်ႈသိုၵ်း၊ ဢမ်ႇမီးဢႃႇၼႃႇၼိူဝ်တပ်ႉသိုၵ်း၊ ဢမ်ႇမီးဢေႃးၸႃႇၼိူဝ်တပ်ႉသိုၵ်းၸိုင် မၼ်းတေဢမ်ႇလၢတ်ႈသင်လႆႈ။ ၵွပ်ႈၼႆ ထုၵ်ႇလႆႈႁဵတ်းႁႂ်ႈတူၵ်းလူင်းၵၼ်လႆႈ။
မိူဝ်ႈလဵဝ် ၵွပ်ႈပိူဝ်ႈဢူးတဵင်းၸဵင်ႇၼႆႉ မၼ်းဢမ်ႇမီးလွင်ႈပဵၼ်ထမ်း၊ မၼ်းၵေႃႈႁႃလွင်ႈပဵၼ်ထမ်းလႄႈ မၼ်းၸင်ႇၵွႆႈမႃးႁႃတူၵ်းလူင်း ဢုပ်ႇဢူဝ်းလွင်ႈငမ်းယဵၼ်။ ၵူၺ်းၵႃႈ ပေႃးပဵၼ်ၸွမ်ၸိုင်ႈၵေႃႉမႂ်ႇ ဢၼ်လုၵ်ႉတီႈၵၢၼ်လိူၵ်ႈတင်ႈသိုဝ်ႈသႂ်သေၶိုၼ်ႈမႃးၼၼ်ႉ ၵွပ်ႈမၼ်းမီးလွင်ႈပဵၼ်ထမ်းဝႆႉယဝ်ႉလႄႈ တႃႇမၼ်းတေမႃးယွမ်းတေႃႇ ၸုမ်းယိပ်းၵွင်ႈၵၢင်ႇၸၢဝ်းၶိူဝ်းၼၼ်ႉ မၼ်းတေမီးဢေႇ၊ တၢင်းဢမႄႊရိၵၼ်ႊၶဝ် ၼပ်ႉသွၼ်ႇႁၼ်ၼင်ႇၼႆ။
သိုပ်ႇဢၢၼ်ႇ
ပီႈၼွင်ႉတႆးလမ် တၢႆယဝ်ႉၵႂႃႇလႂ် ?
ပီႈၼွင်ႉတႆးလမ် (ဢၼ်ယူႇသဝ်း ၼႂ်းမိူင်းဝႅတ်ႉၼၢမ်း ယၢမ်းလဵဝ်)
မီးတၢင်းယုမ်ႇယမ်ဝႃႈ ၵူၼ်းႁဝ်းၼႆႉ လူႉသဵင်ႈသုတ်းမုၼ်
လၢႆႈၸၢတ်ႈပၢၼ်ၵူၼ်းၵႂႃႇယဝ်ႉ ၶႂၼ် (ဝိၺၢၼ်ႇၶႂၼ်ငဝ်း) လႆႈၵႂႃႇ ၸႂ်ႉႁိူဝ်း
ၶၢမ်ႈတႃႈၼမ်ႉ ၸင်ႇၵွႆႈႁွတ်ႈထိုင် တီႈမိူင်းၽီ တီႈလီ တီႈမူၼ်ႈသိူဝ်း။
ၵဵဝ်ႇၵပ်းလွင်ႈၼႆႉ ၸဝ်ႈဢႅၵ်ႉၵသေၼ လႅင်းတႆး၊ ၵူၼ်းမိူင်းၵဵင်းတုင် ဢၼ်ယဝ်ႉၸၼ်ႉၸွမ် (MA) မႁိၻူလ်း မိူင်းထႆး၊ မိူဝ်ႈလဵဝ် တိုၵ်ႉႁဵၼ်းယူႇတီႈ ၸၼ်ႉၸွမ်လၼ်ႊတၼ်ႊ ႁူင်းႁဵၼ်းလဵပ်ႈႁဵၼ်း လွင်ႈဝၼ်းဢွၵ်ႇလႄႈ ဢႃႇၾရိၵ (School of Oriental and African Studies-SOAS) လႆႈတၢင်ႇလၢတ်ႈၼႄတီႈၼႂ်း ပၢင်ၵုမ်လူင် ASEASUK 2014 Conference ဢၼ်ၸတ်းတီႈ ၸၼ်ႉၸွမ်ပရႆႇတၼ်ႇ (Brighton) မိူဝ်ႈဝၼ်းတီႈ 13/09/2014 ။ မၼ်းၸဝ်ႈ တၢင်ႇလၢတ်ႈပႃးတၢင်ႇလွင်ႈတၢင်ႇပိူင်ယူႇ၊ ၵူၺ်းၵႃႈ ဢၼ်လီသူၼ်ၸႂ် ပဵၼ်လွင်ႈယုမ်ႇယမ် ပီႈၼွင်ႉတႆးလမ်ဝႃႈ တၢႆယဝ်ႉၵႂႃႇတီႈလႂ်။
လွင်ႈၼႆႉ ဢၢင်ႈဢိင်တီႈ သုမိတ်ႉ ပိတိၽတ်း (ၵူၼ်းထႆး၊ ဢၼ်တႅမ်ႈဝႆႉမိူဝ်ႈပီ 1980)။ လၢတ်ႈဝႃႈ ၵူၼ်းႁဝ်းၼႆႉ တၢႆၵႂႃႇယဝ်ႉ ၶႂၼ်ႁဝ်း ၵႂႃႇၽႅဝ်တီႈတၢတ်ႇၽီၾႆး တီႈမိူင်းၾႃႉ။ ပေႃးၽႅဝ်တီႈတၢတ်ႇၽီၾႆးယဝ်ႉ တေမီးၶုၼ်ၽီဢဝ်ႁိူဝ်းမႃးႁပ်ႉ၊ တေလႆႈပဵၼ်ၵူၼ်းဢၼ်မီးဝႆႉ (ငိုၼ်းၶမ်း) ၵႃႈႁိူဝ်း၊ ပေႃးမီးၵႃႈႁိူဝ်းၸင်ႇ ၶုၼ်ၽီၼၼ်ႉၸင်ႇႁပ်ႉၵႂႃႇ။ ဢွၼ်တၢင်းသုတ်း ႁပ်ႉၵႂႃႇတီႈမႄႈၼမ်ႉတႃႈၵၢႆး၊ လုၵ်ႉတီႈမႄႈၼမ်ႉတႃႈၵၢႆး သိုပ်ႇၵႂႃႇထႅင်ႈထိုင်မႄႈၼမ်ႉၵဵင်း၊ သိုပ်ႇၼၼ်ႉ သိုပ်ႇၵႂႃႇထႅင်ႈ ၵႂႃႇၽႅဝ်တီႈမိူင်းလိူၼ်ၽၼ်း ဢၼ်ပဵၼ်တီႈၶုၼ်ၽီၶဝ်ယူႇ (ၵႂၢမ်းတႆးလမ် ႁွင်ႉၶုၼ်ၽီဝႃႈ ထႅၼ်)- ၼႆယဝ်ႉ။
ၵဵဝ်ႇၵပ်းလွင်ႈၼႆႉ သမ်ႉငၢႆးၵၼ်တင်း ဢပုမ်ႇၸၢဝ်းၶိူဝ်းၵရိၵ်ႉ (Greek) မိူဝ်ႈၵွၼ်ႇ။ ၸၢဝ်းၶိူဝ်းၵရိၵ်ႇၶဝ်ၼႆႉ ယုမ်ႇယမ်ဝႃႈ ပေႃးၶဝ်တၢႆယဝ်ႉ မီးၶုၼ်ၽီမႃးႁပ်ႉၶႂၼ်ၶဝ်၊ ၶုၼ်ၽီၼၼ်ႉ ၸိုဝ်ႈႁွင်ႉဝႃႈၶျႄရွၼ်ႊ (Charon) တီႈၼႆႈၵေႃႈ တေလႆႈမီးငိုၼ်း၊ ပေႃးဢမ်ႇမႅင်ႇငိုၼ်းဢမ်ႇလႆႈၵႂႃႇ။ ဢွၼ်တၢင်းသုတ်း ၶုၼ်ၽီႁပ်ႉၵႂႃႇထိုင် တီႈမႄႈၼမ်ႉမွင် (Acheron) ၊ သိုပ်ႇၵႂႃႇထႅင်ႈ ထိုင်တီႈမႄႈၼမ်ႉတုၵ်ႉၸႂ် (Cocytus) ၊ သိုပ်ႇၼၼ်ႉ ၵႂႃႇၽႅဝ်ထႅင်ႈ တီႈမိူင်းႁေႊတိတ်ႊသ် (Hades) မိူင်းၽီ (ႁေႊတိတ်ႊသ် ၸိုဝ်ႈၶွင်ၶုၼ်ၽီလူင်) - ၼႆယဝ်ႉ။
သိုပ်ႇဢၢၼ်ႇ


text:
Monday, Oct 20th
Last update05:51:43 PM GMT
ၼၢင်းပႅင်း မေးၼၢင်းမေႃတႅမ်ႈ/ ႁွင်ႉၽဵင်းၵႂၢမ်း ၸိုဝ်ႈလိုဝ်းလင် ၸၢႆးမူး (သဵင်ႈၵမ်) လူႉသဵင်ႈသုတ်းမုၼ်၊ မီးၵၢၼ်တင်ႈ ပၢင်ၸႃႇပၼ ႁႅၼ်းတၢၼ်းပၼ်တီႈ ဝတ်ႉၵူႇတဝ်ႈ ဝဵင်းၵဵင်းမႆႇ ၸိုင်ႈထႆး။
ၸုမ်းၶိုင်ပွင်လွင်ႈငမ်းယဵၼ် (UPWC) လူင်ပွင်ၸိုင်ႈမၢၼ်ႈ တင်း တပ်ႉသိုၵ်းၸိုင်ႈတႆး (SSPP/SSA) ႁူပ်ႉဢုပ်ႇၵၼ် တီႈလႃႈသဵဝ်ႈ၊ ပၼ်တၢင်းၶႆႈၸႂ် ႁႂ်ႈၶွတ်ႇၽွတ်ႈၶွမ်ႊမတီႊ ပူၵ်းပွင်ပိုၼ်ႉတီႈႁုၼ်ႈမုၼ်းၵတ်းယဵၼ် ဢၼ်မီးၽူႈယႂ်ႇ ၵူၼ်းလူင်သွင်ၾၢႆႇ ၶဝ်ႈႁူမ်ႈ။
ၸုမ်းတူင်ႇဝူင်းၵူၼ်း မိူင်းမၢၼ်ႈ ၸတ်းပၢင်ပွႆး ၵိူဝ်းမိုတ်ႈၸမ်ၸႂ် မိူင်းၵျပၼ်ႊ တင်းမိူင်းမၢၼ်ႈ တီႈမိူင်းၵျပၼ်ႊ၊ မီးၵၢၼ်ၼႄ ၾိင်ႈငႄႈႁိတ်ႈႁွႆးတႆး ၶူဝ်းတႆး၊ မေႃႁွင်ႉၽဵင်းၵႂၢမ်းမၢၼ်ႈ ၶဝ်ႈႁူမ်ႈမူၼ်ႈၸႂ်ပၼ်။
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်းလႄႈဢူငဝ်း ၵၼ် 36-37 ။ တေၵေႃႇပဵၼ်ၵွင် ဢဝ်ၽႄႇဝႆႉၵွၼ်ႇ တေဢဝ်ႁူတ်း ပွႆႇယိုတ်ႈဝႆႉၵွၼ်ႇ တေဢဝ်သင်ႁၢႆ ႁႂ်ႈမၼ်းတင်ႈၶိုၼ်ႈမႃးၵွၼ်ႇ တေဢဝ်သုတ်းၵွႆ ႁႂ်ႈမၼ်းတႄႇငဝ်ႈသေၵွၼ်ႇ ၼႆႉပဵၼ်ပၢႆးႁူႉ ဢၼ်လိုၵ်ႉလမ်ႇ။ (ပိၼ်ႇၵမ်းသွင်)
ၸုမ်းၸိူဝ်ႉၸၢတ်ႈၶၢင် (KNO) ဢွၵ်ႇလိၵ်ႈ ပိုၼ်ၽၢဝ်ႇ သၢၼ်ၶတ်းလွင်ႈသိုၵ်းမၢၼ်ႈ ႁၢင်ႈႁႅၼ်းသိုၵ်းလေႃႇတိုၵ်း တပ်ႉသိုၵ်းၸိုင်ႈတႆး (SSPP/SSA) တင်း တပ်ႉသိုၵ်းယၢင်းပုတ်ႉထ (DKBA) ။
ၸုမ်းယိပ်းၵွင်ႈၵၢင်ႇယၢင်း 4 ၸုမ်း ႁူမ်ႈပဵၼ်တပ်ႉၼိုင်ႈ တပ်ႉလဵဝ် ၸွမ်းၼင်ႇၵူၼ်းဝၢၼ်ႈၵူၼ်းမိူင်း ၼႂ်းၸႄႈမိူင်းယၢင်း တုၵ်းယွၼ်း၊ ပိူဝ်ႈတႃႇသုၼ်ႇလႆႈ ၸိူဝ်ႉၸၢတ်ႈယၢင်း။
တပ်ႉသိုၵ်းၸိုင်ႈတႆး တင်း သိုၵ်းမၢၼ်ႈ သိုပ်ႇပဵၼ်ပၢင်တိုၵ်းၵၼ်ထႅင်ႈ တီႈႁိမ်းဝၢၼ်ႈပၢင်ႇၸေႈ၊ ပွတ်းသဵၼ်ႈတၢင်း ဢၼ်သိုၵ်းမၢၼ်ႈၸႂ်ႉသိုၵ်းတႆး ထွႆထွၼ်ဢွၵ်ႇ ယၢၼ်သဵၼ်ႈတၢင်း 3 လၵ်း၊ သိုၵ်းတႆး ဢမ်ႇယွမ်းထွၼ် သိုပ်ႇပဵၼ်ပၢင်တိုၵ်း။
ၼုမ်ႇၸၢႆးတႆး ဢၼ်လဵၼ်ႈႁႅင်းၾၢႆႇၵၢမ်ႈၼိူဝ်ႉမၢၵ်ႈ တေၶဝ်ႈၶႄႉၶဵင်ႇ ၾၢႆႇလဵၼ်ႈႁႅင်းလွင်ႈ တူဝ်ၶိင်းလဝ်း ၵၢမ်ႈၼိူဝ်ႉမၢၵ်ႈလီ တီႈမိူင်းၶၢင်။ ၼၢင်းယိင်းတႆးၵေႃႈ တေလႆႈၶဝ်ႈၶႅင်ႇ ၼၢင်းငၢမ်း၊ ဝၢႆးတင်းသွင် လႆႈရၢင်းဝလ်း တီႈ 1 တီႈပၢင်ၶႄႉၶဵင်ႇ တိူင်းဝဵင်းလိူဝ်ႇ။
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်းလႄႈဢူငဝ်း ၵၼ် 33-35 ၽူႈၵေႃႉၶဝ်ႈၸႂ် (ပွင်ႇၸႂ်) ပိူၼ်ႈ ပဵၼ်ၽူႈလၵ်းလႅမ်ၽူႈၵေႃႉၶဝ်ႈၸႂ် (ပွင်ႇၸႂ်) တူဝ်ၵဝ်ႇ ပဵၼ်ၽူႈလူင်ႉၸႅင်ႈ။ ၽူႈၵေႃႉဢွင်ႇပေႉပိူၼ်ႈ ပဵၼ်ၽူႈမီးဢဵၼ်ႁႅင်း ၽူႈၵေႃႉဢွင်ႇပေႉတူဝ်ၵဝ်ႇ ပဵၼ်ၽူႈၵႅၼ်ႇၶႅင်တႄႉ။ (ပိၼ်ႇၵမ်းသွင်)
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်းလႄႈဢူငဝ်း ၵၼ် 36-37 ။ တေၵေႃႇပဵၼ်ၵွင် ဢဝ်ၽႄႇဝႆႉၵွၼ်ႇ တေဢဝ်ႁူတ်း ပွႆႇယိုတ်ႈဝႆႉၵွၼ်ႇ တေဢဝ်သင်ႁ...
လွင်ႈၽႅၼ်ၵၢၼ်သိုၵ်းမၢၼ်ႈ ၵွပ်ႈသင်မၢၼ်ႈ“ၽႅၼ်ၵၢၼ်ၵိုတ်းသိုၵ်း” ႁဵတ်းသင်မၢၼ်ႈတိုၵ့်သိုပ်ႇယိုဝ်းႁဝ်းလႄႈၺွပ်းႁဝ်းယူႇ မိူင်းႁူမ်ႈတုမ်ၸႅတ...
မိူဝ်းၸဝ်ႈၾႃႉတႆး တူၵ်းႁွတ်ႈတႂ်း ဢူငဝ်းဢႃႇၼႃႇ ဢိင်းၵလဵတ်ႈ ဢိင်းၵလဵတ်ႈၶဝ် လဵပ်ႈႁဵၼ်းလွင်ႈမိူင်း ၸဝ်ႈၾႃႉတႆးၼႆႉ တင်ႈတႄႇၸဵမ်မိူဝ်ႈပီ 18...
1.တုင်းထွမ်ႇႁဵတ်းၸွမ်း ၶေႃႈပူင်ၶေႃႈသင်ႇတႅတ်ႈ ၼႅတ်ႈ။ တုင်းထွမ်ႇ ႁဵတ်း ၸွမ်းလႅတ်းသႅဝ်းၽႂ်းၽၢႆ။ 2. ႁၵ်ႉႁူမ်ၼပ်ႉယမ်ၽူႈယႂ်ႇၵူၼ်းလူင်။
မၢႆဝၼ်း 09/02/2014
ထိုင်/
ႁူင်းပွႆႇပိုၼ်ၶၢဝ်ႇ ပၢင်လူင် (ၾၢႆႇတႆး) လွင်ႈၸၢဝ်းၶိူဝ်းပီႈၼွင်ႉလွႆ ၼႄၵၢင်ၸႂ် လွင်ႈယႃႈမဝ်းၵမ် ပူၼ်ႉမႃးမိူဝ်ႈ...


text:
Fri10312014
Last update09:01:12 PM GMT
ပႃႈပႅင်း ၵေႃႉပဵၼ် မေးၼၢင်း ၽူႈႁွင်ႉၵႂၢမ်း ပူၵ်းတိုၼ်ႇ ၸိုဝ်ႈလင် ၸၢႆးမူး မိူင်းပၼ်ႇ ၼိၸႃႉ ၶၼ်ႇထႃႇပျွင်း ယၢမ်းလဵဝ် ၶၢပ်ႈတူဝ် ဝႆႉယူႇတီႈၵျွင်း ဝတ်ႉၵူႇတဝ်ႈ။
ၸွမ်းၼင်ႇဢၼ် ၽူႈၼမ်ၸၢဝ်းၶိူဝ်းတႆး မီးၵၢင်ၸႂ် ၶႂ်ႈႁူပ်ႉၶႂ်ႈဢုပ်ႇၵၼ် ၼႂ်း ၸုမ်းၸိူဝ်း ႁဵတ်းၵၢၼ်တႃႇၸိူဝ်ႉၸၢတ်ႈ ဝၢၼ်ႈမိူင်းယူႇၸိူဝ်းၼၼ်ႉ ႁႂ်ၸေး ၸုင်ႇၵူႈတပ်ႉၵူႈၸုမ်းမႃး ၶၢဝ်းတၢင်းႁိုင်ယဝ်ႉသေတႃႉ ယွၼ်ႉသၢႆငၢႆငဝ်းလၢႆးဢမ်ႇၵုမ်ႇထူၼ်ႈ ဢမ်ႇသၢင်ႇထုၵ်ႇသေ ပွၵ်ႈၼႂ်းလ...
သၢႆထွမ်ႇႁူ ဢၼ်ၵိုၵ်းမႃးၸွမ်း ၾူၼ်း ဢမ်ႇၼၼ် ၸွမ်းၶွမ်း ဢၼ်ႁဝ်းၶႃႈၸႂ်ႉထွမ်ႇၵႂၢမ်း ထွမ်ႇၶၢဝ်ႇသေ ႁဵတ်းၵၢၼ်ယူႇ ၵူႈဝၼ်းၼၼ်ႉ သင်ၸိူဝ်ႉႁဝ်းၶႃႈ ၸႂ်ႉဢမ်ႇမႅၼ်ႈ လွၵ်းလၢႆးမၼ်းၼႆၸိုင် ၸၢင်ႈႁဵတ်းႁႂ်ႈ ႁူၼူၵ်ႇလႆႈ ၼႆ။
တပ်ႉသိုၵ်းဢႃႊမေႊရီႊၵၢၼ်ႊ ၼႄဝီႊတီႊဢူဝ်ႊ ၵဵဝ်ႇလူၺ်ႈ ၵၢၼ်သူင်ႇ ႁိူဝ်းမိၼ်တိုၵ်း ၵႂႃႇမွႆႇမၢၵ်ႇတီႈတင်ႈ ၸုမ်းသိုၵ်း ဢၢႆႊသိတ်ႊသ် (ISIS) ၼ...
သၢႆထွမ်ႇႁူ ဢၼ်ၵိုၵ်းမႃးၸွမ်း ၾူၼ်း ဢမ်ႇၼၼ် ၸွမ်းၶွမ်း ဢၼ်ႁဝ်းၶႃႈၸႂ်ႉထွမ်ႇၵႂၢမ်း ထွမ်ႇၶၢဝ်ႇသေ ႁဵတ်းၵၢၼ်ယူႇ ၵူႈဝၼ်းၼၼ်ႉ သင်ၸိူဝ်ႉႁဝ်...
“ႁူဝ်ၸႂ် ပီႈတႅၵ်ႇ ယၢႆႈယွႆႈယႅပ်း ၸဵမ်မိူဝ်ႈ ပီႈတႅပ်းတတ်း ယၢင်ႈၶဝ်ႈ တူင်ႇဝူင်း ၶၢႆတူဝ် ပူၼ်ႉမႃးမိူဝ်ႈ လၢႆသိပ်းပီ ၼၼ်ႉယဝ်ႉ။ မိူဝ်ႈၽွင...
ယဝ်ႉတူဝ်ႈ လူင်းၵႂႃႇ လီငၢမ်း ပုၼ်ႈတႃႇ ပၢင်မၢၵ်ႇၼင် ဢၼ်ယႂ်ႇသုတ်း ၼႂ်းလုမ်ႈၽႃႉ FIFA World Cup 2014 လူၺ်ႈသျႅမ်ႇ တူၵ်းယူႇ ၼႂ်းမိုဝ်း ၸိ...
ႁဵတ်းႁႂ်ႈၵၢၼ်လၢမ်းၶၢတ်ႈ ၶွင်သိုဝ်ႇၶၢဝ်ႇ ၽၢႆႇဢၢႆႇထီႇ လၢႆၸုမ်း ၽိတ်းပိူင်ႈ ၵႂႃႇတင်းၼမ် မိူဝ်ႈၸုမ်း Microsoft ပိုတ်ႇတူဝ် OS တူဝ...
ဝၢႆးသေ လွႆၾႆးတႅၵ်ႇ တႂ်ႈပၢင်ႇလၢႆႇ တီႈပွတ်းၸၢၼ်း မိူင်းလူင် တူဝ်ႊၵျူဝ်ႇ၊ ၵျႃႇပၢၼ်ႇယဝ်ႉ မီးၵုၼ်မႂ်ႇ ဢၼ်ၼိုင်ႈ ၽုတ်းၶိုၼ်ႈမႃး လူင်ပွင်...
ၸုမ်းၶုတ်းႁႃၶွင်ၵဝ်ႇ ၼႂ်းမိူင်းဢင်းၵိတ်း ၶုတ်းၺႃး ၶၢပ်ႈလူပ်ႇၸၢႆး ယိင်းၵူႈၼိုင်ႈ ဢၼ်ယိပ်းမိုဝ်းၵၼ်သေတၢႆ။ လၢမ်းၶၢတ်ႈဢႃႇယု ႁိုင်မွၵ်ႈ ...


text:
ဝၢၼ်ႈႁႆး ၵႂႃႇၼေႇပျီႇတေႃႇ ဢုပ်ႇလွင်ႈ ငမ်းယဵၼ် ဢၼ်မၢၼ်ႈၼႄႉၼမ်းဝႆႉ
ပႃႇတီႇမႂ်ႇသုင်ၸိုင်ႈတႆး (SSPP/SSA) ၸဝ်ႈၶုၼ်သႅင် ဢွၼ်ႁူဝ်
ၵႂႃႇၼေႇပျီႇတေႃႇ၊ ဢုပ်ႇဢူဝ်း လွင်ႈၶွတ်ႇၽွတ်ႈ ၶွမ်ႊမတီႊပူၵ်းပွင်ပိုၼ်ႉတီႈ
ႁုၼ်ႈမုၼ်းၵတ်းယဵၼ် ၼိမ်သဝ်း ပိူဝ်ႈတႃႇလူတ်းယွမ်း ပၢင်တိုၵ်း။
ၵဵဝ်ႇၵပ်းလွင်ႈၼႆႉ ပူၼ်ႉမႃးမိူဝ်ႈဝၼ်းတီႈ 18/10/2014 ၵႅမ်ႁူဝ်ပဝ်ႈ 2 (UPWC) ဢူးတဵင်းၸေႃႇ ဢွၼ်ႁူဝ် ႁပ်ႉႁူပ်ႉထူပ်း ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA တီႈဝဵင်းလႃႈသဵဝ်ႈ။ တီႈပၢင်ႁူပ်ႉထူပ်းၼၼ်ႉ ၾၢႆႇမၢၼ်ႈမီး ဢူးတဵင်းၸေႃႇဢွၼ်ႁူဝ်၊ မီးၽူႈၵွၼ်းတိူင်းၸဵင်ႇႁွင်ႇဝၼ်းဢွၵ်ႇ ယမၶ (လႃႈသဵဝ်ႈ) ၸွမ်ႁၢၼ်ဢွင်ႇၸူဝ်း၊ ၽူႈၵွၼ်းတိူင်းသိုၵ်းဝၼ်းဢွၵ်ႇၵၢင် ယလၶ (ၶူဝ်လမ်) ၸွမ်ႁၢၼ်ၵူဝ်ႇၵူဝ်ႇၼၢႆႇ၊ ၸွမ်ၽွင်းလူင်ၸိုင်ႈတႆး ၸဝ်ႈဢွင်ႇမျၢတ်ႈ ဢိၵ်ႇလၢႆလၢႆၵေႃႉ၊ ပႃးၸဵမ်ၽွင်းလူင် ၾၢႆႇႁူမ်ႇလူမ်ႈလႄႈလႅၼ်လိၼ် ၸဝ်ႈသိုၵ်းလူင်ဢွင်ႇတူႇ၊ ၾၢႆႇတပ်ႉသိုၵ်းၸိုင်ႈတႆး (SSPP/SSA) ၽူႈၼမ်းၼႂ်းၵူႈလွင်ႈလွင်ႈ ၸဝ်ႈၶုၼ်သႅင် ဢွၼ်ႁူဝ်။
တီႈပၢင်ဢုပ်ႇဢူဝ်းၼၼ်ႉ ၾၢႆႇဢူးတဵင်းၸေႃႇ တၢင်ႇလၢတ်ႈဝႃႈ- ပိူဝ်ႈတႃႇၵႄႈလိတ်ႈပၼ်ႁႃ ပၢင်တိုၵ်းလႆႈၼၼ်ႉ သွင်ၾၢႆႇလီႁူမ်ႈၵၼ်ၶွတ်ႇၽွတ်ႈၶွမ်ႊမတီႊပူၵ်းပွင်ပိုၼ်ႉတီႈ ႁုၼ်ႈမုၼ်းၵတ်းယဵၼ်ၼိမ်သဝ်း- ဝႃႈၼႆ။ ၵပ်းၵၢႆႇလွင်ႈၼႆႉ ၾၢႆႇမၢၼ်ႈႁၼ်ထိုင်ဝႃႈ တေၸၢင်ႈလူတ်းလႆႈပၢင်တိုၵ်း။ ၼွၵ်ႈသေၼၼ်ႉ ၾၢႆႇဢူးတဵင်းၸေႃႇ ယင်းထၢမ်ဝႃႈ တေၶႂ်ႈပၵ်းလုမ်းတီႈလႂ်ထႅင်ႈ- ၸိူဝ်းၼႆႉ။
ၶၢဝ်းတၢင်း (SSPP/SSA) ၵႂႃႇၼေႇပျီႇတေႃႇပွၵ်ႈၼႆႉ ဝၼ်းတီႈ 28/10/2014 လုၵ်ႉဝၢၼ်ႈႁႆး ၵႂႃႇလိုဝ်ႈယင်ႉ ၼွၼ်းတီႈ ဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းတီႈ 29 မိူဝ်ႈၼႆႉၵေႃႈ လုၵ်ႉတီႈလႃႈသဵဝ်ႈ သိုပ်ႇၵႂႃႇ ၼေႇပျီႇတေႃႇ။
တပ်ႉသိုၵ်းၸိုင်ႈတႆး (SSPP/SSA)ၼႆႉ တူၵ်းလူင်းၵိုတ်းယိုဝ်း ၵေႃႇသၢင်ႈလွင်ႈငမ်းယဵၼ်ၵၼ်ဝႆႉ တင်း လူင်ပွင်ၸိုင်ႈမၢၼ်ႈ ၸၼ်ႉၸိုင်ႈမိူင်းႁူမ်ႈတုမ် မိူဝ်ႈဝၼ်းတီႈ 28/01/2012 ။ မိူဝ်ႈလဵဝ် လႆႈမႃးၸမ်ထိုင် 3 ပီယဝ်ႉ။ ၵူၺ်းၵႃႈ ၵိုတ်းယိုဝ်း ၵေႃႇသၢင်ႈလွင်ႈငမ်းယဵၼ်ၵၼ်မႃးယဝ်ႉၵေႃႈ သိုပ်ႇပဵၼ်ပၢင်တိုၵ်းၵၼ်မႃး ၼပ်ႉႁူဝ်ပၢၵ်ႇပွၵ်ႈ။
သိုပ်ႇဢၢၼ်ႇ
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်း လႄႈ ဢူငဝ်း ၵၼ် 44-46
တဝ်တိူဝ်ၵျိင်း ပပ်ႉဝႃႈလူၺ်ႈ သဵၼ်ႈတၢင်း လႄႈ ဢူငဝ်း ၵၼ် 44-46 ။
ၸိုဝ်ႈသဵင်တင်းတူဝ်ၶိင်း ဢၼ်လႂ် ၸမ်ၸႂ်လိူဝ် ? တူဝ်ၶိင်းတင်းၶူဝ်းၶွင်
ဢၼ်လႂ် မီးၵႃႈၶၼ်လိူဝ် ? လႆႈတင်းလူႉ ဢၼ်လႂ် ၸဵပ်းသႅပ်ႇလိူဝ် ? ။
ၸိုဝ်ႈသဵင်တင်းတူဝ်ၶိင်း ဢၼ်လႂ်ၸမ်ၸႂ်လိူဝ် ?
တူဝ်ၶိင်းတင်းၶူဝ်းၶွင် ဢၼ်လႂ်မီးၵႃႈၶၼ်လိူဝ် ?
လႆႈတင်းလူႉ ဢၼ်လႂ်ၸဵပ်းသႅပ်ႇလိူဝ် ? ။
ယိင်ႈႁၵ်ႉၼမ် ယိင်ႈလႆႈၸၢႆႇၵႃႈၼမ်
ယိင်းၵဵပ်းႁွမ်ၼမ် ယိင်ႈလူႉယႂ်ႇသုမ်းလူင်။
ႁူႉၸၵ်းပဵင်းပေႃး ယႃႇၸႂ်ႉတိုဝ်းလိူဝ်
ႁူႉၸၵ်းၵိုတ်းယင်ႉ ယႃႇပဵၼ်ၶဵၼ်တေႃႇၽႂ်
ပဵၼ်လၢႆးယူႇယိုၼ်းယၢဝ်း။
ၵၼ် 45
ယဝ်ႉတူဝ်ႈလီ မိူၼ်ပႆႇယဝ်ႉတူဝ်ႈ
ၵူၺ်း ၸႂ်ႉတိုဝ်းမၼ်းပေႃးဢမ်ႇသုတ်းသဵင်ႈ
တဵမ်ပိၵ်း မိူၼ်ႁၢင်ႈပဝ်ႇ
ၵူၺ်း ၸႂ်ႉတိုဝ်းမၼ်းပေႃးဢမ်ႇမူတ်းၵဵင်ႈ။
သိုဝ်ႈလူင်မိူၼ်ၵူတ်ႉ
ၵတ်ႉလူင် မိူၼ်ဢမ်ႇလႆႈလွင်ႈ
မေႃလၢတ်ႈလူင် မိူၼ်ၵၵ်းၵႂ်။
ဢွၵ်ႇႁႅင်းပေႉၵတ်း
ယူႇၼိမ်ပေႉမႆႈ
ငမ်းယဵၼ် ပဵၼ်လၵ်းၸဵင်တႂ်ႈၾႃႉ။
ၵၼ် 46
မိူဝ်ႈတဝ်ယူႇတႂ်ႈၾႃႉ မႃႉပွႆႇၽုၼ်ႇပုၺ်ၼႂ်းတူင်ႈ
မိူဝ်ႈတဝ်ဢမ်ႇယူႇတႂ်ႈၾႃႉ မႃႉၵိူတ်ႇလုၵ်ႈၼႂ်းပၢင်သိုၵ်း။
ဢမ်ႇမီးၶဵၼ် ပဵင်းလွင်ႈဢမ်ႇႁူႉၸၵ်းပဵင်းပေႃး
ဢမ်ႇမီးတၢင်းၽိတ်း ပဵင်းလွင်ႈၶႂ်ႈလႆႈၶႂ်ႈပဵၼ်။
ၸင်ႇဝႃႈ ႁူႉၸၵ်းပဵင်းပေႃး ႁဵတ်းႁႂ်ႈပဵင်းပေႃး ယိုၼ်းယၢဝ်း။
သိုပ်ႇဢၢၼ်ႇ
မိူဝ်ႈမီးၶၢဝ်းယၢမ်း ထုၵ်ႇလီဢဝ်ႁႂ်ႈလႆႈပဵၼ် ၼမ်ႉတွၼ်း
ၵဵဝ်ႇၵပ်းလွင်ႈ ၵၢၼ်လူင်းလၢႆးမိုဝ်းပတ်းပိုၼ်ႉ ၸိုင်ႈမိူင်းၼၼ်ႉ ဢမႄႊရိၵၼ်ႊ
ၶႂ်ႈႁႂ်ႈပဵၼ်ငဝ်းလၢႆး ၼမ်ႉၶိုၼ်ႈ ႁႂ်ႈၼႅတ်ႈတၵ်း။ ပေႃးၼမ်ႉယွမ်းလူင်း
ၸၢင်ႈလႆႈၵူမ်ႈၵွမ်းသေတၵ်း၊ သမ်ႉလႆႈၼမ်ႉယၢပ်ႇ။
ၵဵဝ်ႇၵပ်းလွင်ႈၵၢၼ်မိူင်း ၸိုင်ႈမိူင်းႁူမ်ႈတုမ်မၢၼ်ႈၼႆႉ ယၢမ်းလဵဝ် လႆႈႁၼ်ဢမႄႊရိၵၼ်ႊ တူင်ႉၼိုင်မႃးၼမ်။ ပူၼ်ႉမႃးမိူဝ်ႈဝၼ်းတီႈ 12/10/2014 မၼ်းၸဝ်ႈ မႃးဢႅဝ်ႇယဵမ်ႈတီႈၵဵင်းမႆႇ၊ မႃးႁူပ်ႉထူပ်းၵၼ်တင်း ဢႅၼ်ႇပၢၼ်းလႃႉ၊ ၶုၼ်ဢူၵ်ႉၵႃႇၶဝ်ၸိူဝ်းၼႆႉၵေႃႈ တိုၵ်းသူၼ်းဝႃႈ- မိူဝ်ႈလဵဝ် ႁဝ်းတိုၵ်ႉမီးတိုဝ်ႉတၢင်းလီယူႇ၊ ႁဝ်းထုၵ်ႇလႆႈၸဵဝ်း ႁဵတ်းႁႂ်ႈပေႃးၸၢင်ႈတူၵ်းလူင်းၵၼ်တင်းမၢၼ်ႈ၊ ႁႂ်ႈႁိပ်ႈၼႅတ်ႈၸဵဝ်းႁဵတ်းဝႆးဝႆး၊ ၵွပ်ႈၶၢဝ်းယၢမ်းမၼ်း ဢေႇမႃးတိၵ်းတိၵ်း၊ မိူဝ်ႈၶၢဝ်းယၢမ်းတိုၵ်ႉမီးယူႇၼႆႉ ႁဝ်းထုၵ်ႇလႆႈၸဵဝ်းႁဵတ်း ႁႂ်ႈပေႃးလႆႈ- ဝႃႈၼႆ။
ဢၼ်ယူႇတီႈ ဢမႄႊရိၵၼ်ႊ တူင်ႉၼိုင်ႁူၺ်းသူၼ်းၸိူင်ႉၼႆၼႆႉ ၾၢႆႇၼိုင်ႈ လၢႆၾၢႆႇၵေႃႈႁၼ်ထိုင် ထတ်းသၢင်ဝႃႈ- ယွၼ်ႉပိူဝ်ႈၸွမ်ၸိုင်ႈမိူင်းဢမႄႊရိၵႃႊ ဢူဝ်ႊၿႃႊမႃႊ တေမႃးဢႅဝ်ႇယဵမ်ႈတီႈ ၸိုင်ႈမိူင်း ႁူမ်ႈတုမ်မၢၼ်ႈ ဝၼ်းတီႈ 12/11/2014 ၼႆႉလႄႈဢမႄႊရိၵၼ်ႊၶဝ် ၸင်ႇၵႂႃႇႁႃမိပ်ႇၸုမ်းယိပ်းၵွင်ႈၶဝ် ၸုမ်းၼိုင်ႈယဝ်ႉၸုမ်းၼိုင်ႈယူႇ။ ၵူၺ်းၵႃႈ ၸိူဝ်းဢၼ်ႁူႉၼွၵ်ႈႁၼ်ၼႂ်း ၵမ်ႈၽွင်ႈဝႃႈဢမ်ႇၸႂ်ႈမႃးမိပ်ႇ၊ မႃးႁူၺ်းသူၼ်းၵူၺ်း။ မိူဝ်ႈလဵဝ် တၢင်းဢမႄႊရိၵၼ်ႊၶဝ် ၼပ်ႉသွၼ်ႇႁၼ်ဝႃႈ ၸုမ်းယိပ်းၵွင်ႈၶဝ်ၼႆႉ ယင်းတိုၵ်ႉမီးတိုဝ်ႉမီးတၢင်းယူႇ၊ ပေႃးလဵၼ်ႈၽၢႆႉ မီးမိုဝ်းၼိူဝ်မိုဝ်းတႂ်ႈၵေႃႈ တိုၵ်ႉပဵၼ်မိုဝ်းၼိူဝ်ယူႇ၊ မိူဝ်ႈတိုၵ်ႉပဵၼ်မိုဝ်းၼိူဝ် မီးၶၢဝ်းယၢမ်းယူႇၼႆႉ ထုၵ်ႇလႆႈႁိပ်ႈၼႅတ်ႈၸဵဝ်းႁဵတ်း၊ ၵွပ်ႈဝႃႈ ၶၢဝ်းယၢမ်းတေ ဢမ်ႇပဵၼ်ၸိူင်ႉၼႆၵႂႃႇတိၵ်းတိၵ်း။
လွင်ႈတိုၵ်ႉပဵၼ်မိုဝ်းၾၢႆႇၼိူဝ်ယူႇၼၼ်ႉ ၵွပ်ႈပိူဝ်ႈဝႃႈ ဢူးတဵင်းၸဵင်ႇၼႆႉ မၼ်းပဵၼ်ၸွမ်ၸိုင်ႈမႃးၵေႃႈ ဢိင်ၼိူဝ်ၵၢၼ်လိူၵ်ႈတင်ႈဢၼ် ဢမ်ႇၶႅပ်ႉလႅပ်ႈ၊ ဢမ်ႇၸႂ်ႈၵၢၼ်လိူၵ်ႈတင်ႈဢၼ်သိုဝ်ႈသႂ်သေပဵၼ်မႃး၊ ဢဝ်ႁႅင်းတဵၵ်းပိူၼ်ႈသေပဵၼ်မႃးၵူၺ်း။ ၵွပ်ႈၼၼ် လွင်ႈဝႃႈတူဝ်မၼ်း ထုၵ်ႇမႅၼ်ႈၸွမ်းထမ်းတြႃး ဢၼ်ဝႃႈၼႆႉ ယင်းတိုၵ်ႉမီးဢေႇယူႇ။ ၵွပ်ႈပိူဝ်ႈတဵင်းၸဵင်ႇ ၶႂ်ႈလႆႈလွင်ႈထုၵ်ႇမႅၼ်ႈၸွမ်းထမ်းလႄႈ မၼ်းၸင်ႇၵွႆႈ ႁူပ်ႉထူပ်းဢုပ်ႇဢူဝ်းၵၼ်တင်း ၼၢင်းဢွင်ႇသၢၼ်းၸုၵျီႇ၊ ပိုၼ်ၽၢဝ်ႇၵိုတ်းယိုတ်း ၶူင်းၵၢၼ်ၽၢႆမိတ်ႉသူင်ႇ၊ ဢၼုၺၢတ်ႈ ပၼ်ၽိုၼ်ၶၢဝ်ႇ ၶႂ်ႈတႅမ်ႈသင်တႅမ်ႈလႆႈ ထၢင်ႇႁၢင်ႈလွတ်ႈလႅဝ်း၊ ပိုၼ်ၽၢဝ်ႇ ယိုၼ်ႈမိုဝ်းဢုပ်ႇဢူဝ်း လွင်ႈငမ်းယဵၼ်ၸိူဝ်းၼႆႉ။ လွင်ႈၼႆႉ လၢႆဝၢၼ်ႈလၢႆမိူင်းၵေႃႈ ၵေႃႈပၼ်ႁႅင်း၊ လႆႈဝႃႈလွင်ႈထုၵ်ႇမႅၼ်ႈၸွမ်းထမ်း မၼ်းၵေႃႈမီးၼမ်မႃး။
မိူဝ်ႈလဵဝ်ၼႆႉ ၸုမ်းယိပ်းၵွင်ႈၵၢင်ႇၸိူဝ်းၶိူဝ်း တိုၵ်ႉသဵတ်ႈၵႃႈသဵတ်ႈႁူဝ်လႆႈယူႇ၊ ပေႃးႁိုင်မႃး မၼ်းတေဢမ်ႇ သဵတ်ႈလႆႈ။ ၵွပ်ႈၼႆ ႁႂ်ႈၸဵဝ်းတူၵ်းလူင်းၵၼ်တင်းမၢၼ်ႈ၊ လွင်ႈၼႆႉ ဢမ်ႇပွင်ႇဝႃႈ ဢမ်ႇထုၵ်ႇမႅၼ်ႈၸွမ်း လွင်ႈတၢင်းလႄႈ ဢမ်ႇမီးလွင်ႈႁပ်ႉႁွင်းသေပိူင် သမ်ႉႁႂ်ႈလူင်းလၢႆးမိုဝ်း။
ၵမ်ႈၽွင်ႈဝႃႈ ၵၢၼ်တူၵ်းလူင်း ၵိုတ်းယိုဝ်းပတ်းပိုၼ်ႉၸိုင်ႈမိူင်းၼႆႉ ႁႂ်ႈပႂ်ႉပီ 2015 ၊ မီးၵၢၼ်လိူၵ်ႈတင်ႈမႂ်ႇသေ မီးမႃးၸွမ်ၸိုင်ႈမႂ်ႇယဝ်ႉ ၸင်ႇၵွႆႈႁဵတ်း။ ၵူၺ်းၵႃႈ ၸွမ်ၸိုင်ႈမႂ်ႇ ဢၼ်ၶိုၼ်ႈမႃးလူၺ်ႈ ၵၢၼ်လိူၵ်ႈတင်ႈ ဢၼ်သိုဝ်ႈသႂ် ၸွမ်းလွၵ်းပိူင်ၻီႊမူဝ်ႊၶရေႊၸီႇၼၼ်ႉ တႃႇၸုမ်းယိပ်းၵွင်ႈၵၢင်ႇၸၢဝ်းၶိူဝ်း တေသဵတ်ႈၵႃႈ သဵတ်ႈႁူဝ်လႆႈၼၼ်ႉ မၼ်းတေငၢႆႈ။
ယွၼ်ႉပိူဝ်ႈဝႃႈ- 1.တဵင်းၸဵင်ႇၼႆႉ မၼ်းယင်းတိုၵ်ႉပဵၼ်သိုၵ်းယူႇ၊ ပဵၼ်ၾၢႆႇသိုၵ်းလိူၵ်ႈမႃး။ ၵွပ်ႈၾၢႆႇသိုၵ်း လိူၵ်ႈမႃးလႄႈ ပဵၵ်ႉသမ်ႉဝႃႈ မၼ်းဢမ်ႇမီးဢႃႇၼႃႇ (ဢမ်းၼၢၸ်ႈ) ၼိူဝ်တပ်ႉသိုၵ်းၵေႃႈ မၼ်းယင်းတိုၵ်ႉမီး ဢေႃးၸႃႇ ၼိူဝ်တပ်ႉသိုၵ်းယူႇ၊ မိူဝ်ႈတဵင်းၸဵင်ႇတိုၵ်ႉလၢတ်ႈလႆႈယူႇၼႆႉ ႁဝ်းထုၵ်ႇလီၸဵဝ်းဢဝ်။ ၵေႃႉဢၼ်ၶိုၼ်ႈ မႃးမႂ်ႇၼႆႉ သင်ဝႃႈဢမ်ႇၸႂ်ႈသိုၵ်း၊ ဢမ်ႇမီးဢႃႇၼႃႇၼိူဝ်တပ်ႉသိုၵ်း၊ ဢမ်ႇမီးဢေႃးၸႃႇၼိူဝ်တပ်ႉသိုၵ်းၸိုင် မၼ်းတေဢမ်ႇလၢတ်ႈသင်လႆႈ။ ၵွပ်ႈၼႆ ထုၵ်ႇလႆႈႁဵတ်းႁႂ်ႈတူၵ်းလူင်းၵၼ်လႆႈ။
မိူဝ်ႈလဵဝ် ၵွပ်ႈပိူဝ်ႈဢူးတဵင်းၸဵင်ႇၼႆႉ မၼ်းဢမ်ႇမီးလွင်ႈပဵၼ်ထမ်း၊ မၼ်းၵေႃႈႁႃလွင်ႈပဵၼ်ထမ်းလႄႈ မၼ်းၸင်ႇၵွႆႈမႃးႁႃတူၵ်းလူင်း ဢုပ်ႇဢူဝ်းလွင်ႈငမ်းယဵၼ်။ ၵူၺ်းၵႃႈ ပေႃးပဵၼ်ၸွမ်ၸိုင်ႈၵေႃႉမႂ်ႇ ဢၼ်လုၵ်ႉတီႈၵၢၼ်လိူၵ်ႈတင်ႈသိုဝ်ႈသႂ်သေၶိုၼ်ႈမႃးၼၼ်ႉ ၵွပ်ႈမၼ်းမီးလွင်ႈပဵၼ်ထမ်းဝႆႉယဝ်ႉလႄႈ တႃႇမၼ်းတေမႃးယွမ်းတေႃႇ ၸုမ်းယိပ်းၵွင်ႈၵၢင်ႇၸၢဝ်းၶိူဝ်းၼၼ်ႉ မၼ်းတေမီးဢေႇ၊ တၢင်းဢမႄႊရိၵၼ်ႊၶဝ် ၼပ်ႉသွၼ်ႇႁၼ်ၼင်ႇၼႆ။
သိုပ်ႇဢၢၼ်ႇ
ပီႈၼွင်ႉတႆးလမ် တၢႆယဝ်ႉၵႂႃႇလႂ် ?
ပီႈၼွင်ႉတႆးလမ် (ဢၼ်ယူႇသဝ်း ၼႂ်းမိူင်းဝႅတ်ႉၼၢမ်း ယၢမ်းလဵဝ်)
မီးတၢင်းယုမ်ႇယမ်ဝႃႈ ၵူၼ်းႁဝ်းၼႆႉ လူႉသဵင်ႈသုတ်းမုၼ်
လၢႆႈၸၢတ်ႈပၢၼ်ၵူၼ်းၵႂႃႇယဝ်ႉ ၶႂၼ် (ဝိၺၢၼ်ႇၶႂၼ်ငဝ်း) လႆႈၵႂႃႇ ၸႂ်ႉႁိူဝ်း
ၶၢမ်ႈတႃႈၼမ်ႉ ၸင်ႇၵွႆႈႁွတ်ႈထိုင် တီႈမိူင်းၽီ တီႈလီ တီႈမူၼ်ႈသိူဝ်း။
ၵဵဝ်ႇၵပ်းလွင်ႈၼႆႉ ၸဝ်ႈဢႅၵ်ႉၵသေၼ လႅင်းတႆး၊ ၵူၼ်းမိူင်းၵဵင်းတုင် ဢၼ်ယဝ်ႉၸၼ်ႉၸွမ် (MA) မႁိၻူလ်း မိူင်းထႆး၊ မိူဝ်ႈလဵဝ် တိုၵ်ႉႁဵၼ်းယူႇတီႈ ၸၼ်ႉၸွမ်လၼ်ႊတၼ်ႊ ႁူင်းႁဵၼ်းလဵပ်ႈႁဵၼ်း လွင်ႈဝၼ်းဢွၵ်ႇလႄႈ ဢႃႇၾရိၵ (School of Oriental and African Studies-SOAS) လႆႈတၢင်ႇလၢတ်ႈၼႄတီႈၼႂ်း ပၢင်ၵုမ်လူင် ASEASUK 2014 Conference ဢၼ်ၸတ်းတီႈ ၸၼ်ႉၸွမ်ပရႆႇတၼ်ႇ (Brighton) မိူဝ်ႈဝၼ်းတီႈ 13/09/2014 ။ မၼ်းၸဝ်ႈ တၢင်ႇလၢတ်ႈပႃးတၢင်ႇလွင်ႈတၢင်ႇပိူင်ယူႇ၊ ၵူၺ်းၵႃႈ ဢၼ်လီသူၼ်ၸႂ် ပဵၼ်လွင်ႈယုမ်ႇယမ် ပီႈၼွင်ႉတႆးလမ်ဝႃႈ တၢႆယဝ်ႉၵႂႃႇတီႈလႂ်။
လွင်ႈၼႆႉ ဢၢင်ႈဢိင်တီႈ သုမိတ်ႉ ပိတိၽတ်း (ၵူၼ်းထႆး၊ ဢၼ်တႅမ်ႈဝႆႉမိူဝ်ႈပီ 1980)။ လၢတ်ႈဝႃႈ ၵူၼ်းႁဝ်းၼႆႉ တၢႆၵႂႃႇယဝ်ႉ ၶႂၼ်ႁဝ်း ၵႂႃႇၽႅဝ်တီႈတၢတ်ႇၽီၾႆး တီႈမိူင်းၾႃႉ။ ပေႃးၽႅဝ်တီႈတၢတ်ႇၽီၾႆးယဝ်ႉ တေမီးၶုၼ်ၽီဢဝ်ႁိူဝ်းမႃးႁပ်ႉ၊ တေလႆႈပဵၼ်ၵူၼ်းဢၼ်မီးဝႆႉ (ငိုၼ်းၶမ်း) ၵႃႈႁိူဝ်း၊ ပေႃးမီးၵႃႈႁိူဝ်းၸင်ႇ ၶုၼ်ၽီၼၼ်ႉၸင်ႇႁပ်ႉၵႂႃႇ။ ဢွၼ်တၢင်းသုတ်း ႁပ်ႉၵႂႃႇတီႈမႄႈၼမ်ႉတႃႈၵၢႆး၊ လုၵ်ႉတီႈမႄႈၼမ်ႉတႃႈၵၢႆး သိုပ်ႇၵႂႃႇထႅင်ႈထိုင်မႄႈၼမ်ႉၵဵင်း၊ သိုပ်ႇၼၼ်ႉ သိုပ်ႇၵႂႃႇထႅင်ႈ ၵႂႃႇၽႅဝ်တီႈမိူင်းလိူၼ်ၽၼ်း ဢၼ်ပဵၼ်တီႈၶုၼ်ၽီၶဝ်ယူႇ (ၵႂၢမ်းတႆးလမ် ႁွင်ႉၶုၼ်ၽီဝႃႈ ထႅၼ်)- ၼႆယဝ်ႉ။
ၵဵဝ်ႇၵပ်းလွင်ႈၼႆႉ သမ်ႉငၢႆးၵၼ်တင်း ဢပုမ်ႇၸၢဝ်းၶိူဝ်းၵရိၵ်ႉ (Greek) မိူဝ်ႈၵွၼ်ႇ။ ၸၢဝ်းၶိူဝ်းၵရိၵ်ႇၶဝ်ၼႆႉ ယုမ်ႇယမ်ဝႃႈ ပေႃးၶဝ်တၢႆယဝ်ႉ မီးၶုၼ်ၽီမႃးႁပ်ႉၶႂၼ်ၶဝ်၊ ၶုၼ်ၽီၼၼ်ႉ ၸိုဝ်ႈႁွင်ႉဝႃႈၶျႄရွၼ်ႊ (Charon) တီႈၼႆႈၵေႃႈ တေလႆႈမီးငိုၼ်း၊ ပေႃးဢမ်ႇမႅင်ႇငိုၼ်းဢမ်ႇလႆႈၵႂႃႇ။ ဢွၼ်တၢင်းသုတ်း ၶုၼ်ၽီႁပ်ႉၵႂႃႇထိုင် တီႈမႄႈၼမ်ႉမွင် (Acheron) ၊ သိုပ်ႇၵႂႃႇထႅင်ႈ ထိုင်တီႈမႄႈၼမ်ႉတုၵ်ႉၸႂ် (Cocytus) ၊ သိုပ်ႇၼၼ်ႉ ၵႂႃႇၽႅဝ်ထႅင်ႈ တီႈမိူင်းႁေႊတိတ်ႊသ် (Hades) မိူင်းၽီ (ႁေႊတိတ်ႊသ် ၸိုဝ်ႈၶွင်ၶုၼ်ၽီလူင်) - ၼႆယဝ်ႉ။
သိုပ်ႇဢၢၼ်ႇ
ပႃႇတီႇသိူဝ်ၽိူၵ်ႇ ႁူဝ်သိူဝ် တင်းၸဝ်ႈႁႆႈ ၸဝ်ႈၼႃး ႁူပ်ႉထူပ်းဢုပ်ႇၵုမ်ၵၼ် တီႈၼမ်ႉၶမ်း
ပႃႇတီႇသိူဝ်ၽိူၵ်ႇ၊ ပႃႇတီႇႁူဝ်သိူဝ် တင်း ၸဝ်ႈႁႆႈၸဝ်ႈၼႃး
ႁူပ်ႉထူပ်းဢုပ်ႇၵုမ်ၵၼ် ပိူဝ်ႈတႃႇႁဵတ်းသၢင်ႈၼႃႈၵၢၼ် ၸဝ်ႈႁႆႈၸဝ်ႈၼႃး
ၵႂႃႇမိူဝ်းၼႃႈ တီႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ။
ႁူဝ်ပဝ်ႈ ၸဝ်ႈႁႆႈၸဝ်ႈၼႃး ၸႄႈဝဵင်းၼမ်ႉၶမ်း လုင်းယီႈထုၼ်း လၢတ်ႈဝႃႈ- မိူဝ်ႈလဵဝ် တီႈၸႄႈဝဵင်းၼမ်ႉၶမ်း ႁဝ်းၼႆႉ မီးၸုမ်းၸဝ်ႈႁႆႈၸဝ်ႈၼႃးတၢင်ႇၸုမ်း မႃးသူၼ်းႁူၺ်း ႁႂ်ႈၸဝ်ႈႁႆႈၸဝ်ႈၼႃး ၸႄႈဝဵင်းၼမ်ႉၶမ်းႁဝ်း ၵႂႃႇပႃးၸုမ်းၸဝ်ႈႁႆႈၸဝ်ႈၼႃးၶဝ်။ ၵွပ်ႈၼႆ ၸုမ်းၸဝ်ႈႁႆႈၸဝ်ႈၼႃး ၸႄႈဝဵင်းၼမ်ႉၶမ်းႁဝ်း ထုၵ်ႇလႆႈ ပၼ်ႈၵႅၼ်ႇၼႅၼ်ႈၼႃၵၼ်- ဝႃႈၼႆ။
ၵႅမ်ႁူဝ်ပဝ်ႈ ပႃႇတီႇသိူဝ်ၽိူၵ်ႇ လုင်းသြႃႇၸေႃးလႃႉၵေႃႈ သင်ႇၵႂၢမ်းဝႃႈ- “ႁႂ်ႈၶတ်းၸႂ်ႁႅင်းႁႅင်း၊ ယႃႇၽၢတ်ႇ ယႃႇယၢႆႈၵၼ်၊ ဢၼ်တေလႆႈတေႃႇသူႈၵႂႃႇ တႃႇၸဝ်ႈႁႆႈၸဝ်ႈၼႃး ၵိုတ်းတင်းၼမ်”- ဝႃႈၼႆ။
လိုၼ်းသုတ်း ပၢင်ၵုမ်လႆႈၸႂ်ၵၼ်ဝႃႈ- ၸုမ်းလႂ်ၽႂ်မႃးႁူၺ်းသူၼ်းၸိူင်ႉႁိုဝ်ၵေႃႈ ၸုမ်းၸဝ်ႈႁႆႈၸဝ်ႈၼႃး ၸႄႈဝဵင်းၼမ်ႉၶမ်း တိုၼ်းတေဢမ်ႇတႅၵ်ႇယၢႆႈၵၼ်- ၼႆယဝ်ႉ။
သိုပ်ႇဢၢၼ်ႇ
ပပ်ႉၵိုၵ်းႁၢင်ႈ ပိုၼ်းပုတ်ႉထၸဝ်ႈ တင်း ပပ်ႉၵႅမ်မိုဝ်းၽူႈၾိုၵ်းသွၼ် တေဢွၵ်ႇၼႂ်း လိူၼ်ၼႃႈ
ပပ်ႉၵိုၵ်းႁၢင်ႈ ပိုၼ်းပုတ်ႉထၸဝ်ႈ တႃႇလုၵ်ႈဢွၼ်ႇ လူဢၢၼ်ႇ လႄႈ
ပပ်ႉၵႅမ်မိုဝ်း ၽူႈၾိုၵ်းသွၼ် တႃႇပူၵ်းပွင် ၼမ်ႉၵတ်ႉ ၶူးသွၼ်
တေမီးၵၢၼ်ဢိတ်ႇဢွၵ်ႇ ၼႂ်းလိူၼ်ၼႃႈ၊ လူၺ်ႈၽူႈပိၼ်ႇတႅမ်ႈ ၶပ်းၶိုင်
ၸဝ်ႈၶူးၼၼ်တဝမ်သ ၼမ်ႉၶမ်း။
ၸဝ်ႈၶူးၼၼ်တဝမ်သ လၢတ်ႈဝႃႈ- လိူဝ်သေပဵၼ်တႃႇလုၵ်ႈဢွၼ်ႇဢၢၼ်ႇလၢႆလၢႆယဝ်ႉ ယင်းပဵၼ်ပပ်ႉၵႅမ်မိုဝ်း တႃႇပေႃႈမႄႈလုၵ်ႈဢွၼ်ႇၶဝ် ဢၼ်ဢမ်ႇမီးဢမ်ႇပဵၼ်ၼၼ်ႉပပ်ႉၼိုင်ႈ၊ ၵွပ်ႈဝႃႈ ၸိူဝ်းပဵၼ်ပေႃႈမႄႈၵေႃႈ တေၸၢင်ႈ ဢဝ်ဢၢၼ်ႇၼႄ ၶႆႈၼႄလုၵ်ႈဢွၼ်ႇၶဝ်လႆႈ ၼႂ်းၽွင်းယၢမ်းၶဝ်တၼ်း။
ပပ်ႉၼႆႉ ၵူၼ်းတႅမ်ႈမၼ်းမီးလၢႆၵေႃႉ၊ ပဵၼ်လုၵ်ႈႁဵၼ်းတီႈမိူင်းသီႇႁူဝ်ႇ (သီရိလင်းၵႃ) ၶဝ်ၸဝ်ႈတႅမ်ႈ၊ ပဵၼ်ပပ်ႉ ဢၼ်လီ မီး လီလူလီဢၢၼ်ႇ လီဢဝ်ပဵၼ်ပပ်ႉၵႅမ်မိုဝ်းဢၼ်ၼိုင်ႈ။ ပပ်ႉၼႆႉ မီးၼႃႈလိၵ်ႈ 192 ၼႃႈ၊ တေဢိတ်ႇဢွၵ်ႇၼႂ်းလိူၼ် ၼူဝ်ႊဝႅမ်ႊၿိူဝ်ႊ ၼႆႉၼင်ႇၵၼ်၊ တေဢၢၼ်းၶႂ်ႈႁႂ်ႈတၼ်းၶိုတ်းပွႆးပီမႂ်ႇတႆး။ ယိူင်းဢၢၼ်း ပိူဝ်ႈတႃႇ ႁႂ်ႈပဵၼ်တီႈမၢႆတွင်း ဝၼ်းၵိူတ်ႇၸဝ်ႈတူၼ်ၶူးလူင် တွၵ်ႊတိူဝ်ႊၶမ်းမၢႆ ထမ်မသႃမိ။
သိုပ်ႇဢၢၼ်ႇ
ၽူႈတူင်ႉၼိုင်သုၼ်ႇလႆႈ ၸဝ်ႈႁႆႈၸဝ်ႈၼႃး လႆႈႁပ်ႉရၢင်းဝလ်း ၸဝ်ႈသုၸၼ်ႇတီႇ
ၼၢင်းၵွင်တိပ်ႉ ၽူႈတူင်ႉၼိုင် သုၼ်ႇလႆႈ ၸဝ်ႈႁႆႈၸဝ်ႈၼႃး၊ ယွၼ်ႉၵၢၼ်ၶုတ်းၶမ်း
ပွတ်းၼႃးႁႆးလူင် ၸိုင်ႈတႆးပွတ်းဢွၵ်ႇ၊ လႆႈႁပ်ႉရၢင်းဝလ်း (သူး)
ၸဝ်ႈသုၸၼ်ႇတီႇ ၵေႃႉတီႈ 7 ။
ပၢင်ၵႅဝ်ႈ မွပ်ႈရၢင်းဝလ်း (သူး) ၸတ်းႁဵတ်းတီႈ ဝဵင်းၵဵင်းႁၢႆး ၸိုင်ႈထႆးပွတ်းႁွင်ႇ၊ မီးပီႈၼွင်ႉတီႈၸမ်တီႈၵႆ၊ ၵူၼ်းၼုမ်ႇ ၸိူဝ်းတူင်ႉၼိုင် တႃႇသုၼ်ႇလႆႈၻီႊမွၵ်းၶရေႊၸီႊ ၶဝ်ႈႁူမ်ႈႁိမ်းၸမ်ပၢၵ်ႇ။ ရၢင်းဝလ်းၼႆႉ ပဵၼ်ၶႅပ်းဝႂ်ယွင်ႈယေႃး ၼမ်ႉၵတ်ႉၵူၼ်းၼုမ်ႇ ဢိၵ်ႇ ငိုၼ်းၻေႃႊလိူဝ်ႊ 3,000 ။
သိုပ်ႇဢၢၼ်ႇ


text:
ၸႂ်ႈတေႉယဝ်ႉ ၼမ်ႉၽိုင်ႈၼႆႉၵေႃႈ ၶဝ်ႈပႃးၼႂ်းယႃႈယႃသႅၼ်းၼိုင်ႈၼင်ႇၵဝ်ႇ။ ၼမ်ႉၽိုင်ႈၼႆႉ မၢင်ၸိူဝ်းတေဢဝ်လေႃး ၼမ်ႉမႆႈသေၵိၼ်။ မၢင်းၸိူဝ်းၵေႃႈ တေၶူၼ်းၶဝ်းလေႃးၼမ်ႉလၢင်ႈသေ ၵိၼ်။ မၢင်ၸိူဝ်းၵေႃႈ ဢဝ်သႂ်ႇၼႂ်းၽၵ်းသေၵိၼ်။ မၢင်ၸိူဝ်းၵေႃႈ ဢဝ်သႂ်ႇလေႃးယႃႈယႃတၢင်ႇၸိူဝ်ႉ တၢင်ႇပိူင်သေၵိၼ်။ လၢႆးၵိၼ်မၼ်းမီးၼမ်။ ပေႃးၵႆႉၵိၼ်ပၼ်ၼမ်ႉၽိုင်ႈၸိုင် ၽွၼ်းလီမၼ်းမီးဝႆႉ 10 ယၢင်ႇ ၸိူင်ႉၼင်ႇ -
1) ၼမ်ႉၽိုင်ႈၼႆႉ ႁႄႉၵင်ႈပၼ်လႆႈတၢင်းပဵၼ်ၵႅၼ်ႊသိူဝ်ႊ Cancer လႄႈ တၢင်းပဵၼ်ႁူဝ်ၸႂ်
ၼမ်ႉၽိုင်ႈၼႆႉ ၵွပ်ႈပႃးဝႆႉထၢတ်ႈ Antioxidant flavonoid လႄႈလိူဝ်သေၸၢင်ႈႁႄႉၵင်ႈပၼ်လႆႈတၢင်းပဵၼ် Cancer မၢင်ၸိူဝ်းယဝ်ႉ တၢင်းပဵၼ်ႁူဝ်ၸႂ်ၵေႃႈ ၵႅတ်ႇၶႄႁႄႉၵင်ႈပၼ်လႆႈ။
2) ၼမ်ႉၽိုင်ႈၼႆႉ ၸၢင်ႈႁဵၼ်းႁႂ်ႈ ႁူင်းၶဝ်ႈၸဵပ်းယူပ်ႈယွမ်းလူင်း
ၸွမ်းၼင်ႇ ၾၢႆႇပၢႆးယူႇလီၶဝ်မၢင်ၸုမ်း ၶူၼ်ႉၶႂႃႉႁႃႁၼ်ၼၼ်ႉ ယၢမ်းလဵဝ် မီးၶေႃႈပိုၼ်ၽၢဝ်ႇဝႃႈ ၵဵဝ်ႇလူၺ်ႈမႅင်း Bacteria သေ ၸၢင်ႈႁဵတ်းႁႂ်ႈႁူင်းၶဝ်းႁဝ်းၵႂ်ႈၶိုၼ်ႈမႃးလႂ်၊ ထူင်းၶဝ်ႈၸဵမ်းၶိုၼ်ႈမႃးလႂ်ၸိူဝ်းၼႆႉ ၸၢင်ႈၵေႈပၼ် လႆႈယူႇ-ၼႆယဝ်ႉ။
3) ၼမ်ႉၽိုင်ႈၼႆႉ ၸၢင်ႈႁႄႉၵင်ႈလႆႈမႅင်း Bacteria တင်း Funguses
ၼမ်ႉၽိုင်ႈၼႆႉ မီးၼမ်ႉၵတ်ႉသၢၼ်ၶတ်းၵၼ်တင်း မႅင်း Bacteria လႄႈ Funguses လႆႈ။ ၼမ်ႉၽိုင်ႈလႄႈ enzyme ထႅင်ႈသႅၼ်းၼိုင်ႈၼၼ်ႉ ၶဝ်မႃးႁူမ်ႈႁွမ်းၵၼ်သေ ယဵၼ်းပဵၼ်ၵႂႃႇၼမ်ႉၵတ်ႉ Hydrogen peroxide ယဝ်ႉ။ လုၵ်ႈႁဵၼ်း ၸၼ်ႉၸွမ်ဝေႊၵႃႊ( မိူင်းၼယူႊသီႊလၼ်ႊ) ၽူႈလဵပ်းႁဵၼ်းပီႊတႃႊ လၢတ်ႈၸိူင်ႉၼႆ။
4) ၼမ်ႉၽိုင်ႈၼႆႉ ၸၢင်ႈႁဵၼ်းႁႂ်ႈထူၺ်ႈၸႂ်လူမ်
ၵူၼ်းလဵၼ်ႈႁႅင်း Olympic ၶဝ် မိူဝ်ႈၵူႈပွၵ်ႈတႄႉၵေႃႈ တႃႇႁႂ်ႈတၢင်းႁိူဝ်ႉမွႆႈ တေႁၢႆလႄႈသင် တႃႇႁႂ်ႈပေႃးထူၺ်ႈၸႂ်ငၢႆႈ/ ထူၺ်ႈၸႂ်လူမ်ၼၼ်ႉ ၶဝ်ၵႆႉၵိၼ်ပၼ်ၼမ်ႉၽိုင်ႈ-ၼႆယဝ်ႉ။
ၸွမ်းၼင်ႇၽူႈလဵပ်ႈႁဵၼ်းၶဝ် ၶိုၼ်းႁႃႁၼ်ယၢမ်းလဵဝ်တႄႉၵေႃႈ ၼမ်ႉၽိုင်ႈၼႆႉ ၵုမ်းလႆႈထိုင်ၸၼ်ႉ Glycogen သေ ၸွႆႈထႅမ်ပၼ် ႁဵတ်းႁႂ်ႈဢဵၼ်ႁႅင်းၵူၼ်းႁဝ်းတိူဝ်းၶိုၼ်ႈမႃး။
5) ၼမ်ႉၽိုင်ႈၼႆႉ ၸွႆႈၵမ်ႉပၼ် ႁႂ်ႈတၢင်းပဵၼ်ဢႆလႄႈၶေႃးၶူမ်းႁၢႆလႆႈ
ပေႃးပဵၼ်ၼမ်ႉၽိုင်ႈတႄႉတႄႉၸိုင် ၸၢင်ႈယႃပၼ်လႆႈတၢင်းပဵၼ်ဢႆ ႁၢႆလၢႆ။ ၽူႈလဵပ်ႈႁဵၼ်းၶဝ် လဵပ်ႈႁဵၼ်းတူၺ်း လုၵ်ႈဢွၼ်ႇ 110 ၵေႃႉ ပေႃးပၼ်ၶဝ်ၵိၼ်ၼမ်ႉၽိုင်ႈ ၼိုင်ႈၵွၵ်းသေ ၼွၼ်းလပ်းၵႂႃႇယဝ်ႉၸိုင် ဢၼ်ၶဝ်ၵႆႉဢႆၵၢင်ၶမ်ႈၵၢင်ၶိုၼ်းၼၼ်ႉ ၵေႃႈ ႁၢႆၵႂႃႇသေ ၼွၼ်းလပ်းလႆႈလီ။
6) ၼမ်ႉၽိုင်ႈၼႆႉ ၸၢင်ႈၵုမ်းပၼ်လႆႈ ၼမ်ႉၼၵ်းတူဝ်ၵူၼ်းႁဝ်း
ၼမ်ႉၽိုင်ႈၼႆႉ ၸွႆႈထႅမ်ပၼ်လႆႈၼႂ်းတူဝ်ၵူၼ်းႁဝ်း။ ၸၢင်ႈထႅင်ႈပၼ်လႆႈ ႁႅင်းသၢႆတႃ ႁႂ်ႈတူၺ်းလႆႈၸႅင်ႈ။ လိူဝ်သေၵုမ်း ပၼ်လႆႈၼမ်ႉၼၵ်းတူဝ်ၵူၼ်းႁဝ်းယဝ်ႉ ၼႂ်းထူင်ယဵဝ်ႈ ဢၼ်မႅင်းၸၢင်ႈၶဝ်ႈၵႂႃႇလႆႈၼၼ်ႉၵေႃႈ ၸၢင်ႈႁႄႉၵင်ႈပၼ်လႆႈ၊ တၢင်းပဵၼ်ၶႂ်ႈႁၢၵ်ႈ ၶႂ်ႈဢေႃႉၼၼ်ႉၵေႃႈ ၸၢင်ႈႁၢႆၼႆယဝ်ႉ။
7) ၼမ်ႉၽိုင်ႈၼႆႉ ၸၢင်ႈၵုမ်းပၼ်လႆႈ ထၢတ်ႈၵိူဝ်ဝၢၼ်ၼႂ်းၼိူဝ်ႉလိူတ်ႈ
ၼႂ်းတူဝ်းၵူၼ်းႁဝ်းၼႆႉ ပေႃးထၢတ်ႈၵိူဝ်ဝၢၼ် ၼမ်ၶိုၼ်ႈမႃးၸိုင် ၸၢင်ႈပဵၼ်တၢင်းပဵၼ်လိူတ်ႈသုင်သေ ၵိုင်ႉၵၢင်ႉတႃလပ်း သိင်ႇမဝ်းလူမ်ႉ။ ၼႂ်းၼမ်ႉၽိုင်ႈၼႆႉ တေၶဝ်ႈပႃးဝႆႉ ၽရႅတ်ႉတူတ်ႉသ် လႄႈ Glucose ။ ၵွပ်ႈၼႆ ၸၢင်ႈၵုမ်းပၼ်လႆႈ ထၢတ်ႈၵိူဝ်ဝၢၼ်ၼႂ်းၼိူဝ်ႉလိူတ်ႈ။
8) ၼမ်ႉၽိုင်ႈၼႆႉ ၸွႆႈထႅမ်ပၼ်လႆႈ ႁွႆးၸဵပ်းမၢတ်ၼိူဝ်ၼိူဝ်ႉၼင်
ၼိူဝ်ၼိူဝ်ႉၼင်ႁဝ်းၼႆႉ ၽွင်းမိူဝ်ႈတိူဝ်ႉၺႃးဝၢတ်ႇပဵၼ်ႁွႆးၸဵပ်းလႄႈသင် ထုၵ်ႇၺႃးၾႆးမႆႈလႄႈပဵၼ်ၸဵပ်းဝႆႉ ၼၼ်ႉလႄႈသင် ပေႃးဢဝ်ၼမ်ႉၽိုင်ႈတႃးပၼ်ၼႆၸိုင် ႁွႆးဝၢတ်ႇၸဵပ်းၸိူဝ်းၼၼ်ႉ တေၸဵဝ်းႁၢႆ ၶႅၼ်းဢိၵ်ႇတင်း ႁွႆးၸဵပ်းဝၢတ်ႇၵေႃႈ တေၸဵဝ်းႁႅင်ႈ။
(9) ၼမ်ႉၽိုင်ႈၼႆႉ ၶဝ်ႈၼႂ်းယႃႈယႃ
ၼႂ်းၼမ်ႉၽိုင်ႈၼႆႉ ၶဝ်ႈပႃးဝႆႉ Lactobacilli 6 ယၢင်ႇၶိုၼ်ႈၼိူဝ်လႄႈသင် Bifidobacteria 6 ယၢင်ႇ ၸိူဝ်းၼႆႉ ၶဝ်ႈပႃး ဝႆႉတဵမ်တဵမ်ထူၼ်ႈထူၼ်ႈလႄႈ ၸင်ႇဝႃႈၼမ်ႉၽိုင်ႈၼႆႉ ဢဝ်ႁဵတ်းယႃႈယႃၵေႃႈ လႆႈၼႆယဝ်ႉ။
(10) ၼမ်ႉၽိုင်ႈၼႆႉ ၸၢင်ႈႁဵတ်းႁႂ်ႈၽိဝ်ၼိူဝ်ႉၽိဝ်ၼင် ႁၢင်ႈလီ
ၼမ်ႉၽိုင်ႈၼႆႉ ၵွပ်ႈဝႃႈမီးၼမ်ႉၵတ်ႉၶတ်းၶႂၢင်လႆႈ မႅင်း Bacteria လႄႈ ၸၢင်ႈႁဵၼ်းႁႂ်ႈၽိဝ်ၼိူဝ်ႉၼင် ႁၢင်ႈလီ ဢူၼ်ႈၼူၼ်း။ သင်ဢဝ်တၢင်ႇၸိူဝ်ႉတၢင်ႇပိူင် ဢၼ်ထုၵ်ႇမႅၼ်ႈၵၼ်တင်းၼမ်ႉၽိုင်ႈၼၼ်ႉ မႃးၶူၼ်းၶဝ်းလေႃးၵၼ်သေ ဢဝ်တႃးၽိဝ် ၼိူဝ်ၽိဝ်ၼင် ၼႆၸိုင် ၸၢင်ႈႁဵတ်းႁႂ်ႈၽိဝ်ၼိူဝ်ႉၼင်ႁဝ်း ၽဵင်ႇပဵင်းၵၼ်သေ တူၺ်းႁၢင်ႈလီၼႆယဝ်ႉ။
ၺၢၼ်ႇၸွမ်လႅင်း
23/11/2012


text:
ငဝ်ႈငုၼ်းၵေႃလိၵ်ႈလၢႆးၾိင်ႈငႄႈတႆးပတ်းပိုၼ်ႉ ႁူမ်ႈၸတ်းပွႆးပီမႂ်ႇတႆး
ငဝ်ႈငုၼ်းၵေႃလိၵ်ႈလၢႆးၾိင်ႈငႄႈတႆးႁူမ်ႈၵေႃလိၵ်ႈလၢႆး ၾိင်ႈငႄႈၵူႈၸႄႈဝဵင်း
ၼႂ်းၸိုင်ႈတႆး ႁူမ်ႈၸတ်းပၢင်ပွႆး ပီမႂ်ႇတႆး တီႈဝဵင်းၵဵင်းတုင်။ ပီၼႆႉ
ဢၢၼ်းၸတ်းၶိုၵ်ႉယႂ်ႇ ၵိုၼ်းၶွၼ်ႈလိူဝ်ၵူႈပီ/ ၵူႈတီႈ ဢၼ်ယၢမ်ႈၸတ်းၼႂ်း
မိူင်းတႆးၵႃႈပူၼ်ႉမႃး။
ပီမႂ်ႇတႆး 2107 ၼီႈ (ပီငူး) ဢၼ်တေမႃးထိုင် ဝၼ်းထိ 12-14/12/12 တၢင်းၼႃႈၼႆႉ ယူႇတီႈငဝ်ႈငုၼ်း ၵေႃလိၵ်ႈလၢႆး ၾိင်ႈငႄႈတႆး ႁူမ်ႈၵေႃလိၵ်ႈလၢႆးၾိင်ႈငႄႈတႆးၵူႈၸႄႈဝဵင်းပတ်းပိုၼ်ႉ ၼႂ်းၸိုင်ႈတႆး တေႁူမ်ႈၵၼ်ၸတ်းတီႈၵဵင်းတုင်။ ပၢင်ပွႆးၼႆႉ မီးၵၢၼ်ႁွင်ႉမွၵ်ႇထိုင် ၵူႈမူႇၵူႈၸုမ်း ၼႂ်းၸိုင်ႈတႆး ပႃးၸဵမ်ၼႂ်းမိူင်းၼွၵ်ႈမိူင်း ၶဝ်ႈႁူမ်ႈ။ ပိူင်လူင်မၼ်း ၶွင်ႊသီႊ ဢဝ်ၶိုၼ်းၸိုင်ႈတႆး RCSS/SSA ပဵၼ်ၸုမ်းဢၼ်တေၶဝ်ႈႁူမ်ႈၵမ်ႉထႅမ် ဢဵၼ်ႁႅင်းပၢင်ပွႆးတင်းၼမ်- ၼႆယဝ်ႉ။
ပၢင်ၵႅဝ်ႈ ပၢင်ပွႆးပီမႂ်ႇတႆးတီႈၵဵင်းတုင်ၼႆႉ ၾိင်ႈထုင်းတၢင်းသႃသၼႃ တေၸတ်းတီႈၸွမ်သၵ်း (ၵၢင်ဝဵင်း)၊ ပၢင်ပွႆးလဝ်ႇ မူၼ်ႈတူၼ်ႈၸႂ် ၸတ်းတီႈဝၢင်းလဵၼ်ႈႁႅင်း ၸၼ်ႉၸွမ်ၼႃးၶမ်း၊ ယၢၼ်ၾၢႆႇ တူၵ်းဝဵင်းၵဵင်းတုင်မွၵ်ႈ 5 လၵ်း။ (ဢွၼ်ၼႃႈၼႆႉ ဢၢၼ်းၸတ်းတီႈဝၢင်းလဵၼ်ႈႁႅင်းၶူင်ႇၵႂၢႆးၸူၼ်း ၼႂ်းၵၢင်ဝဵင်းၵဵင်းတုင်၊ ၵူၺ်းၵႃႈ ႁၼ်ဝႃႈမၼ်းဢမ်ႇပေႃးၵႂၢင်ႈပဵင်းပေႃး ပိူဝ်ႈတႃႇၸတ်းပွႆးပၢင်ယႂ်ႇလူင် လႄႈ ၸင်ႇၶၢႆႉၵႂႃႇၸတ်းတီႈဝၢင်းလဵၼ်ႈႁႅင်း ၸၼ်ၸွမ်ၼႃးၶမ်း- ၼႆယဝ်ႉ။
ဢၼ်ႁူမ်ႈၵၼ်ၸတ်းတီႈၵဵင်းတုင်ၼႆႉ ၾၢႆႇၼိုင်ႈၵေႃႈ ႁႂ်ႈပဵၼ်ၼႃႈတႃ/ၸိုဝ်ႈသဵင်/ၵုၼ်းမုၼ် ပီႈၼွင်ႉ ၵူၼ်းၵဵင်းတုင်၊ ပဵၼ်ၵၢၼ်ယုၵ်ႉယွင်ႈၾိင်ႈငႄႈ(ဝတ်ႉထၼထမ်း)လီငၢမ်း မိူင်းၵဵင်းတုင် ဢၼ်လႆႈ ႁၵ်ႉသႃမႅတ်ႇပႅင်းၾိင်ႈၵႂၢမ်းလၢတ်ႈ ၵႂၢမ်းၸႃ၊ လွင်ႈၼုင်ႈတၢင်းဝႆ၊ ၾိင်ႈယူႇသဝ်းၵိၼ်သၢင်ႈ ၵူၼ်းမိူင်း တႆးပွတ်းဢွၵ်ႇၶူင်း ဢၼ်သိုပ်ႇတၢမ်လၢမ်းမႃးပီယၢဝ်းၶၢဝ်း ႁိုင် ထိုင် 700 ပီပၢႆ ဢမ်ႇယဵၼ်ၵၢႆႁၢႆႁူင်ႈ ၸိူဝ်းၼႆႉ။
ပိူဝ်ႈတႃႇပဵၼ်မႃးပၢင်ပွႆးပီမႂ်ႇတႆး / ပၢင်ပွႆးႁပ်ႉတွၼ်ႈပီမႂ်ႇတႆး 2107 ၼီႈၼႆႉ ယူႇတီႈငဝ်ႈငုၼ်းၵေႃလိၵ်ႈ လၢႆးၾိင်ႈငႄႈတႆး ပတ်းပိုၼ်ႉ ႁဵတ်းပၢင်ၵုမ်လႆႈၸႂ်တႅပ်းတတ်းတူၵ်းလူင်းၵၼ် မိူဝ်ႈဝၼ်းထိ 09/10/2012 တီႈတႃႈၵုင်ႈ၊ ဝႃႈတေၶွၼ်ႈတုမ် ႁူမ်ႈၵၼ်ၸတ်းႁဵတ်းပွႆးပီမႂ်ႇတႆး 2107 ၼီႈ (ပီငူး) တီႈဝဵင်းၵဵင်းတုင်- ၼႆယဝ်ႉ။
ၾၢႆႇၼိုင်ႈတၢင်းၼိုင်ႈ ပၢင်ပွႆးပီမႂ်ႇတႆး 2107 ၼီႈၼႆႉ တီႈမိူင်းလႃး (ငဝ်ႈငုၼ်းၸုမ်းမိူင်းလႃး NDAA) ၸတ်းတင်ႈတႄႇ ဝၼ်းထိ 09-16/11/12 (ၶၢဝ်းတၢင်း 7 ဝၼ်း)၊ ပီႈၼွင်ႉၼႂ်းမိူင်းၼွၵ်ႈမိူင်းၸိူဝ်းၵႂႃႇ ၶဝ်ႈႁူမ်ႈ ပၢင်ပွႆးပီမႂ်ႇတႆး တီႈၵဵင်းတုင် ၵမ်ႈၽွင်ႈၵေႃႈ လႆႈငိၼ်းဝႃႈတေဢဝ်တိုဝ်ႉတၢင်းၼႆႉသေ သိုပ်ႇၵႂႃႇဝႄႉၶဝ်ႈႁူမ်ႈ ပႃးတီႈမိူင်းလႃး- ၼႆယူႇ။
Tags: Culture, News


text:
ၵၢၼ်ဢုပ်ႇၵၢၼ်မိူင်းဝူင်ႈၵၢင် လူင်ပွင်ၸိုင်ႈမၢၼ်ႈတင်းၶၢင် ၼႂ်းဝႆးဝႆးၼႆႉပႆႇႁၼ်သၢႆငၢႆ၊ ၵွပ်ႈဝႃႈ ၶၢင်ၶႂ်ႈႁႂ်ႈဢုပ်ႇဢူဝ်း ၵၢၼ်မိူင်းဢွၼ်တၢင်း၊ ၾၢႆႇမၢၼ်ႈသမ်ႉဝႃႈ ႁႂ်ႈၵိုတ်း ယိုဝ်းဢွၼ်တၢင်း။ ထႅင်ႈၾၢႆႇၼိုင်ႈၵေႃႈ သွင်ၾၢႆႇတိုၵ်ႉ သိုပ်ႇပဵၼ်ပၢင်တိုၵ်းၵၼ်ယူႇၶိူဝ်းယႂ်း။
ၽူႈၼမ်းၼႂ်း ၼၢႆႁူင်သႃ လၢတ်ႈဝႃႈ- ပိူဝ်ႈတႃႇၶွင်ႊသီႊႁူမ်ႈတုမ်ၵူႈၸၢဝ်းၶိူဝ်း UNFC ဢုပ်ႇၵၼ်တင်း လူင်ပွင်ၸိုင်ႈမၢၼ်ႈၼႆႉ မိူဝ်ႈလႂ်ပၢင်တိုၵ်းဝူင်ႈၵၢင်ၾၢႆႇသိုၵ်းမၢၼ်ႈတင်းသိုၵ်းၶၢင်ယဝ်ႉတူဝ်ႈ ၵွၼ်ႇၸင်ႇဢုပ်ႇ။ မိူဝ်ႈလဵဝ် ၼင်ႇႁိုဝ်တေလႆႈႁူပ်ႉထူပ်း ဢုပ်ႇဢူဝ်းၵၼ်ၼၼ်ႉ လႆႈၾၢၵ်ႇလိၵ်ႈလၢႆး ၵႂႃႇတီႈၽွင်းတၢင် ၵေႃႉၼိုင်ႈ ႁႂ်ႈသူင်ႇယိုၼ်ႈၸူးတီႈၸွမ်ၸိုင်ႈတဵင်းၸဵင်ႇ။ ပေႃးဝႃႈ ပဵၼ်ပၢင်ဢုပ်ႇဢူဝ်းမႃးၵေႃႈ ႁႂ်ႈပႃးၶၢင်၊ ႁႂ်ႈပႃးလုၵ်ႈၸုမ်း UNFC တင်းသဵင်ႈ ဢိၵ်ႇၸုမ်းၸိူဝ်းဢမ်ႇၸႂ်ႈ UNFC တင်းသဵင်ႈ- ဝႃႈၼႆ။
ၵဵဝ်ႇၵပ်းလွင်ႈမၢၼ်ႈ တင်းၶၢင်ပႆႇပဵၼ်ၵိုတ်းယိုဝ်းၵၼ်၊ တိုၵ်ႉပဵၼ်ပၢင်တိုၵ်းၵၼ်၊ ပႆႇပဵၼ်ဢုပ်ႇလွင်ႈၵၢၼ်မိူင်းၸိူဝ်းၼႆႉ ယူႇတီႈၾၢႆႇၶၢင်ဝႃႈ- ပေႃးသိုၵ်းမၢၼ်ႈထွၼ်သိုၵ်းၸင်ႇၵိုတ်းယိုဝ်းၵၼ်၊ ပေႃးသိုၵ်းမၢၼ်ႈပႆႇထွၼ်သိုၵ်း ပႆႇပဵၼ်လႆႈ၊ ႁႂ်ႈမီး လွင်ႈဢုပ်ႇဢူဝ်းၵၼ် တၢင်းၵၢၼ်မိူင်းဢွၼ်တၢင်း။ ၾၢႆႇမၢၼ်ႈၵေႃႈပႆႇယွမ်းႁပ်ႉဢုပ်ႇ UNFC (ဢၼ်ၶၢင်ဢွၼ်ႁူဝ်ၵေႃႇ တင်ႈမႃး)။ လၢတ်ႈဝႃႈ ပေႃးဝႃႈၵိုတ်းယိုဝ်းၵၼ်တင်းၶၢင်ယဝ်ႉၸင်ႇႁူပ်ႉဢုပ်ႇ။
ထႅင်ႈၾၢႆႇၼိုင်ႈ ၼႂ်း UNFC ၵေႃႉတိုၵ်ႉပဵၼ်ပေႃႇလသီႇသဵၼ်ႈယႆ ဢၼ်ၵႂႃႇၽႂ်ၵႂႃႇမၼ်း၊ လုၵ်ႈၸုမ်းၵမ်ႈၽွင်ႈ ၵိုတ်းယိုဝ်း၊ ၵမ်ႈၽွင်ႈၵေႃႈဢမ်ႇၵိုတ်းယိုဝ်း မိူၼ်ၼင်ႇၶၢင်။ ဢၼ်ၵိုတ်းယိုဝ်းမီး 5 ၸုမ်း၊ ဢၼ်ပႆႇၵိုတ်းယိုဝ်းမီး 6 ၸုမ်း။ ပေႃးဢဝ် ငဝ်းလၢႆးမိူဝ်ႈလဵဝ်ဝႃႈ ၶၢင်ဢမ်ႇၵိုတ်းယိုဝ်းၵေႃႈ ပိူဝ်ႈတႃႇလုၵ်ႈၸုမ်းတင်းမူတ်း တေမႃးၽွမ်ႉႁူမ်ႈတိုၵ်းတေႃးၸွမ်းၵၼ်ၼၼ်ႉ သမ်ႉဢမ်ႇပဵၼ်လႆႈ၊ ၶၢင်ၵေႃႈသမ်ႉဢမ်ႇႁဵတ်းၸွမ်းပိူၼ်ႈလႆႈ- ၸဝ်ႈၼႃႈတီႈၼႂ်း UNFC ၵေႃႉၼိုင်ႈလၢတ်ႈၼင်ႇၼႆ။
ဢွၼ်ၼႃႈၼႆႉ ၸုမ်းၵပ်းၵၢႆႇပၼ်လွင်ႈၶႂမ်ႈၶတ်းၵၼ် (Inter Mediate) မိူင်းဢိင်းၵလဵတ်ႈ ႁွတ်ႈၽႅဝ်မိူင်းမၢၼ်ႈသေ မီးၵၢၼ်ဢုပ်ႇဢူဝ်းလွင်ႈၵၢၼ်မိူင်းတၢင်းၼႂ်းမိူင်း။ ဝၢႆးမႃးသိုပ်ႇဢွၵ်ႇတၢင်းၶဝ်ႈမိူင်းထႆးသေ ဝၼ်းထိ 16/07/12 ႁူပ်ႉထူပ်းဢုပ်ႇ ဢူဝ်းၵၼ်တင်း ၸုမ်း UNFC ။ ၸုမ်း Inter Mediate ၼႆႉ ယၢမ်းမီးတူဝ်ထူပ်း မႃးဝႃႈ ပိူဝ်ႈတႃႇလႆႈလွင်ႈငမ်းယဵၼ် ယူႇတီႈ လူင်ပွင်ၸိုင်ႈၵမ်ႈၼမ်၊ မိူၼ်ၼင်ႇပၼ်ႁႃဢႆႊလႅၼ်ႊပွတ်းႁွင်ႇၼႆႉ မိူဝ်ႈပၢၼ်လူင်ပွင်ၸိုင်ႈ ၶွၼ်ႊသိူဝ်ႊဝထိပ်ႊ (Conservative) ၸႂ်ႉတိုဝ်းပေႃႇလသီႇၵဝ်ႇမွင်သႃးယူႇတိၵ်းတိၵ်း ၼၼ်ႉလႄႈ ဢမ်ႇၵႄႈလႆႈ၊ ၽိူဝ်ႇထိုင်ပၢၼ်လူင်ပွင်ၸိုင်ႈ လေႊၿိူဝ်ႊ (Labor) မႃးၸင်ႇၵႄႈလိတ်ႈလႆႈ။ ၵွပ်ႈၼႆ မိူဝ်ႈမႃးဢုပ်ႇတီႈမိူင်းမၢၼ်ႈၵေႃႈယဝ်ႉ၊ မိူဝ်ႈမႃးၺႃးၵၼ်တင်း UNFC ၼႂ်းမိူင်းထႆးၵေႃႈယဝ်ႉ၊ ၸၢင်ႈၼမ်းဢဝ် လွင်ႈၼႆႉဢုပ်ႇပႃး- ၼႆယူႇ။
ပူၼ်ႉမႃးဢမ်ႇႁိုင်ၼႆႉ ၸဝ်ႈၼႃႈတီႈၾၢႆႇပိုၵ်းသႃလူင်ပွင်ၸိုင်ႈတဵင်းၸဵင်ႇၵေႃႉၼိုင်ႈ လႆႈတႅမ်ႈလိၵ်ႈ ၼႄႉၼမ်းၸူးတီႈ UNFC ႁႂ်ႈဢွၼ်ႁူဝ်ႁဵတ်းပၢင်ၵုမ်ၸုမ်းယိပ်းၵွင်ႈၵၢင်ႇတင်းသဵင်ႈ။ ယူႇတီႈ UNFC ၵေႃႈ ႁပ်ႉဝႆႉ လွင်ႈၼႆႉလႆႈတွပ်ႇလၢတ်ႈၽၢၼ်ႇ ၵႂႃႇတီႈၸုမ်း Inter Mediate - ၼႆယဝ်ႉ။
ပူၼ်ႉမႃးမိူဝ်ႈဝၼ်းထိ 16-17-18/07/12 UNFC ႁဵတ်းပၢင်ၵုမ်လူင် 6 လိူၼ်ၼိုင်ႈပွၵ်ႈ တီႈလႅၼ်လိၼ်တီႈၼိုင်ႈ၊ လုၵ်ႈ ၸုမ်းၸိူဝ်းမႃးၶဝ်ႈႁူမ်ႈ ၵမ်ႈၼမ်ပဵၼ်ၽူႈၼမ်းၸၼ်ႉသုင်။ ထိုင်မႃးဝၼ်းထိ 19 မီးပၢင်သပ်းလႅင်းၸႅင်ႈၶၢဝ်ႇ။ မိူဝ်ႈပၢင်ၵုမ် ၼၼ်ႉ ပိူင်လူင်မၼ်း ဢုပ်ႇဢူဝ်းတူၵ်းလူင်းၵၼ် 3 လွင်ႈ- 1.လွင်ႈၵၢၼ်မိူင်း၊ 2.လွင်ႈ UNFC တေဢွၼ်ႁူဝ်ၸတ်းပၢင် ၵုမ်ၸုမ်းယိပ်းၵွင်ႈၵၢင်ႇ၊ 3.လွင်ႈလၵ်းၵၢၼ် 8 ၶေႃႈ ၶွင်လူင်ပွင်ၸိုင်ႈ တဵင်းၸဵင်ႇ- ၸိူဝ်းၼႆႉ။
ၵဵဝ်ႇၵပ်းၶေႃႈထိ 1 ပေႃးဢုပ်ႇဢူဝ်းလွင်ႈငမ်းယဵၼ် တင်းလူင်ပွင်ၸိုင်ႈတဵင်းၸဵင်ႇ တေဢဝ်ၵၢၼ်မိူင်းပဵၼ်ယႂ်ႇ၊ လွင်ႈၵၢၼ် ပူၵ်းပွင် ပၢႆးမၢၵ်ႈမီးၼၼ်ႉ တေဢမ်ႇဢဝ်ပဵၼ်လိူင်ႈယႂ်ႇ။ ၵဵဝ်ႇၵပ်းၶေႃႈ 2 UNFC တေၶတ်းၸႂ် ႁဵတ်းႁႂ်ႈၸုမ်းယိပ်းၵွင်ႈၵၢင်ႇ ၸၢဝ်းၶိူဝ်းတင်းသဵင်ႈ၊ ပႃးၸဵမ်လုၵ်ႈၸုမ်း UNFC လႄႈဢမ်ႇၸႂ်ႈလုၵ်ႈၸုမ်း UNFC ဢိၵ်ႇပႃႇတီႇၵၢၼ်မိူင်း ႁႂ်ႈပဵၼ်ၼမ်ႉ ၼိုင်ႈၸႂ်လဵဝ်ၵၼ်သေ ႁႂ်ႈလႆႈၶဝ်ႈပႃးပၢင်ဢုပ်ႇဢူဝ်း။ ၶေႃႈထိ 3 ဢၼ်လူင်ပွင်ၸိုင်ႈတဵင်းၸဵင်ႇႁဵတ်းဢွၵ်ႇဝႆႉ လၵ်းၵၢၼ် 8 ၶေႃႈ ၸၼ်ႉၸိုင်ႈမိူင်းႁူမ်ႈတုမ် တႄႇၸဵမ် (ဢမ်ႇၽၢတ်ႇဢွၵ်ႇၼႂ်းၸိုင်ႈမိူင်းႁူမ်ႈတုမ်၊ လၵ်းၵၢၼ်သၢမ်ပိူင်)ၸိူဝ်းၼၼ်ႉ UNFC တတ်းမၵ်းဝႃႈ ပဵၼ်လၵ်းၵၢၼ်ၶွင်လူင်ပွင်ၸိုင်ႈၵူၺ်း (ဢမ်ႇၸႂ်ႈလၵ်းၵၢၼ်ၾၢႆႇ UNFC လႄႈၾၢႆႇၸၢဝ်းၶိူဝ်း)။ ၵွပ်ႈၼၼ် ယူႇတီႈ UNFC ၵေႃႈတေႁဵတ်းဢွၵ်ႇလၵ်းၵၢၼ်ႁင်းၵူၺ်းသေ တေမႃးငူပ်ႉငိၵၼ်၊ ဢၼ်မိူၼ်ၵၼ်တေဢဝ် ႁႂ်ႈပဵၼ်မႃး ၶေႃႈလႆႈၸႂ်- ၼႆယဝ်ႉ။
ၼွၵ်ႈသေၼၼ်ႉ လႆႈငိၼ်းဝႃႈဢုပ်ႇဢူဝ်းပႃးလွင်ႈ ငဝ်းလၢႆးဝၼ်းမိူဝ်ႈၼႆႉ မိူင်းဝၼ်းတူၵ်းၶဝ် ပႆႇၵိုင်ႇလီပူတ်း ထွၼ်ပႅတ်ႈလွင်ႈ ႁႅတ်ႉႁၢမ်ႈပၢႆးမၢၵ်ႈမီးတေႃႇမိူင်းမၢၼ်ႈ၊ ၵွပ်ႈဝႃႈ ၾၢႆႇၼိုင်ႈဢုပ်ႇဢူဝ်းလွင်ႈငမ်းယဵၼ်ယူႇၵေႃႈ ၾၢႆႇၼိုင်ႈသမ်ႉမီးၵၢၼ်ႁၢင်ႈသိုၵ်း ပဵၼ်ပၢင်တိုၵ်းသိုၵ်းသိူဝ်ယူႇလႄႈ ပႆႇထိုင်ၶၵ်ႉတွၼ်ႈယုမ်ႇယမ်လႆႈ။ ထုၵ်ႇလီႁဵတ်းပၢင်ၵုမ်လူင်ဢုပ်ႇဢူဝ်းၵၢၼ်မိူင်း၊ မိူဝ်ႈလဵဝ် ယူႇတီႈ UNFC ၵေႃႈ လႆႈၶတ်းၸႂ်ဢုပ်ႇဢူဝ်းငူပ်ႉငိ ၵၼ်တင်း မူႇၸုမ်းၸိူဝ်းဢမ်ႇၸႂ်ႈ UNFC ယူႇ- ဝႃႈၼႆ။


text:
ဝၢႆးသေၽူႈႁၵ်ႉ ၵႂၢမ်းတႆး လိၵ်ႈတႆး ၽွတ်ႈႁွၼ်ႈၶွၼ်ႈႁႅင်း ဢွၵ်းဢေႃ တုမ်ၵေႃၵၼ် မႄႇသွၵ်ႈငွၵ်ႈႁႃမူၼ်ႉမႄး ၶိုင်သၢင်ႈႁၢင်ႈပွင် ၾွၼ်ႉယူႊၼီႊၶူတ်ႊတႆး ႁႂ်ႈလိၵ်ႈတႆးပေႃး ပဵၼ်ၾွၼ်ႉယူႊၼီႊၶူတ်ႊ ၸႂ်ႉတိုဝ်းၵၼ်ၽႄႈမၢၵ်ႈၼမ် ၼႂ်းၶွမ်ႊပိဝ်ႊတိူဝ်ႊလႄႈၼႂ်းၾူၼ်ႊမိုဝ်းထိုဝ်။
ၸုမ်းၵႂၢမ်းတႆး လိၵ်ႈတႆး ၵေႃႇတင်ႈသၢင်ႈဝႅပ်ႉသႆႉ www.shanload.com လႆႈမႃး 2 ပီပၢႆ မိူဝ်ႈလဵဝ်လႆႈၵႄႈလိတ်ႈမူၼ်ႉမႄး ၾွၼ်ႉယူႊၼီႊၶူတ်ႊတႆး ၸိူင်ႉၼင်ႇ ၾွၼ်ႉပၢင်လူင် ၾွၼ်ႉယုင်းၶဵဝ် ဢၼ်တိုၵ်ႉမီးပၼ်ႁႃယူႇဢိတ်းဢီႈ ၼၼ်ႉယဝ်ႉသေ ၶိုင်သၢင်ႈဢွၵ်ႇမႃးထႅင်ႈ ၸိူင်ႉၼင်ႇ ၾွၼ်ႉၶမ်းၸိင်ႇ တင်းမူတ်းၸိူဝ်းၼႆႉ ထုၵ်ႇမႅၼ်ႈၸွမ်းလွၵ်းတီႈ ယူႇၵႅၼ်ႇၸိုင်ႈ (Interational Code) ဢိၵ်ႇတင်း ႁဵတ်းပၼ်လွၵ်းမိုဝ်း တႃႇၵူၼ်းၸိူဝ်းယၢမ်ႈၸႂ်ႉ ယၢမ်ႈၽိမ်း လွၵ်းမိုဝ်း ၾွၼ်ႉၸေႃႇၸီႇ လႄႈမႃးၸႂ်ႉၾွၼ်ႉ ယူႊၼီႊၶူတ်ႊတႆး ဢၼ်မႅၼ်ႈၸွမ်းလွၵ်းၶူတ်ႊၵႅၼ်ႇၸိုင်ႈတမ်းဝၢင်းဝႆႉ ၸိူင်ႉၼင်ႇ ၾွၼ်ႉပၢင်လူင် ၾွၼ်ႉယုင်းၶဵဝ် လႄႈ ၾွၼ်ႉၶမ်းၸိင်ႇၸိူဝ်းၼႆႉ မိူဝ်ႈလဵဝ်မႄႇၶႂၢၵ်ႈၶဝ်ႈထိုင် ၸႂ်ႉလႆႈၼႂ်းၶွမ်ႊပိဝ်ႊတိူဝ်ႊ တင်းၾူၼ်ႊမိုဝ်းထိုဝ်ယဝ်ႉ။
လူၺ်းလွင်ႈတၢင်းၼႆႉသေ ယင်းလႆႈႁဵၵ်ႈႁွင်ႉထိုင် Microsoft ၶႂ်ႈႁႂ်ႈသႂ်ႇပၼ်ပႃးမႃးၼႂ်း ပရူဝ်ႊၷရႅမ်ႊ (Program) ၶွမ်ႊပိဝ်ႊတိူဝ်ႊလႄႈ ၾူၼ်ႊမိုဝ်းထိုဝ်ၼႆလႄႈယွၼ်းႁႂ်ႈပီႈၼွင်ႉတႆးႁဝ်း ၶဝ်ႈၵႂႃႇတီႈ http://windowsphone.uservoice.com/forums/101801-feature-suggestions/suggestions/4209857-need-to-put-shan-unicode-into-windows-phone-8-same
ၼႆႉသေၸွႆႈၵၼ်ဢွၵ်ႇသဵင်ႁဵၵ်ႈႁွင်ႉ (ဝူတ်ႊ) ပၼ်ၼုိင်ႈေၵႃႉ 3 (ဝူတ်ႊ) ယိင်ႈၵူၼ်းႁဵၵ်ႈႁွင်ႉ (ဝူတ်ႊ) ၼမ်ၵႃႈႁိုဝ်ယိင်ႈလီ ေပႃးဢမ်ႇၼၼ်ၵူဝ်ၶဝ်ဢမ်ႇသူၼ်ၸ်ႂႁဝ်း-
ပုမ်ပႅင် လႄႈ ပုမ်ၶႆ 1 สิงหาคม 12:08
ၸွႆႈဝူတ်ႇပၼ်ဢိတ်းၼုိင်ႈၶႃႈၵူႈေၵႃႉၵူႈၵူၼ်း ၶႃႈႁဝ်းေတယွၼ်းၵႂႃႇတီႈမႆၢႇၶူဝ်းသွပ်ႉႁ်ႂႈၶဝ်သ်ႂႇလိၵ်ႈတႆးယူႇၼီႇၶူတ်ႉမႃးၸွမ်းၼ်ႂး Windows Phone ၶႃႈေဢႃႈ
-ၶဝ်ႈၵႂႃႇတီႈလိင်ႉတင်းတ်ႂႈၼႆႉ
-တဵၵ်းတီႈ Vote
-တဵၵ်းတီ 3 Votes
ငိၼ်းၸူမ်းၵူႈေၵႃႉၵူႈၵူၼ်းၶႃႈ ၼင်ႇႁုိဝ်တႆးႁဝ်းေပႃးေတဢုပ်ႇၵၼ်ၵပ်းသုိပ်ႇၵၼ်ငႆၢႈၼၼ်ႉၸွႆႈၵၼ်ဝူတ်ႇပၼ်ဢိတ်းၼုိင်ႈၶႃႈ…
Need to put Shan Unicode into windows phone 8 same on windows 8
windowsphone.uservoice.com
Need to put Shan Unicode into windows phone 8 same on windows 8
windowsphone.uservoice.com
Please put Shan Unicode into windows phone 8 same on windows 8. Shan Language on...ดูเพิ่มเติม